ވެނެޒުއޭލާ - ވިކިޕީޑިއާ\nRepública Bolivariana de Venezuela ފަންވަތް:Es icon\nMotto: Historic: Dios y Federación ފަންވަތް:Es icon\nAnthem: Gloria al Bravo Pueblo ފަންވަތް:Es icon\nEthnic groups 67% Mestizo,\n9% others (Africans, Arabs, Asians)ފަންވަތް:Category handlerފަންވަތް:Category handler[ރެފަރެންސް ބޭނުންވޭ]\n- President Nicolás Maduro\n- Vice President Ramón Carrizales\n- July 2009 estimate 26,814,843 (40th)\n- Total $359.210 billion (31st)\n- Per capita $12,806 (63rd)\n- Total $319.443 billion (31st)\n- Per capita $11,388 (53rd)\nGini (2007) 42.2\nHDI (2007) 0.844\nބޮލިވޭރިއަން ރިޕަބްލިކް އޮފް ވެނެޒުއޭލާއަކީ ދެކުނު އެމެރިކާ ބައްރުގެ އުތުރު އައްސޭރީގައި އޮންނަ ޓްރޮޕިކަލް ޤައުމެކެވެ. ދެކުނު އެމެރިކާގެ މައި ބައްރާ ގުޅިފައިވާ ވެނެޒުއޭލާއަށް ނިސްބަތްވާ އެތައް ރަށެއް ކެރީބިއަން ކަނޑުގައިވެއެވެ.\nވެނެޒުއޭލާގެ ރަސްމީ ބަހަކީ ބްރެޒިލް ފިޔަވައި ދެކުނު އެމެރިކާގައި ހުރި އެހެން ޤައުމުތަކެކޭ އެއްފަދައިން އިސްޕެނިޝް ބަހެވެ. އިނގިރޭސި ބަހުން ވެނެޒުއޭލާގެ މީހުންނަށް ކިޔަނީ ވެނެޒުއޭލަންސްއެވެ. ޤައުމުގެ އެންމެ ބޮޑު ޝަހަރަކީ ކަރަކާސްއެވެ. ވެނެޒުއޭލާގެ ވެރިރަށަކީ ވެސް ކަރަކާސްްއެވެ. ވެނެޒުއޭލާއަކީ ފެޑެރަލް ރިޔާސީ ޖުމްހޫރިއްޔާއެކެވެ. ޤައުމުގެ އާބާދީއަކީ 28 މިލިއަނެވެ. އެހެންކަމުން މިއީ ދުނިޔޭގައި 42 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.9 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ ve. އެވެ. ކޯލިން ކޯޑަކީ +58 އެވެ. ފައިސާގެ ގޮތުން ބޭނުންކުރަނީ ބޮލިވާރް ފުއެރްތޭއެވެ.\n“ވެނެޒުއޭލާ” މި ނަން ނެގިފައިވަނީ ވެނެޒުއޯލާ މި ބަހުންނެވެ. މި ނަން ދިނީ އިޓަލީގެ މީހެކެވެ. އެއީ އޭނާގެ އަމިއްލަ ސިޓީ ކަމުގައިވާ އިޓަލީގެ ވެނިހަށް ނިސްބަތްކޮށެވެ. ވެނެޒުއޯލާގެ މާނައަކީ ކުޑަ ވެނިހެވެ.\nވެނެޒުއޭލާގެ އިރުމަތީގައި އޮތީ ގުޔާނާއެވެ. ދެކުނުގައި އޮތީ ބްރެޒިލްގެ ކޯރެކެވެ. ހުޅަނގުގައި އޮތީ ކޮލަންބިޔާއެވެ. ޓްރިނިޑާޑް އެންޑް ޓޮބޭގޯ އާއި ގްރެނާޑާ އާއި ސަންތި ލޫޫސިޔާ އާއި ބާާބަޑޮޮސް ފަދަ ރަށްރަށް އޮތީ ވެނެޒުއޭލާގެ އުތުރުގައެވެ.\nވެނެޒުއޭލާގައި މީހުން ދިރިއުޅެން ފަށާފައިވާކަމަށް އާސާރީ ހެކިތަކުން ދައްކަނީ މީގެ 15 ވަރަކަށް ސާސްކަފު ކުރިން ކަމަށެވެ. އެންމެ ފުރަތަމައަށް އިސްޕޭނުގެ އިސްތިޢުމާރުގެ ދަށަށް ގޮސްފައިވަނީ މީލާދީން 16 ވަނަ ޤަރުނުގެ ކުރީކޮޅުގައެވެ. ވެނެޒުއޭލާއަށް އިސްޕޭނުގެ ކިބައިން މިނިވަންކަން ހޯއްދަވައި ދެއްވުމުގައި އެންމެ ބޮޑު މަސައްކަތެއް ކުރެއްވި ބޭފުޅަކީ ސިމޯން ބޮލިވަރއެވެ. ސިމޯން ބޮލިވަރއަކީ ހަމަ އެކަނި ވެނެޒުއޭލާ މިނިވަންކުރެއްވުމުގައި މަސައްކަތްކުރެއްވި ބޭފުޅެއް ނޫނެވެ. ވެނެޒުއޭލާގެ އިތުރުން ކޮލަންބިޔާ އާއި ޕެނަމާ އާއި އިކުއެޑޯ އާއި ބޮލީވިއާ އާއި ޕެރޫ ވެސް މިނިވަންވެފައިވަނީ ސިމޯން ބޮލިވަރގެ މަސައްކަތުންނެވެ. ވެނެޒުއޭލާގެ ރަސްމީ ނަމުގައި “ބޮލިވޭރިއަން ރިޕަބްލިކް އޮފް ވެނެޒުއޭލާ” އޭ އޮންނަނީ ވެސް މި ސަބަބަށް ޓަކައެވެ. ސިމޯން ބޮލިވަރ ގެ ޝަރަފަށް ޓަކައެވެ. އިސްޕޭނުގެ ކިބައިން5ޖުލައި 1811 ގައި މިނިވަންވުމަށް ފަހުގައި ވެނެޒުއޭލާ އޮތީ ގްރޭން ކޮލަންބިޔާގެ ބައެއްގެ ގޮތުގައެވެ. ގްރޭން ކޮލަންބިޔާއާ ވަކިވެ، މިނިވަން ދައުލަތެއްގެ ގޮތުގައި ޤާއިމުވީ 1830 ވަނަ އަހަރުގެ ޖަނަވަރީ މަހުގެ 13 ވަނަ ދުވަހުއެވެ. ވެނެޒުއޭލާގެ މިނިވަންކަން ރަސްމީ ގޮތުން ރެކޮގްނައިޒް ކުރެވިފައިވަނީ 30 މާރޗް 1945 ގައެވެ. 1998 ވަނަ އަހަރުން ފެށިގެން ވެނެޒުއޭލާގެ ރައީސްކަން ކުރައްވަމުން ގެންދަވަނީ އޫގޯ ޗާވޭޒްއެވެ.\nދެކުނު އެމެރިކާ ބައްރަށް ބަލާއިރު ވިހާ ރޭޓް އެންމެ ރަނގަޅު އެއް ޤައުމަކީ ވެނެޒުއޭލާއެވެ. 1930 ވަނަ އަހަރުން ފެށިގެން ވެނެޒުއޭލާގެ ބޯހިމެނުމުން އެ ޤައުމުގެ ތަފާތު ނަސްލުތަކުގެ މީހުން އެނގޭކަށެއް ނޯވެއެވެ. އެހެން ކަމުން އެ ޤައުމުގެ މީހުންގެ ނަސްލުތަކުގެ ހިސާބުގައި ގެންގުޅެވެމުން އަންނަނީ އަންދާސީ ޢަދަދެކެވެ. އާބާދީގެ 67% މީހުންނަކީ މެސްޓިޒޯއިންނެވެ. ނުވަތަ ޔޫރަޕު މީހުންނާއި އެމެރިންޑިޔަނުންގެ މަސްހުނި ނަސްލެވެ. 21% މީހުންނަކީ ދޮން މީހުންނެވެ. 1% އަކީ އެމެރިންޑިޔަނުންނެވެ. 9% އަކީ އެފްރިކާ، އޭޝިޔާ، އަދި ޢަރަބި ނަސްލުގެ މީހުންނެވެ. ވެނެޒުއޭލާގެ އާބާދީގެ 97% އަކީ ކްރިސްޓިޔަނުންނެވެ. ސަގާފަތު ވެނެޒުއޭލާގެ ހެރިޓޭޖަށާއި އާޓަށާއި ސަގާފަތަށް ވަރަށް ބޮޑަށް ކެރީބިއަން އަސަރު ފޯރާފައިވެއެވެ. ހަމަ އެހެންމެ އިސްޕޭނާއި އެފްރިކާ އަދި ޢަރަބިންނާއި އެމެރިންޑިޔަނުންގެ ސަގާފަތުގެ އަސަރު ވެސް ވެނެޒުއޭލާގެ ސަގާފަތުން ފާހަގަ ކުރެވެއެވެ.\nވެނެޒުއޭލާއަކީ ތެލުގެ މުއްސަނދިކަން ލިބިފައިވާ ޤައުމެކެވެ. މީގެ އިތުރުން ރަނާއި ޖަވާހިރާއި ދަގަނޑު އެ ޤައުމުން ނަގައެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 12806 ޑޮލަރެވެ.\n↑ 1.0 1.1 1.2 1.3 "Venezuela". International Monetary Fund. Retrieved 1 October 2009.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 26 އެޕްރީލް 2019، 15:09 ގައެވެ.


އިންޑިއާގެ ހާރިޖީ ވަޒީރު ޑރ. ޖައިޝަންކަރު ރާއްޖެ ވަޑައިގެންފި – Ubufili\nComments Off on އިންޑިއާގެ ހާރިޖީ ވަޒީރު ޑރ. ޖައިޝަންކަރު ރާއްޖެ ވަޑައިގެންފި\nއިންޑިއާގެ ހާރިޖީ ވަޒީރު ޑރ. ޖައިޝަންކަރު ރާއްޖެ ވަޑައިގެންފި\nމުހިންމު އެއްބަސްވުންތަކެއްގައި ސޮއިކުރެއްވުން ހިމެނޭ ގޮތަށް އިންޑިއާގެ ހާރިޖީ ވަޒީރު ޑރ. ސުބްރަމަންޔަން ޖައިޝަންކަރު މިއަދު ރާއްޖެ ވަޑައިގެންފި އެވެ.\nމި ދަތުރުގައި އިންޑިއާ ސަރުކާރުން ރާއްޖޭގައި ކުރިއަށްގެންދާ މަޝްރޫއުތަކެއް އިފްތިތާހުކުރައްވާނެ އެވެ.\nޑރ. ޖައިޝަންކަރަށް ވެލާނާ އިންޓަނޭޝަލް އެއާޕޯޓުން މަރުހަބާ ދެންނެވީ ރާއްޖޭގެ ފޮރިން މިނިސްޓަރު އަބްދުﷲ ޝާހިދެވެ.\nMinister of External Affairs of #India @DrSJaishankar arrives in 🇲🇻 on an official visit, on the invitation of Minister @abdulla_shahid📃 Press Release | https://t.co/cLQrJWzICJ pic.twitter.com/BSMKFc4Lp4— Ministry of Foreign Affairs 🇲🇻 (@MoFAmv) February 20, 2021\nމި ދަތުރުގައި ރައީސް އިބްރާހިމް މުހައްމަދު ސޯލިހުގެ އިތުރުން ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ އަރިހަށް ޑރ. ޖައިޝަންކަރު އިހުތިރާމްގެ ޒިޔާރަތެއް ކުރައްވާނެ އެވެ. އޭގެ ފަހުން ޑިފެންސް މިނިސްޓަރު މާރިޔާ އަހުމަދު ދީދީއާ ބައްދަލުކުރައްވާނެ ކަމަށް ފޮރިން މިނިސްޓްރީން ބުންޏެވެ.\nފިނޭންސް މިނިސްޓަރު އިބްރާހިމް އަމީރާއި އިކޮނޮމިކް މިނިސްޓަރު ފައްޔާޒު އިސްމާއިލް އަދި ނޭޝަނަލް ޕްލޭނިން މިނިސްޓަރު މުހައްމަދު އަސްލަމާ އެކު ބާއްވަވާ ޖޮއިންޓް މީޓިންނެއްގައި ވެސް، ޑރ. ޖައިޝަންކަރު ބައިވެރިވެވަޑައިގަންނަވާނެ އެވެ.\nއެ ތިން މިނިސްޓްރީއާ ގުޅުން ހުރި ގިނަ ދާއިރާތަކަކުން އިންޑިއާ އިން އަންނަނީ ރާއްޖެއަށް އެހީތެރިވަމުންނެވެ. އޭގެ ތެރޭގައި ހިލޭ އެހީ އާއި ލޯނު ހިމެނެ އެވެ.\nއިންޑިއާގެ ހާރިޖީ ވަޒީރުކަމާ ހަވާލުވެވަޑައިގަތުމަށް ފަހު މިއީ ޑރ. ޖައިޝަންކަރު ރާއްޖެއަށް ކުރައްވާ ދެ ވަނަ ދަތުރެވެ. އެންމެ ފުރަތަމަ އޭނާ ރާއްޖެ ވަޑައިގަތީ ސެޕްޓެމްބަރު، 2019 ގަ އެވެ.\nComments Off on މިފަހަރުގެ މުބާރާތުގެ ނަމަކަށް “އުރީދޫ ސާފް ޗެމްޕިއަންޝިޕް”\nމިފަހަރުގެ މުބާރާތުގެ ނަމަކަށް “ ...\nComments Off on ބިލީ އައިލިޝްގެ ވޯލްޑް ޓުއާ އަންނަ އަހަރު!\nބިލީ އައިލިޝްގެ ވޯލްޑް ޓުއާ އަންނަ � ...\nމިއީ އައު ދުވަހެއް، ކުރިއަށްދާނީ އެ ...\nComments Off on 4،544 ސާމްޕަލުގެ ތެރެއިން މިއަދު ޕޮޒިޓިވްވީ 157 މީހުން\n4،544 ސާމްޕަލުގެ ތެރެއިން މިއަދު ޕޮޒި ...\nComments Off on ބޮޑު ޖަމާއަތުގެ އިތުރުން 27 މިސްކިތެއްގައި އީދު ނަމާދު ކުރާނެ\nބޮޑު ޖަމާއަތުގެ އިތުރުން 27 މިސްކިތެ ...\nComments Off on ޝާހިދަށް! ދިވެހިން އިސްލާމް ދީނާ ދުރުކުރަން މަޖިލީހުން ކުރާ މަސައްކަތްތައް އޯއައިސީގެ ސަމާލުކަމަށް ނުގެންނެވީ ކީއްވެތޯ؟\nޝާހިދަށް! ދިވެހިން އިސްލާމް ދީނާ ދު� ...\nComments Off on ހައިހޫނުކަމުގަހުރެމެ، ﷲ އަށް އަދާކުރަންޖެހޭ ޙައްޤެއް އަދާކުރުމުން އިނާމަކަށްދިން ފަސްސަތޭކަ ދީނާރުގަ ނުހިފި މީހަކަށް ބޮޑު ޢިއްޒަތާ އެއްލައްކަ ދީނާރު ލިބުނު ގޮތުގެ ވާހަކަ-\nހައިހޫނުކަމުގަހުރެމެ، ﷲ އަށް އަދާކ ...\nComments Off on އަންނަ ހޯމަ ދުވަހު ސުންނަތް ރޯދަ ހިފުމެއް ނެތް!: ޝައިޚް އިބްރާހީމް ފަރީދު\nއަންނަ ހޯމަ ދުވަހު ސުންނަތް ރޯދަ ހި� ...\nComments Off on އެފްއެސްއެމްގެ ތެޔޮ ބާޖެއް ރަންނާޅި ރިސޯޓު ކައިރި ފަރަކަށް އަރައިފި\nއެފްއެސްއެމްގެ ތެޔޮ ބާޖެއް ރަންނާޅ� ...\nComments Off on ބީއެމްއެލްގެ ސެލްފް ސާވިސް އޭޓީއެމް ހިދުމަތް ހިރިލަންދުއަށް\nބީއެމްއެލްގެ ސެލްފް ސާވިސް އޭޓީއެމ� ...\nComments Off on ކޮންމެހެން އެނގެންޖެހޭ މައުލޫމާތު: ތައުޙީދުއްރުބޫބިއްޔާ އާ ތައުޙީދުލްއުލޫހިއްޔާ އަކީ ކޮބާ؟\nކޮންމެހެން އެނގެންޖެހޭ މައުލޫމާތު: ...\nComments Off on މިސްކް ޖެހުނު ކުއްޖަކު ނިޔާ ވެސް ވެއްޖެ، މިހާރު ފެންނަ އަލާމާތްތައް ތަފާތު\nމިސްކް ޖެހުނު ކުއްޖަކު ނިޔާ ވެސް ވެ� ...


MDP verikamehgai Islam dheen noon dheen akah jaaga eh nuonnaane\nއެމްޑީޕީ ވެރިކަމެއްގައި އިސްލާމްދީން ނޫން ދީނަކަށް ޖާގައެއް ނޯންނާނެ – ރައީސް ނަޝީދު\n29 މާރިޗު 2019, 14:49 |\nއެމްޑީޕީގެ ވެރިކަމެއްގައި އިސްލާމްދީން ނޫން އެހެންދީނަކަށް މިގައުމުގައި ޖާގައެއް ނޯންނާނެކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ. ރައީސް ނަޝީދު މިހެން ވިދާޅުވީ ރޭ ފުވައްމުލަކުގައި ބޭއްވި އެމްޑީޕީ ކެމްޕެއިން ޖަލްސާގައި ވާހަކަފުޅު ދައްކަވަމުންނެވެ. އެމްޑީޕީގެ ވެރިކަމުގައި 47 މިސްކިތް ބިނާކުރެއްވި ކަމަށާއި އެއަދަދަށް މިސްކިތް ބިނާކުރެވުނު ވެރިކަމެއް އައިސްފައި ނުވާކަމަށްވެސް ގިނަ އަދަދެއްގެ ބަޔަކު ހާޒިރުވި މިޖަލްސާގައި ރައީސް ނަޝީދު ވިދާޅުވިއެވެ.\nފުވައްމުލަކު ރައްޔިތުނަށް ބޭނުންވާ ގިނަ ކަންތައްތަކެއް އެބަހުރިކަމަށާއި އެކަންތައްތައް އަކުރުން އަކުރަށް ރައީސް އިބްރާހިމް މުހައްމަދު ސޯލިހުގެ ވެރިކަމުގައި ފުއްދަވާނެ ކަމަށްވެސް ރައީސް ނަޝީދު ވިދާޅުވިއެވެ.\nރޭގެ ޖަލްސާގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ އެމްޑީޕީ ކެންޑިޑޭޓުން ނަޒަހަތްތެރިވާނެކަމަށާއި ނަޒާހަތްތެރި ކެންޑިޑޭޓުން މިތިއްބެވީ ކަމަށެވެ. އެމްޑީޕީގެ ފަރާތުން ފުވައްމުލަކު ތިން ދާއިރާއަށް ވާދަކުރައްވާ ކެންޑިޑޭޓުންނަކީ އުތުރު ދާއިރާއިން މުހައްމަދު ރަޝީދު (ދޮންބެ) އާއި މެދު ދާއިރާއިން ހުސެއިން މުހައްމަދު ދީދީ އާއި ދެކުނު ދާއިރާއިން މުހައްމަދު މުމްތާޒެވެ.\nރޭގެ ޖަލްސާއަށްފަހު ރައީސް ނަޝީދު ވަނީ މިއަދު ތިން ދާއިރާގެ ރައްޔިތުންނާއި ވަކިވަކިން ބައްދަލުކުރައްވާފައެވެ.\nއިތުރު ލިޔުންރައީސް ނަޝީދުރައްޔިތުންގެ މަޖުލިސް އިންތިޚާބު 2019އެމްޑީޕީ\nTags: ރައީސް ނަޝީދު, ރައްޔިތުންގެ މަޖުލިސް އިންތިޚާބު 2019, އެމްޑީޕީ\nސްޓަންޓް 29 މާރިޗު 2019 16:03\nކޮންމެ އިންތިހާބަކާއި ގާތްކޮށްފަމީނަ ކުރާ ކަމެއް މިއީ ، އަބަދުވެސް ދީނާއިދެކޮޅަށް ކުރި ކަންތަކާއި ވާހަކަ ފަހަތަށްދޫކޮށްފަ ރައްޔިތުން އަދި ހަދާންނެތޭހާ ދުވަސްނުވަނީސް ބުނާނެ ބުހުތާން ދޮގު އެމެރިކާއާއި ހުޅަނގު އަތްބޮނޑިއަށްލައިގެން ، ނަޝީދުގެ ތިއުކުޅުތައްމަސައްކަތް ނުކުރެޔޭ ބުރޯ!!! … މޮޔަޔަކަށްވުރެން މީނަގެ ކަންތައްފަލަ …\nސަފް 29 މާރިޗު 2019 19:03\nވަރައްރަނގަޅު ވާހަކައެއް ތިބުނަނީ


Male City School bandhah anekke dhe hafuthaa\nމާލޭ ސިޓީ ސްކޫލް ބަންދަށް އިތުރު ދެ ހަފުތާ\nނިއުނޯމަލްގެ ދަަށުން ސްކޫލެއްގައި ކިޔަވައިދެނީ: އަނެއްކާވެސް ވަނީ ސްކޫލް ބަންދުކޮށްފައި ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކުރިއަށް އޮތް ދެ ހަފުތާގައި ވެސް ކިޔެވުން ކުރިއަށްގެން ދާނީ އޮންލައިންކޮށް ކަމަށް އެޑިއުކޭޝަން މިނިސްޓްރީން ނިންމައިފި އެވެ.\nއެޑިއުކޭޝަނުން މިއަދު ބުނީ ކޮވިޑް-19 އިގެ ހާލަތަށް ރިއާޔަތްކޮށް ކަމާ ގުޅުންހުރި އިދާރާތަކުގެ ލަފާގެ މަތިން ކުރިއަށް އޮތް ދެ ހަފުތާގެ ކިޔެވުން ވެސް އޮންލައިންކޮށް ކުރިއަށް ގެންދަން ނިންމާފައިވާ ކަމަށެވެ.\nއެގޮތުން، މާލެ ސިޓީ ސްކޫލްތަކުގެ ކިޔެވުން 1 އޮކްޓޯބަރުގެ ނިޔަލަށް އޮންލައިންކޮށް ކުރިއަށް ގެންދާނެ އެވެ. ބަންދު ދެ ހަފުތާ އަށްފަހު ބަލި ފެތުރޭ ގޮތް ބަލައި އެ ނިންމުން އަލުން މުރާޖާ ކުރާނެ އެވެ.\nސްކޫލްތަކުގެ ކިޔެވުމަށް އައި ބޮޑު ބަދަލާއެކު ގެއްލުނު ފިލާވަޅުތައް އަންނަ އަހަރު ފުރިހަމަކޮށް، ދިރާސީ އާ އަހަރު ފެށުމަށް ނިންމާފައި ވަނީ އަންނަ އަހަރުގެ އޮގަސްޓް 10 ގައެވެ. އާ ދިރާސީ ކަލަންޑަރުގައިވާ ގޮތުން، މި އަހަރުގެ ދެ ވަނަ ޓާމު ފަށާނީ އަންނަ އަހަރު ޖެނުއަރީ 10 ގަ އެވެ. އަދި ޖޫން 24ގެ ނިޔަލަށް ދެ ވަނަ ޓާމު ދެމިގެންދާނެ އެވެ.\nމާލެ ސިޓީގެ ސްކޫލްތައް ބަންދުކޮށް ކިޔެވުން މެދުކަނޑާލުމަށްފަހު ތިން މަސް ފަހުން ސްކޫލްތައް ވަނީ ހުޅުވާފަ އެވެ. އަލުން ހުޅުވާލީ ގްރޭޑް9އަކުން މަތީގެ ގްރޭޑް ތަކަށެވެ. އެހެންނަމަވެސް ސްކޫލްތައް އަލުން ބަންދުކުރީ މާލެ ސިޓީގައި ޕޮސިޓިވް ކޭސްތައް އިތުރުވާން ފެށުމުންނެވެ.\nކޮވިޑްގެ ކޭސްތައް މަދު ނުވިނަމަވެސް، އަންނަ އޮކްޓޫބަރު މަހު ބާއްވާ ގްރޭޑް 11 އާއި 12ގެ ދަރިވަރުންގެ ފަހު އިމްތިހާނަށް ފަރިތަކޮށްދިނުމަށް މާލެ ސިޓީގެ ބައެއް ސްކޫލުތަކުގައި ދަނީ ދަރިވަރުން ސްކޫލަށް ގެންގޮސް ފަރިތަކުރުމުގެ ކްލާސްތައް ބާއްވަމުންނެވެ. މި ކްލާސްތައް ކުރިއަށްގެންދަނީ އޮންލައިން ކްލާސްތައްވެސް ހިމަނަައިގެނެވެ.\nމިނިސްޓްރީ އޮފް އެޑިއުކޭޝަން ކުޑަކުދިން


case thah ithuruve vietnam ge verirah bandhu koffi | Atoll News\nކޭސްތައް އިތުރުވެ ވިއެޓްނާމްގެ ވެރިރަށް ބަންދު ކޮށްފި\nޝާއިޢުކުރީ: ޢާއިޝް ޖުލައި 24, 2021, 15:12\nކޮރޯނާ ވައިރަސް ފެތުރުން އިތުރުވުމުން ބަލި ފެތުރުން ކޮށްޓްރޯލް ކުރުމަށް ވިއެޓްނާމްގެ ވެރިރަށް ހަނޯއި 15 ދުވަހަށް ބަންދު ކޮށްފިއެވެ.\nހަނޯއީ ބަންދު ކުރުމަށް ހުކުރު ދުވަހު ނެރުނު އަމުރުގައި،2މީހުންނަށް ވުރެ ގިނައިން އެއްވެ އުޅުން މަނާ ކުރުމާއި ހޮސްޕިޓަލްތަކާއި ސަރުކާރުގެ އޮފީސް އަދި ޒަރޫރީ ވިޔަފާރިތައް ފިޔަވައި އެހެން ތަންތަން ބަނދު ކުރުމަށް ވަނީ އަމުރުކޮށްފައެވެ.\nހުކުރުދުވަހުގެ މި އަމުރާއެކު 8 މިލިއަން މީހުން ދިރިއުޅޭ ހަނޯއިގެ މަގުތަކާއި މައިޒާންތައް މިހާރުވަނީ ހުސްވެ، ފިހާރަތައްވެސް ބަންދު ކޮށްފައެވެ. ކޮވިޑް19 ފެތުރުން ކޮންޓްރޯލް ކުރުމަށް އެޅޭ ފިޔަވަޅެއްގެ ގޮތުން ފާއިތުވި ހަފްތާގައި ވެސް މީހުން ގިނައިން އެއްވާފަދަ ހަފްލާތަކާއި ޕާޓީތައް ބޭއްވުން ވަނީ މަނާ ކޮށްފައެވެ. އަދި ކުދި ވިޔަފާރިތައް ވެސް ބަންދު ކުރުމަށް ވަނީ އަންގާފައެވެ.\nވިއެޓްނާމްގައި ފާއިތުވި ހުކުރު ދުވަހު 7،295 މީހުން ކޮވިޑަށް ފައްސި ވެފައިވާއިރު ހަނޯއިއިން ފައްސި ވެފައިވަނީ 70 މީހުންނެވެ. އެޤައުމުން ފައްސިވި މީހުންގެ ތެރެއިން 5000 މީހުން ފައްސިވެފައި ވަނީ ދެކުނުގެ ހިސާބެއް ކަމަށްވާ ހޯ ޗީ މިން ސިޓީއިންނެވެ. އެސިޓީގައި ފިޔަވަޅުތައް ވަރުގަދަކޮށް، ލޮކްޑައުން މުއްދަތު އޮގްސްޓް 1 އާއި ހަމައަށް މިހާރު ވަނީ އިތުރު ކޮށްފައެވެ.\nމިއަހަރު އެޕްރިލްއިން ފެށިގެން ވިއެޓްނާމްގައި ކޮވިޑް ފެތުރުން އިތުރުވެ، މިހާތަނަށް 83،000 މީހުން ފައްސިވެ 335 މީހުން ވަނީ މަރުވެފައެވެ. ފާއިތުވި އަހަރު ދުނިޔޭގެ އެތައް ޤައުމަކަށް ކޮވިޑް19 ގެ ރާޅުތައް އަރާފައިވާއިރު ވިއެޓްނާމް ވެފައިވަނީ ކާމިޔާބު ކަމާއެކު އެބަލިމަޑުކަން ކޮންޓްރޯލް ކުރި ޤައުމަކަށެވެ. ކަމާބެހޭ ފަރާތްތަކުން ބުނެފައިވަނީ، ބަލި ކޮންޓްރޯލް ކުރުމަށް އެޤައުމުން އަޅަމުންދާ ރައްކާތެރިކަމުގެ ފިޔަވަޅުތަކާއެކު 2022 ގެ ކުރިން ކޮވިޑްގެ ނުރައްކަލުން ސަލާމަތް ވެވޭނެ ކަމުގެ އުންމީދު އެބައޮތް ކަމަށެވެ.\nވިއެޓްނާމްގެ ޤަވާއިދުގައިވާ ގޮތުން ފައްސިވާ އެންމެންނަށް ވެސް ފަރުވާ ދޭނީ ހޮސްޕިޓަލުގައި އެނދުމަތި ކޮށްގެންނެވެ. ނަމަވެސް ބައެއް ހިސާބުތަކުގައި މިޤަވާއިދު މިހާރު ދަނީ ބަދަލުކޮށް، ގޭގައި ބައިތިއްބައިގެން ފަރުވާ ދެމުންނެވެ.


Tie Neylhumun New Zealand Ge Membareh Majileehuge Thalhumun Beyrukohfi - Vaguthu\nޓައީ ނޭޅުމުން ނިއުޒިލޭންޑުގެ މެމްބަރެއް މަޖިލީހުގެ ތަޅުމުން ބޭރުކޮށްފި\nނިއުޒިލޭންޑުގެ މަޖިލީހުގެ މަޔޯރީ ލީޑަރ ރަވިރީ ވެއިޓިޓީ މަޖިލީހުގެ ތަޅުމުން ބޭރުކޮށްފައިވަނީ ޓައީ ނަޅާ އައުމުން ކަމަށް ރެއުޓާސްގެ ރިޕޯޓްގައިވެއެވެ.\nމަޖިލީހުގައި ވާހަކަދެކެވެމުން ދިޔަ މައްސަލައާއި ގުޅޭ ގޮތުން ރަވިރީ2ފަހަރަށް ވާހަކަ ދައްކަން މަސައްކަތް ކުރުމުން ވެސް މަޖިލީހުގެ ރައީސް ޓްރެވޯ މެލާޑް ވަނީ އޭނާ ހުއްޓުވައިފައެވެ. އަދި ޓައި އެޅުމުން ނޫނީ ރަވިރީއަށް މަޖިލީހުގައި ވާހަކަ ނުދެއްކޭނެ ކަމަށް ވެސް ޓްރެވޯ ބުނެފައިވެއެވެ.\nއިންޒާރު ދިން ނަމަވެސް ރަވިރީ ތިންވަނަ ފަހަރަށް ވެސް ވާހަކަ ދައްކަން މަސައްކަތް ކުރުމުން ރަވިރީ މަޖިލީހުގެ ތަޅުމުން ނިކުތުމަށް މަޖިލީހުގެ ރައީސް ޓްރެވޯ ބުނެފައިވެއެވެ.\nމި މައްސަލައާއި ގުޅިގެން ރަވިރީ ބުނެފައި ވަނީ މިއީި ހަމައެކަނި ޓައީއާއި ގުޅުން ހުރި މައްސަލައެއް ނޫން ކަމަށެވެ. މިކަމަކީ ޘަޤާފަތުގައި ހިފަހެއްޓުމުގެ ގޮތުން އޭނާ ކޮށްފައިވާ ކަމެއް ކަމަށް ވެސް ރަވިރީ ބުނެފައިވެއެވެ.\nރަވިރީ ބުނެފައިވާ ގޮތުގައި ''ނެކްޓައި'' އަކީ އެމީހުންގެ ޘާޤާފަތާއި އެއްވެސް ގުޅުމެއް ހުރި އެއްޗެއް ނޫން ކަމަށާއި އަދި ޓައީ ނާޅައި އައިސްފިނަމަ މަޖިލީހުގެ ތަޅުމުން ބޭރުކުރާނެ ކަމުގެ އިންޒާރު 2020 ވަނަ އަހަރު ވެސް ދީފައިވާ ކަމަށެވެ.\nއެހެންކަމުން އެންމެ ފަހުން އޮތް މަޖިލީހުގެ ބައްދަލުވުމަށް ރަވިރީ ގޮސްފައިވަނީ މިިޔޯރީގެ ހާއްސަ ގަލެއްކަމުގައިވާ ''ގްރީން ސްޓޯން'' އިން ''ނެކް ޓައި'' އެއް ހަދައިގެން އެ އަޅައިގެންނެވެ.\nރަވިރީ ބުނެފައިވާ ގޮތުގައި މިއީ ހަމައެކަނި ''ނެކް ޓައި'' ނުވަތަ ''ގްރީން ސްޓޯން'' ގެ މައްސަލައެއް ނޫން ކަމަށާއި މިއީ ހަމަހަމަކަމާއި އިންސާފު ހޯދުމާއި ގުޅޭ ކަމެއް ކަމަށެވެ.\nފެބުރުއަރީ 10, 2021 17:18\nމީ ޖާބިރު ތަ\nފެބުރުއަރީ 11, 2021 17:05\nޖާބިރު ދޯ؟ ކޮންމެވެސް ކުއްޖަކަު މިކަން ޔަގީން ކޮށްދީ ބަލަ ޕްލީޒް. ޖާބިރު ނޫންނަމަ ޖާބިރުގެ ތިމާގެ މީހެއްތޯވެސް ބަލަން ޖެހޭ. މަޖިލީހަށް ހުށަހަޅަން ފެނޭ،


Kuriah oiy 24 gadi-iru raajjeyge eki hisaabuthakah vissaara kuraane Kuriah oiy 24 gadi-iru raajjeyge eki hisaabuthakah vissaara kuraane\nކުރިއަށްއޮތް 24 ގަޑިއިރު ރާއްޖޭގެ އެކި ހިސާބުތަކަށް ވިއްސާރަ ކުރާނެ\nރާއްޖޭގެ އެކި ހިސާބުތަކަށް ވިއްސާރަކުރާނެކަމަށް މެޓް އޮފީހުން ލަފާކުރޭ-\nރާއްޖެއަށް މިހާރު ކުރަމުން ދާ ހުޅަނގު މޫސުމުގެ ވިއްސާރައިގައި ކުރިއަށްއޮތް 24 ގަޑިއިރު ރާއްޖޭގެ އެކި ހިސާބުތަކަށް ވިއްސާރަކޮށް ބައެއް ރަށްތަކަށް ގުގުރުމާއިއެކު ބޯކޮށް ވާރޭވެހުން އެކަށީގެންވާކަމަށް މޫސުމާބެހޭ ޤައުމީ އިދާރާއިން ބުނެފިއެވެ.\nމޫސުމާބެހޭ އިދާރާއިން ބުނީ ދެކުނާއި ހުޅަނގު ދެކުނުން، މެދުތެރޭގެ އަތޮޅުތަކަށް ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި ވައިޖެހޭނެކަމަށެވެ. އަދި އެހެން ހިސާބުތަކަށް ގަޑިއަކު5މޭލާއި 15 މޭލާ ދެމެދުގެ ބާރުމިނުގައި ވައިޖެހޭނެކަމަށް ލަފާކުރެވޭ ކަމަށް އެ އިދާރާއިން ބުނެއެވެ.\nވިލާގަނޑުގައި ގަޑިއަކު ގާތްގަޑަކަށް 40 މޭލަށް ވައިގަދަވާނެކަމަށް ލަފާކުރެވޭއިރު، މެދުތެރޭގެ ކަނޑުތައް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެކަމަށް ލަފާކުރެވޭ ކަމަށްވެސް މުސުމާބެހޭ އިދާރާއި ބުނެއެވެ. އަދި އެހެން ހިސާބުތަކުގެ ކަނޑުތައް އާދައިގެ ވަރަކަށް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެކަމަށްވެސް އެއިދާރާއިން ބުނެއެވެ.\nރާއްޖޭގެ ބައެއް ސަރަހައްދުތަކަށް މޫސުން ގޯސްވާނެ ކަމަށް ލަފާކުރެވޭއިރު، މޫސުމާބެހޭ އިދާރާއާއި ޑިޒާސްޓަރ މެނޭޖްމަންޓް ސެންޓަރާއި ކޯސްޓުގާޑުފަދަ އިދާރާތަކުން ދޭ އިރުޝާދުތަކަށް ސަމާލުކަންދިނުން މުހިންމެވެ. އަދި ވާރޭވެހި ފެންބޮޑުވުމުގެ ސަބަބުން ގޭގެއަށް ފެން ވަދެ ލިބިދާނެ ގެއްލުމަކަށްވެސް ދުރާލައި ރައްކާތެރިވުމަށް ސަމާލުވުން މުހިންމެވެ.


Sarukaaruge beynumah nagaa rahrrashuge bimaai mudhalah badhalu dheynei usoolu LGA in aamukohfi - One Online\nއެލްޖީއޭގެ ސީއީއޯ އަފްޝަން ލަތީފު --- ވަން ފޮޓޯ: މުހައްމަދު އައުޒަމް\nސަރުކާރުގެ ބޭނުމަށް ނަގާ ރަށްރަށުގެ ބިމާއި މުދަލަށް ބަދަލު ދޭނެ އުސޫލު އެލްޖީއޭއިން އާއްމުކޮށްފި\nސަރުކާރުގެ ބޭނުމަކަށް ކައުންސިލެއްގެ އިހުތިސޯސުގެ ތެރޭގައި ހިމެނޭ ބިމެއް، މުދަލެއް ނޫނީ އިމާރާތެއް ސަރުކާރުގެ އެއްވެސް އިދާރާއަކަށް ނަގާނަމަ، އެތަނަކަށް ނޫނީ މުދަލަކަށް ކައުންސިލުން ކޮށްފައިވާ ހަރަދަށް ބަދަލު ދޭނެ އުސޫލެއް ލޯކަލް ގަވަންމަންޓް އޮތޯރިޓީ (އެލްޖީއޭ)އިން އާންމުކޮށްފި އެވެ.\nއެލްޖީއޭއިން ގެޒެޓުގައި އެ އުސޫލު އާއްމުކޮށްފައި ވަނީ އިއްޔެ އެވެ. އުސޫލަށް ކިޔަނީ "ކައުންސިލްތަކުން ކޮށްފައިވާ އިންވެސްޓްމަންޓުތަކަށް ބަދަލު ނަގައިދިނުމާ ގުޅޭ އުސޫލު" އެވެ.\nއެ އުސޫލުގައިވާ ގޮތުން މައި ސަރުކާރުގެ ބޭނުމަށް ސިޓީ ކައުންސިލެއް ނޫނީ ރަށު ކައުންސިލެއް ނޫނީ އަތޮޅު ކައުންސިލެއްގެ އިހުތިސޯސުގެ ތެރޭގައި ހިމެނޭ ތަނެއް ނޫނީ މުދަލެއް ނަގާނަމަ އެކަށީގެންވާ ބަދަލެއް ދޭން ޖެހޭނެ އެވެ. ކައުންސިލުގެ އިހުތިސޯސުގެ ތެރޭގައި ހިމެނޭ މުދަލެއް ނޫނީ ތަނެއް ގައުމީ އިދާރާއެއްގެ ބޭނުމަށް ނެގޭނީ ދެ ފަރާތުގެ ދެމެދުގައި އެކަމަށް އެއްބަސްވެގެންނެވެ.\nކައުންސިލްތަކުން ކޮށްފައިވާ އިންވެސްޓްމަންޓުތަކަށް ބަދަލު ނަގައިދިނުމާ ގުޅޭ އުސޫލު ގައި ވަނީ ކައުންސިލަށް ލިބެން ޖެހޭ ބަދަލާއި، އެ ފައިސާ ކައުންސިލަށް ލިބެން ޖެހޭ މުއްދަތާއި، ފައިސާ އަދާކުރާނެ ގޮތުގެ ތަފުސީލުތައް ބަޔާންކޮށްފަ އެވެ. ބަދަލުގެ އަދަދު ކަނޑައަޅަނީ ސަރުކާރުގެ އިދާރާ އާއި ކައުންސިލުން އެއްބަސްވާ މިނިވަން އޮޑިޓަރަކު މުދަލުގެ އަގު ކުރުމަށްފަހު ކަމަށް އުސޫލުގައި ވަނީ ބަޔާންކޮށްފަ އެވެ.\nއަގުކޮށް ނިމުމުން އުސޫލުގައި ބަޔާންކުރާ ތިން ގޮތުގެ ތެރެއިން ކޮންމެވެސް އެއް ގޮތަކަށް އަގު ކަނޑައަޅައިގެން ބަދަލު ދޭން އެއްބަސްވާން ޖެހެ އެވެ.\nބަދަލުގެ ގޮތުގައި އަގު ކަނޑައެޅޭ ގޮތް:\n- ކައުންސިލުން ކޮށްފައިވާ އިންވެސްޓްމަންޓް އަގު\n- ނަގާ ތަން ނުވަތަ މުދަލުގެ ބަދަލުގައި އެފަދަ ތަނެއް އަޅަން ނޫނީ މުދަލެއް ހޯދަން ހިނގާ ހަރަދު\n- ބާޒާރުގެ އަގު\nކައުންސިލާއި ސަރުކާރުގެ އިދާރާއަކާ ދެމެދު އެއްބަސްވުމަކަށް ނާދެވިއްޖެ ހާލަތެއްގައި އެ މައްސަލައިގައި މަޝްވަރާކޮށްގެން ގޮތް ނިންމާނީ ފިނޭންސް މިނިސްޓްރީން ކަނޑައަޅާ ގޮތެއްގެ މަތިންނެވެ. ފިނޭންސް މިނިސްޓްރީއާ މަޝްވަރާ ކޮށްގެން އެއްބަސްވުމަކަށް ނާދެވިއްޖެ ހިނދެއްގައި މައްސަލަ ކޯޓަށް ވެސް ހުށަހެޅެމުގެ އިހުތިޔާރު ލިބިގެންވެ އެވެ.\nމި އުސޫލުގެ މަގުސަދަކީ ރަށު ކައުންސިލުތަކާއި އަތޮޅު ކައުންސިލުތަކުގެ އިހުތިސޯސުގައި ހިމެނޭ ތަންތަނާއި މުދާ ނަގާ ނަމަ ކައުންސިލުން ކޮށްފައިވާ ހަރަދުތަކާއި އިންވެސްޓްމަންޓުގެ ބަދަލު ލިބިދެވޭނެ ކަން ކަށަވަރުކޮށްދިނުން ކަމަށް އެލްޖީއޭއިން ވަނީ ބުނެފަ އެވެ.\nގުޅޭ ޓެގު ސަރުކާރު ސަރުކާރު ލާމަރުކަޒީ ނިޒާމް


އިސްލާމީ އުންމަތް ނިކަމެތިވުމުގެ އެންމެ ބޮޑު ސަބަބަކީ ﷲ އަށްޓަކައި ހޭދަކުރުމާ ދުރުހެލިވުން: އިމާމް\nއިސްލާމީ އުންމަތް ނިކަމެތިވުމުގެ އެންމެ ބޮޑު ސަބަބަކީ ﷲ އަށްޓަކައި ހޭދަކުރުމާއި ދުރުހެލިވުމާއި ﷲ އަށް ކިޔަމަންގަތުމާއި ދުރުހެލިވުމާއި ވެރިންނާއި މައިންބަފައިންނާއި ބޮޑުންގެ ބަސް ހެޔޮ ގޮތުގައި ނުއެހުން ކަަމަށް އިމާމް ވިދާޅުވެއްޖެއެވެ.\nއިމާމް މިމޭރުމުން ވިދާޅުވެފައިވަނީ އަޟްޙާ ޢީދު ކުޠުބާ އިއްވަވަމުންނެވެ. އިމާމް ވިދާޅުވީ ކީރިތި ރަސޫލާގެ ޞަޙާބީންގެ ކުރިފުޅުމަތީގައި ދުނިޔެ ތިރިވެ، ކިޔަމަންގަތީ އަދި އިސްލާމްދީނަށް ފައުޖުފައުޖަށް މީސްތަކުން ވަނީ އެ ބޭކަލުންގެ މުއްސަނދިކަމާއި ހަށިކޮޅުތައް ވަރުގަދަކަމުން ނޫން ކަމަށެވެ. ކުރިއެރުމަށް މަސައްކަތްކުރައްވާފައި ވާތީ ކަމަށެވެ.\n"އަބޫބަކުރުގެފާނު ޚާލިދުގެފާނަށް ވިދާޅުވީ ކީކޭތޯއެވެ؟ "ދީނަށްޓަކައި ކަލޭގެފާނު ޤުރުބާންވެވަޑައިގަންނަވާށެވެ. އެއިރުން ކަލޭގެފާނަށް ދިރިހުންނެވުން ލިބިވަޑައިގަންނަވާނެއެވެ."\n"ﷲ ޢައްޒަ ވަޖައްލަ ޙައްޖާއި ޢީދު ޝަރުޢު ކުރެއްވީ މި އުންމަތުގެ އެއްބައިވަންތަކަން ދެމެހެއްޓެވުމަށެވެ. އެއް ބައަކު އަނެއް ބަޔަކާ އެކުވެރިކަން މަތީ ދިރިއުޅުމަށެވެ. އެއް ބަޔަކު އަނެއް ބައަކަށް ވާގިވެރިވެ އުންމަތް އާރާސްތު ކުރުމުގައި ތެދުވުމަށެވެ. އެއް ހަށިގަނޑެއްގެ ގޮތުގައެވެ. އެކެއްގެ ކެކުޅުންތައް އަނެކަކު ބަރުދާސްތު ކޮށްގެންނެވެ. މީގެ އިތުރަށް ޢީދާއި ޙައްޖަކީ ޞުލްޙަ މަސަލަސްކަމެވެ. ޙައްޖުގެ ތެރެއިން ލާފައި ކޮންމެ ޙައްޖުވެރިއަކަށް އަނެކާގެ ޙަޔާތަށް ޙުރުމަތްތެރިކޮށް ހިތަން ދަސްވެއެވެ. އެކަކު އަނެކަކަށް ޢަދާވާތްތެރިއެއް ނުވެއެވެ. އެކަކު އަނެކެއްގެ މިނިވަންކަމަށް އަރައެއް ނުގަނެއެވެ. މާތްﷲ ވަޙީކުރައްވާފައިވާ އާޔަތެއްގެ މާނަ: "އޭ އީމާންވެއްޖެ މީސްތަކުންނޭވެ! ތިއަބައިމީހުން އެންމެން ޞުލްޙަ މަސަލަސްކަމުގެ ތެރެއަށް ވަންނާށެވެ! އަދި ޝައިޠާނާގެ ފިޔަވަޅުތަކަށް ތިއަބައިމީހުން ތަބާނުވާށެވެ! އެހެނީ، ހަމަކަށަވަރުން އެ ޝައިޠާނާއަކީ ތިޔަބައިމީހުންނަށް ހުރި ބަޔާންވެގެންވާ ޢަދުއްވެކެވެ. ފަހެ، ތިޔަބައިމީހުންގެ ގާތަށް ފާޅުވެގެން ހުރި ޙުއްޖަތްތައް އައުމަށް ފަހު ތިޔަބައިމީހުން މަގުން ކައްސާލައިގެން ހިނގައްޖެ ނަމަ، ހަމަކަށަވަރުން، ﷲ އީ، ޢިއްޒަތްވަންތަ ޙަކީމްވަންތަ ރަސްކަލާނގެކަން ތިޔަބައިމީހުން ދަންނާށެވެ!"\nއަޅުގަނޑުމެންގެ މި ޢީދުން އައު ޞަފްޙާއެއް ހުޅުވައިލެއްވުމަށް ދަންނަވަމެވެ. އަޅުގަނޑުމެންގެ މުޅި ޙަޔާތުގެ އަމުރުވެރި ފަރާތަކީ އަޅުގަނޑުމެންގެ ދީން ކަމުގައި ހަދައިގެންނެވެ. އަޅުގަނޑުމެން ޢިއްޒަތްތެރި ބަޔަކަށް ވާނީ އޭރުންނެވެ. މާތްﷲ ވަޙީ ކުރެއްވި އާޔަތެއްގެ މާނަ: "މި ޢިއްޒަތާއި ޤަދަރު ޙާޞިލްކުރެވޭނީ އެއްބައިވަންތަކަން ހަރުދަނާކޮށްގެންނެވެ. އަޅުގަނޑުމެން ބައިބައި ނުވެ އުންމަތުގެ މަޞްލަޙަތުތައް ޙާޞިލްކުރުމަށްޓަކައި އެއްގަލަކަށް އަރައިގެންނެވެ. މުސްލިމުންނަށް ލިބިފައިވާ ކާމިޔާބުތަކުގެ ސަބަބަކަށް ވެފައި ވަނީ އެ މީހުންގެ އެއްބައިވަންތަކަމެވެ. މާތްﷲ ވަޙީކުރެއްވި އާޔަތެއްގެ މާނަ: "އަދި ﷲ އަށާއި، އެ ކަލާނގެ ރަސޫލާއަށް ތިޔަބައިމީހުން ކިޔަމަންވާށެވެ! އަދި ތިއަބައިމީހުން ދެބަސްވެ އަރައިރުން ނުވާށެވެ! (ދެބަސްވެ އަރައިރުންވާނަމަ) ތިއަބައިމީހުން ފިނޑިވެ، ތިޔަބައިމީހުންގެ ބާރު ނެތި ހިނގައިދާނެއެވެ. އަދި ތިއަބައިމީހުން ކެތްތެރިވާށެވެ! ހަމަކަށަވަރުން، ﷲ ވޮޑިގެންވަނީ، ކެތްތެރިންނާ އެކުގައެވެ."


"102 Not Out" gai Amitabh aai Rishi ge aadhayaa Khilaafu loabi | Mihaaru\n102 ނޮޓް އައުޓް: އަމީތާބާއި ރިޝީގެ އާދަޔާޚިލާފު ލޯބި\n13 ފެބުރުއަރީ 2018 - 06:223comments\nއަމީތާބް ބައްޗަން އާއި ރިޝީ ކަޕޫރުގެ ޖޯޑު 27 އަހަރަށް ފަހު އެނބުރި ސްކްރީނަށް އަންނަނީ "102 ނޮޓް އައުޓް" އިންނެވެ. ކަބީ ކަބީ، އަމަރް އަކްބަރް އެންތަނީ، އަޖޫބާ އަދި ނަސީބު ފަދަ ފިލްމުތައް އެކުގައި ކުޅެފައިވާ މި ދެ ތަރިންގެ އާ ފިލްމު އިއުލާން ކުރުމާއެކު ވަރަށް ގިނަ ބައެއްގެ ޝައުގުވެރިކަން ފިލްމަށް ލިބުނެވެ.\nފިލްމުގެ ފުރަތަމަ އިޝްތިހާރު މިހާރު ވަނީ ދައްކަން ފަށައިފަ އެވެ. މި އިޝްތިހާރު ފެނުމުން ގިނަ ބަޔަކަށް ވަރަށް ބޮޑު ހައިރާންކަމެއް ލިބުނެވެ. ފިލްމުގައި އަމީތާބާއި ރިޝީ ކުޅެފައިވާ އުމުރުން ވަރަށް ދުވަސްވީ ދެ އެކުވެރިންގެ ރޯލުން މި ދެ މީހުންގެ މެދުގައި އޮތް އާދަޔާޚިލާފު ލޯބި ހާމަވާތީ އެވެ.\n"102 ނޮޓް އައުޓް" ޓްރެއިލާ\nއިޝްތިހާރުގައި ދައްކަނީ ގާތް އެ އެކުވެރިންނެވެ. އެކަކީ އުމުރުން ދުވަސްވެފައި ހުއްޓަސް ވަރަށް މަޖާ އުފާވެރި މިޒާޖެއްގެ މީހެކެވެ. އަނެކަކީ ދުވަސްވުމުގެ ސަބަބުން ދިރިއުޅުމުގެ ޝަކުވާތައް ބޮޑުވެފައިވާ މީހެކެވެ. މިއީ ބައްޕައަކާއި ދަަރިއެއްކަން މި ދެ މީހުންނަށް އެނގެނީ ފިލްމުގެ ވަކި ހިސާބަކުން ކަމަށްވެ އެވެ.\nއިޝްތިހާރުގައި އަމީތާބު ރިޝީ އަށް ބުނަނީ މުސްކުޅިން ބައިތިއްބާ ގެއަކަށް ލާ ފުރަތަމަ ބައްޕައަކީ އޭނާ ކަމަށް ވެދާނެ ކަމަށެވެ. މި ފިލްމުގައި ރިޝީ އާއި އަމީތާބުގެ ޕްރޮސްތެޓިކް މޭކަޕް ވަރަށް ފުރިހަމަ އެވެ. އެހެންވެ އުމުރުން ދުވަސްވީ މީހުންގެ ގޮތްގަނޑު އެމީހުންގެ ކެރެކްޓާއިން ފެނެ އެވެ.\n"102 ނޮޓް އައުޓް" އަކީ ސޯމްޔާ ޖޯޝީ ލިޔެފައިވާ ވާހަކައަކަށް އުމޭޝް ޝުކްލާ ޑައިރެކްޓްކޮށްފައިވާ ފިލްމެކެވެ. ފިލްމު ޕްރޮޑިއުސްކުރުމުގެ އިތުރުން އަމީތާބު ވަނީ ފިލްމަށް ލަވަ ވެސް ކިިޔައިދީފަ އެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން\n102 ނޮޓް އައުޓް: އަމީތާބާއި ރިޝީ ވަރަށް ތަފާތުކޮށް\nއަމީތާބާއި ރިޝީ 34 އަހަރު ފަހުން އެކުގައި ސްކްރީނަށް\nއަމީތާބާ މެދު ރިޝީގެ ހިތުގައި ޝަކުވާ ގިނަ


104 Dhuvahuge Quarantine Ah Fahu Wuhan Ge Team Enburi Gaumah - Vaguthu\nޗައިނީސް ސުޕަލީގުގައި ކުޅެމުން އަންނަ ވޫހާން ޒާލް، ތިން މަހަށްފަހު އެނބުރި ގައުމަށް ގޮސްފިއެވެ.\nކޮވިޑް 19ގެ މައި ހަބެއްގެ ގޮތުގައި ޗައިނާގެ ވޫހާން ސިފަކުރެވިފައި އޮތްއިރު، އެ ކްލަބުން އެނބުރި އަމިއްލަ ސިޓީއަށް ދިޔައީ ސްޕެއިންގައި 104 ދުވަސް ހޭދަކުރުމަށްފައެވެ. ފިނި މޫސުމުގެ ތަމްރީން ކޭމްޕަކަށް ސްޕެއިންއަށް ދިޔަ ޒާލް، އެގައުމުގައި ތާށިވީ ވޫހާންގައި ބާރު ސްޕީޑުގައި ކޮރޯނާ ފެތުރެމުން ދިޔުމުގެ ސަބަބުންނެވެ.\nއިއްޔެގެ ވަގުތެއްގައި އެޓީމު ޗައިނާއަށް ގޮސްފައިވާއިރު، ޝެންޒިން އެއާޕޯޓަށް ޖައްސާފައިވަނީ ޖަރުމަނު މަގުން ދިޔަ ފްލައިޓެއްގައެވެ. އެއްގަމު މަގުން ވޫހާންއަށް ޓީމު އެތެރެވެފައިވާއިރު، އަމިއްލަ ސިޓީއަށް ޓީމު ދިޔަ ވަގުތު އަސަރުގަދަ މަންޒަރުތަކެއް ފެނިފައިވެއެވެ. ކުޅުންތެރިންގެ އާއިލާތަކުގެ މީހުން ޓީމު އަންނަ ތަނަށް ގޮސްފައިވެއެވެ. އަދި ކުޅުންތެރިންގެ އާއިލާތަކާ ބައްދަލުވުމުން އުފަލުން ރުއި މަންޒަރުވެސް ފެނިގެން ދިޔައެވެ.\nސަޕޯޓަރުން ކުޅުންތެރިންނަށް މާ ގޮށިތައް ދީ މަރުހަބާ ކިޔާފައިވާއިރު، ވޫހާން ހުޅުވާލިތާ އަދި މާ ގިނަ ދުވަހެއް ނުވެއެވެ.\nޗައިނާގައި ހަލުވި ކަމާއެކު ކޮވިޑް 19 ފެތުރިގެން ދިޔަ ނަމަވެސް، އެގައުމުން އެޅި ހަރުކަށި ފިޔަވަޅުތަކާއެކު މިހާރު ވަނީ ބަލި ކޮންޓްރޯލް ކޮށް، ވޫހާން ސިޓީވެސް ހުޅުވާލާފައެވެ. އެހެން ނަމަވެސް 22 ފެބްރުއަރީގައި ފަށަން ތާވަލުކުރި ލީގު، އަލުން ފަށާނެ ތާރީޚެއް އަދި ބުނަން ނޭނގެއެވެ.


Covid in rangalhu vumun ves eyge veyn ethah dhuvahakah | Jazeera\tކޮވިޑުން ރަނގަޅުވުމުން ވެސް އޭގެ ވޭން އެތައް ދުވަހަކަށް - Jazeera\nކޮވިޑުން ރަނގަޅުވުމުން ވެސް އޭގެ ވޭން އެތައް ދުވަހަކަށް\nމަރިޔަމް ނިމާ ހަސަން May 27, 2021 283 views0\nބަލިމީހަކު ޑޮކްޓަރަކާއެކު --ފޮޓޯ: ގެޓީ އިމޭޖެސް\nކޮވިޑާއެކު ދޮޅު އަހަރެއްހާ ދުވަސް ވެފައި ވާއިރު، އެތައް ބަޔަކު މި ބަލި ޖެހި ރަނގަޅުވެ ހިނގައްޖެއެވެ. ނަމަވެސް ކޮވިޑް ޖެހި ރަނގަޅު ވާ މީހުންގެ ކިބައިން ވެސް ދިގު މުއްދަތަކަށް މި ބަލީގެ އަލާމާތްތައް ފެންނަ ކަމަށް ރިޕޯޓް ކޮށްފައިވެއެވެ.\nކޮވިޑުން ރަނގަޅު ވާ މީހުންގެ ކިބައިން ފެންނަ އަލާމާތްތަކާ ގުޅޭގޮތުން ތަޖުރިބާކާރުން އަދިވެސް ދަނީ ދިރާސާތައް ކުރަމުންނެވެ. ނަމަވެސް ހުރިހާ ޑޮކްޓަރުންގެ ވެސް އޮތީ އެއް ލަފައެލެވެ. ކޮވިޑުން އެއްކޮށް ރަނގަޅު ވާނެ ވަގުތު ނަގާނެތީވެ، އާންމު ދިރިއުޅުމަށް އަނބުރާ ދާނީ މަޑުމަޑުން ކަމަށެވެ.\nކޮވިޑް ޖެހި ރަނގަޅުވެފައިވާ ބައެއް މީހުން ބުނާ ގޮތުގައި، ބަލި ޖެހި، ރަނގަޅު ވުމަށްފަހު ވެސް ބަލީގެ އުނދަގޫތައް ތަހަންމަލު ކުރަން ޖެހޭ ކަމަށެވެ. އެގޮތުން، ބައެއް މީހުން ވަނީ އެމީހުންގެ ތަޖުރިބާ ހިއްސާ ކޮށްފައެވެ.\nކޮވިޑް ޖެހި ރަނގަޅު ވުމަށްފަހު އަމިއްލައަށް ފެންވަރާނެ ހާ ހަކަތަ ވެސް އަހަރެން ގަޔަކު ނުހުރޭ. އެއް ދުވަހު އަހަރެން ނިންމީ، އަމިއްލައަށް އަހަރެންގެ ދިގު އިސްތަށިގަނޑު ޝޭމްޕޫ ކޮށްގެން ފެންވަރަން. އިސްތަށިގަނޑުގައި ޝޭމްޕޫ ލުމަށްފަހު ވަރުބަލި ވެގެން ގޮސް ކިރިޔާ އަނބުރާ ގަނެގެން ނުވެއްޓުނީ. ދެން ޖެހުނީ ޝޭމްޕޫ ވެސް ނުދޮވެ، ގައިގަ ވަރު ޖެހެންދެން ގޮސް އޮށޯންނަން\nއަހަރެން ކޮވިޑުން ރަނގަޅުވެ، އަނބުރާ ވަޒީފާއަށް ނިކުތުމަށްފަހު ފާހަގަ ވާން ފެށީ ކަކޫ ތުރުތުރު ލާކަން. މިކަމުގެ ސަބަބުން ކޮޅަށް ނުހުރެވޭނޭ ހީކުރެވޭ ވަގުތުތައް ގިނަ. ދެތިން ދުވަސް ވަންދެން ކަކުލަށް ވަރަށް ތަދުވި، ރަނގަޅުވާން ދުވަސްކޮޅެއް ނެގި\nކޮވިޑް ޖެހުމުގެ ކުރިން އަހަންނަކީ ވަރަށް ރަނގަޅަށް ނިދާ މީހެއް. ނަމަވެސް ކޮވިޑް ޖެހި، ރަނގަޅު ވުމަށްފަހު ނިދުމަށް ވަރަށް އުނދަގޫ ވެގެން ދިޔަ.\nކޮވިޑާއެކު ވަރަށް ބޮޑަށް ބޮލުގަ ރިއްސާ. ހީވަނީ ބޮލުގެ މެދުގައި ރޮޑެއް ހުންނަހެން. ބައެއް ފަހަރު ހީވެ ބޮލުތެރޭގައި ޑްރިލްއެއް ޖައްސާފައި ހުންނަ ހެން ވެސް. އެކަމަކު މި ރިހުން އައިސްފަ ދާނީ. ގިނަ ވަގުތު ބޮލުގަ ރިއްސާފަ ނެތް ނަމަވެސް، ކޮވިޑުން ރަނގަޅުވުމަށްފަހު ދުވާލުގެ އެކި ވަގުތުތަކުގައި ކުއްލި ކުއްލިއަށް ބޮލުގަ ރިއްސާ\nހަންގަނޑުގެ އަސްލު ކުއްލައާއި ގެއްލި، ފަނޑުވެފައި ހުންނަނީ. މޫނު ކުޑަކޮށް ދުޅަވެފައި ހުންނަނީ ވެސް. އަހަރެން ގައިގަ އަހަރެން ވައްތަރެއް ނުޖަހާ\nއަހަރެން ކޮވިޑް ޖެހި ރަނގަޅު ވީ ފަހުން، ކޮންމެ މެސެޖެއް ދެ ފަހަރު ކިޔަން ޖެހޭ. މީހަކު ދައްކާ ވާހަކައެއް އަޑުއަހައިގެން ހުއްޓަސް ވަރަށް އަވަހަށް ސަމާލުކަން ގެއްލޭ، ގިނަ ފަހަރު ޖެހެނީ އެ ވާހަކައެއް ތަކުރާރުކޮށް ދިނުމަށް އެދެން. މަސައްކަތުގެ މާހައުލުގައި ކަންކަމަށް ސަމާލުކަން ދިނުމަށް އަހަރެން ހުންނަނީ ވަރަށް ގިނައިން ކެފެއިން ބޮއެގެން.\nކޮވިޑާ ހަނގުރާމަ ކުރަން ޖެހުނީ ހަމައެކަނި ޖިސްމާނީ ގޮތުންނެއް ނޫން، ނަފްސާނީ ގޮތުން ވެސް ކުރަން ޖެހުނު. އާއިލާއާ ރައްޓެހިންނާ ބައްދަލުނުވެ، ވަށައިގެން އެތައް ބަޔަކު މަރުވަމުން ދިޔައިރު އިހުސާސް ކުރެވުނީ އެއްވެސް އުއްމީދެއް ނެތް ކަން. ބަލި ޖެހި ރަނގަޅު ވުމުން ވެސް ވަރަށް ގިނައިން ރޮވޭ. މިހާރު މީހުން ބުނޭ، އެއީ އެހެން މީހުން މި ބަލީގެ ވޭނުގައި އުޅެމުން ދާއިރު އަހަންނަށް ވޭން ތަހައްމަލު ކުރަން ނުޖެހުމުން ކުރެވޭ އިއުސާސެކޭ ވެސް.\nކޮވިޑުން ރަނގަޅުވި ބައެއް މީހުން ބުނާ ގޮތުގައި، ބަލިން ރަނގަޅުވުމަށްފަހު ޕެނިކް އެޓޭކްތައް އަންނަން ފެށި ކަމަށެވެ. ހަމައެއާއެކު ރޭގަނޑު ނުނިދުމާއި، ކުޑަ ކުޑަ ކަންކަމުގައި ހާސްވުން އިތުރުވެ، ރުޅި ގަދަ ވާ ކަން އެމީހުން ފާހަގަ ކުރެއެވެ.\nކޮވިޑަކީ އާދައިގެ ރޯގާއެއް ކަމަށް ބައެއް ފަރާތްތަކަށް ހީކުރެވުނު ނަމަވެސް، މި ބަލީގެ ވޭން ތަހައްމަލު ކުރަމުންދާ މީހުންނަށް މިއީ އާދައިގެ ރޯގާއެއް ނޫން ކަން އެނގެއެވެ.


SunOnline: #VAAHAKA: #Thafaathuloaibeh - ep40 (fahubai)\nއައިޝާ ނަސީމް 01 Nov 2018, 09:30\n"ޔެސް. އައި ވިލް ޑޫ ދިސް....އޯކޭ؟ " ކައިޒާން ހުރީ ހަމަޖެހިލައިގެންނެވެ. "ކޫލް"ކޮށެވެ. އޭނަ އިތުރު ވާހަކައެއް އަހާކަށް ބޭނުމެއްނޫނެވެ. އޭނައަށް ވިސްނެމުން ދިޔައީ މަރަކީ ހަމައެކަނި ހައްލުކަމުގައެވެ. ހިތަށް ފިނިކަމެއް ލިބޭނީ އަބަދަށްޓަކާ ނިދާލެވުނީމަކަމެވެ. ދީނުގައި އަމިއްލައަށް މަރުވުމަކީ ބޮޑު ފާފައެކެވެ. ރަހުމަތުން މާޔޫސްވެ އަމިއްލަ ފުރާނަ އެހާ ބޮޑު ބިރުވެރިކަމެއްގެ ތެރެއަށް ވައްޓާލުމަކީ ފިނޑިކަމެކެވެ. މިދުނިޔެއާއި ވަކިވެ ދިޔަނަމަވެސް އަދި އަރާމުގައި ނިދާލެވުނީ ނޫންކަން ގަބޫލުކުރަން ޖެހޭނެއެވެ. ނަމަވެސް އެވަގުތު ކައިޒާންގެ ސިކުނޑީގައިވަނީ ޝައިތާނީ ބާރެވެ. ހެޔޮ ވިސްނުމެއް ނައީ އެހެންވެއެވެ. ކައިޒާން ހަމަޖެހިލައިގެން ހުރެ ގާގަނޑުމަތިން ފުންމާލައިފިއެވެ. ކެމީލާގެ ހަޅޭކުގެ އަޑު ކަންފަތުގައި ހަރުލިއެވެ. ކައިޒާންގެ ފައި ބިންމަތިން ކެނޑިގެން ދިޔަވަގުތު ބާރުގަދަ އަތަކުން އޭނަގެ އުނަގަނޑުގައި ހިފާފައި ފަހަތަށް ދަމައިގަތެވެ. ވީއްލުވާލަން މަސައްކަތްކުރިކަމުގައި ވިޔަސް ދެމީހުން އެއްކޮށް ގޮސް ޖެހުނީ ބިންމަތީގައެވެ. މާކަސް ފޮޅުވާލާފައި ތެދުވެ ހިންދެމިލައިފިއެވެ.\n"ފ.......ޔޫ." ކުއްލިއަކަށް އޭނަ ބަދަލުވީ މުޅިން އެހެން މީހަކަށެވެ. ކުރިމަތީގައި މިހާރު ހުރީ ކައިޒާން އަދި ލުއީއެއްވެސް ނޫނެވެ. ކަޅިއަޅައިގެން ހުރި ގޮތާއި ބަހުރުވައިން އެއީ ކޮން ޑެވިލްއެއްކަން މާކަސް ދެނެގަތެވެ. ޖޯން ވިއްޔާ އެތައް ފިރިހެނުންގެ ބާރު ދެއްވާފައިވާނެއެވެ. މާކަސްވެސް ޖެހިލުންވާފަދަ ގޮތަކަށް ކަޅި އަޅައިގެން ހުރެ އޭނަ ގާތަށް އަންނާންފެށިއެވެ. ޝަޚުސް ބަދަލުވާއިރު އެ ބާރު ލިބި މިޒާޖާއި އެއްގޮތަށް މޫނަށް އެ ގެންނަ ބަދަލުން ހައިރާންވާހާވެއެވެ. ޖިންނި އަކު ގައިތެރެއަށް ވަދެގެން އުޅުމެކޭ ތަފާތެއްނެތެވެ.\n"އެ ފިނޑި ކަލޭގެ ސުއިސައިޑްކުރަން އުޅެނިކޮށް ކަލޭ ސަލާމަތް ކުރަން ޖެހޭތަ؟ " ޖޯން ހަޅޭއްލަވައިގަތެވެ.\n"ކާމް ޑައުން ޖޯން....." މާކަސް ދެތިން ފިޔަވަޅު ފަހަތަށް ޖެހުނެވެ.\n"ކަލޭ ކިތަންމެ ވަރަށް ސިކިއުރިޓީ ދިނަސް ކައިޒާން މަރުވާނެ. މިއީ އަދި ފުރަތަމަ ފަހަރެއް ނޫން. ކިތަންމެ ކައިރިން ބެލިޔަސް އަދި އަހަރެން ކައިޒާން މަރާލާނަން. އަމިއްލައަށް މަރުވާނީ....." ޖޯން އިންޒާރެއް ދީފައި މާކަސް ކޮށްޕާލައިފިއެވެ. ކިތަންމެ ހުޝިޔާރުވެގެން ހުއްޓަސް އެހެރަ ބާރަކާއިހެދި އޭނައަށް ހިފަހައްޓައެއް ނުލެވުނެވެ. ވިއްސައިގެންގޮސް ޖެހުނީ ސްނޯގަނޑުގެ މަތީގައެވެ. މާކަސް ބޯ ހޫރައިލިއެވެ. ނާޔަލް ފަރުވާދޭން ފެށިފަހުން ކައިޒާން މުޅިންހެން ރަގަޅުވެފައި އަނެއްކާވެސް ހާލު ގޯސްވާންފެށީއެވެ. ހާދަ ދެރައެވެ. ނަފްސާނީ އެހެން ޑޮކްޓަރަކަށް އެހާ ފަސޭހައިން ކައިޒާން ހިތް ހުޅުވައިލާނެކަމެއް ނޭގެއެވެ. ނަމަވެސް ކައިޒާންގެ ބޭބެއާއި އާއިލާއަށް އޭނަގެ ބަލި ބޮޑުވާކަން އެނގެން ޖެހޭނެއެވެ. ބޭސްކުރުވަން ޖެހޭނެއެވެ. ކައިޒާން ގަވާއިދުން ބޭސް ނުކަންޏާ އެ މަލްޓިޕްލް ޕާސަނެލިޓީގެ ކަންތައް އަތް ނުފޯރާފަށަށް ގޮސްދާނެއެވެ. ހަގީގަތުގައި މާކަސް މި ވަޒީފާދެކެ ކުރިއަށްވުރެ ލޯބިވަނީ ކައިޒާންގެ ތަފާތުކަމުންނެވެ. ޖޯންފަދަ ޝަޚުސްތަށް ވުޖޫދަށް އައުމުން އެ އަންނަ އެޑްރިނޭލިން ރަޝްއަކާއިހެދިވެސް ކިތަންމެހާވެސް ޝައުގުވެރިއެވެ.\nމާކަސް ގުޅާފައި އަހުމަދު މައިކަލްއާއި ނަތާޝާ އަދި ކައިޒާންގެ ބޭބެ ޒެވިއެލް އަށް ކައިޒާންގެ ހާލަތު ތަފުސީލުކޮށް ކިޔާދިނެވެ. ޒެވިއެލް އަދި އާއްމުކޮށް ކިޔާ ނަމުން ނަމަ ޒޭވިއާއަކީ އޮންކޮލޮޖިސްޓެކެވެ. ޅައުމުރުގައި މަޝްހޫރުކަން ހޯދާފައިވެއެވެ. އޭނައަކީ އެ ޑިޕާޓްމެންޓްގެ އިސްވެރިޔާއެވެ. ކޮއްކޮ އަމިއްލައަށް މަރުވާން އުޅުނުކަން އެނގުމުން ޒޭވިއާއަށް ލިބުނު ހިތްދަތިކަން އިތުރުވިއެވެ. ކުޑައިރު ދިމާވި ހާދިސާއަކުން އަދިވެސް އަރާނުގަނެވިގެން އުޅޭއިރު މަރުވެފައިވާ ކޮއްކޮ ލޫކްގެ ހަނދާންތައް ޒޭވިއާގެ ހިތަށް ކަށިތަކެއްފަދައިން ހެރެއެވެ. މޫދުދެކެ ޒޭވިއާ ރުޅިއަންނަނީ ކޮއްކޮގެ ގާތިލަށް ވީމައެވެ. އަދި ކޮއްކޮ ކައިޒާންގެ ނަފްސާނީބަލީގެ އަސްލުވެސް ގުޅިފައިވަނީ ކަނޑާއި ކަމަށްވާތީއެވެ. ރާއްޖެދެކެ އެންމެ ފޫހިވާ ސަބަބަކީ ބަލައިލާ ކޮންމެ ދިމާލަކުން މޫދު ފެންނާތީއެވެ. ލޫކްގެ ގާތިލުކަމުގައި ދެކެވޭތީއެވެ. މާކަސް ގުޅާފައި ދެއްކި ވާހަކަތަކުން ކަންބޮޑުވެގެން އެންމެ ކުރިން ގުޅީ ގާތްއެކުވެރިޔާ ކައިލަންއަށެވެ. ކައިލަންއަކީ ސައިކޭޓްރިސްޓެކެވެ. ކޮއްކޮއަށް ރަގަޅު ފަރުވާއެއްދެވޭނީ އޭނައަށް ކަމުގައި ޒޭވިއާ ގަބޫލުކުރިއެވެ. އެތައް ޒަމާނެއްވާންދެން ހިތުގައި ފޮރުވައިގެން އުޅުނު ހާދިސާތައް ކައިލަންއަށް ކިޔާދީފައި އޭނަ އެދުނީ ކައިޒާންއަށް އެހީވުމަށެވެ. ނޫނީ ކައިޒާންވެސް އަބަދަށްޓަކާ ގެއްލިގެން ހިނގައިދާނެއެވެ.\nކައިލަންއާއި ޒޭވިއާ ގެއަށް ވަންއިރު ކައިޒާން އިނީ ޓީވީ ހުޅުވާލައިގެން ބަލާށެވެ. ޒޭވިއާމެން ފެނުމާއިއެކު ކުރިމަތީގައި ހުރި ގޮނޑީގައި ފައިން ޖަހާ ބުރުވައިލިގޮތަށް ތެދުވުނުއިރު މޫނަށް ފަން އިސްތަށިގަނޑު ފައިބައިގެންފިއެވެ. އޭގެ މަތީގައި ހުރި ފިނިކުރި ޖޫސްތަށިވެސް ބަންޑުންވެ ކުދި ކޯރެއް ހެދިއްޖެއެވެ. އެ ތޫނު ދެލޮލުގައި އެހެރީ އިންސާނީ ބާރެއްބާވައޭ ހިތަށް އަރާވަރުވިއެވެ. ފެންނަ މީހަކު ގައިން ހީބިހި ނަގައިގެންދާނެއެވެ.\n"އައިމް ޖޯން.. އެނގިއްޖެތަ؟ ތި ނަމުން ނުގޮވާށޭ ނުބުނަންތަ؟ " ޖޯން ހަޅޭއްލަވައިގަތީވެސް ނުރައްކާތެރި ގޮތަކަށެވެ. ކައިލަންއަށް ވަގުތުން ވެގެން އުޅޭގޮތް އެނގުނެވެ. މަލްޓިޕްލް ޕާސެނެލިޓީ ޑިސްއޯޑާގެ ސީރިޔަސް ކޭސްއެކެވެ. ކައިޒާން ވާންވީ ދެން ކޮން ޖޯންއަކަށް ހެއްޔެވެ؟ ކައިޒާންގެ ޓްވިންއެއް ހުރީ އެއް ނޫނެވެ.\n"ފައިން. ވީ ކެން ބީ ފްރެންޑްސް ޓޫ ޖޯން. ހަމައެކަނި ޒޭވިއާގެ ފްރެންޑަކަށް ނޫން ދޯ ވާން ޖެހޭނީ.." ކައިލަން ސަލާމަށް އަތް ދިއްކޮށްލިއެވެ. ކައިލަން އަޒުމް ކަނޑައެޅީ ކައިޒާންއަށް ޖެހިފައި މިވާ ނުރައްކާތެރި ނަފްސާނީ ބަލިން ސަލާމަތްކޮށްދިނުމެވެ. ކައިޒާންގެ ސިކުނޑިތެރޭ އުޅޭހާ ޖޯންފަދަ ޚިޔާލީ ފުރޭތަތައް ނެރެލާ ކައިޒާން އެހެން މީހުންނެކޭ އެއްފަދައިން މުޖުތަމައުގައި އުޅުމުގެ ފުރުސަތު ހޯދަދިނުމެވެ. އެހެން ހުރިހާ ކޭސްއަކަށްވުރެ މި ކޭސް މުހިއްމު ކަމެއްގެ ގޮތުގައި ނަގަން ކައިލަން ނިންމިއެވެ.\nކައިޒާން ޓީވީ ހުޅުވާލައިގެން ޗެނެލްތައް ބަދަލުކުރަން އިނީ ފޫހިވެފައެވެ. ކިތަންމެ ވަރަށް ކެމީލާގެ ޚިޔާލް އެއްފަރާތްކޮށްލަން އުޅުނަސް އެކަމެއްނުވިއެވެ. ހިތުގައިވަނީ ހަމައެކަނި އެހަދާންތަކެވެ. މީހަކު ބެލްޖެހުމުން ކަންނެތްވެފައި އިނދެވެސް ދޮރު ހުޅުވައިލިއިރު ދޮރުމަތީގައި ނޯޔާ ހުރިތަން ފެނިފަ އެތެރެއަށް ވަންނަން ދައުވަތު ދޭހިތެއް ނުވިއެވެ. އެކަމަކު ނޯޔާ އަތުގެ ތެރެއިން ދެމިގަތެވެ. ޕީޗްކުލައިގެ ބުރުގާއެއް އަޅާފައި ހުރިއިރު ނިކަން ހިތްގައިމެވެ. ތެދަށް ބުނަންޏާ ކެމީލާއަށްވުރެވެސް ނޯޔާގެ ސިފަތައް މާ ރީއްޗެވެ. ނަމަވެސް ލޯތްބަކީ އެހެން ކަހަލަ އެއްޗެކެވެ. ހަމައެކަނި ސިފައަށް ބަލާފައި ވެވޭ އެއްޗެއްވެސް ނޫނެވެ.\n"ވަޓް އާ ޔޫ ޑުއިން ހިއާ.." ކައިޒާން ނުރުހިފައި އަހާލިއެވެ.\n"ގޯޑް އައި މިސްޑް ޔޫ..." ނޯޔާއަށް ބުނެވުނެވެ.\n"ނޯޔާ ކުރީގެ އުޅުން ދޫކޮށްލަން ވެއްޖެއެއްނު. ބުރުގާ އެޅީމަ ތިގޮތަށް ހިލޭ ފިރިހެނެއްގެ ކައިރިއަށް އައުމަކީ ރީތިކަމެއް ނޫން. އަހަރެން މިހެން ބުނަން ދެރަވެސްވޭ އެކަމަކު ނޯޔާއަށް އުއްމީދުތަކެއް ދީގެން ހުރުމަކީ ކޮށްގެންވާނެ ކަމެއްނޫން. އަހަންނަށް ނޯޔާދެކެ އިޝްގީ ނަޒަރަކުން ލޯތްބެއް ނުވެވޭ. އެހެންނޫނަސް އަހަރެންގެ އަމިއްލަ ނަފުސްގެ މައްޗަށް އަހަންނަށް އިތުބާރެއްނުކުރެވޭ. އަހަންނާއިއެކު އުޅޭކަށް އެއްވެސް އަންހެންކުއްޖަކަށް ފަސޭހައެއް ނުވާނެ. ޔޫ ޝުޑް ފައިންޑް ސަމްވަން ހޫ ވިލް ލަވް ޔޫ. ހޫ ކެން ޓޭކް ކެއާ އޮފް ޔޫ. އަހަރެން ކަހަލަ މީހަކާއި ނޯޔާ އެކަށީގެނެއްނުވޭ. ޔޫ އާ ބިއުޓިފުލް ސްވީޓް އެންޑް ބަބްލީ. ޔޫ ޑިޒާވް އަ ބެޓާ ޕާސަން. ސީރިޔަސްކޮށް މިބުނީ. އަހަރެން ދުވަހަކު މީހަކާއި އިންނާކަށް ގަސްތެއްނުކުރަން. ސިންގަލްކޮށް ހުންނާނީ........" ކައިޒާންގެ ވާހަކަތައް އިވިފާ ނޯޔާ ހުރީ ބުނާނެ އެއްޗެއް ނޭގިފައެވެ. ނަމަވެސް ކައިޒާންގެ ސީރިޔަސްކަމާއި ސާބިތުކަމުން އޭނަ އެބުނި ބަހުގައި ހިފަހައްޓާނެކަން އެނގުނެވެ. ނޯޔާގެ ހިތަށް ފުން އަސަރުތަކެއްކުރިއެވެ. އެއްފަރާތުން ވެވޭ ލޯތްބަކަށް ދިރިއުޅުމެއް ބިނާކުރަން ފަސޭހައެއްނުވާނެއެވެ. އިތުރަށް ހިތް ހަލާކުވުން ނޫންކަމެއް ނުވާނެއެވެ. ނޯޔާ ހިނިތުންވެލާފައި ސަލާމްކުރަން އަތް ދިއްކޮށްލިއެވެ.\n"ކެން ވީ ސްޓިލް ބީ ފްރެންޑްސް؟ " ނޯޔާ ހިތުގައިވާ ރިހުން ފޮރުވައިލަމުން ހިނިތުންވެލިއެވެ.\n"ކަޒިންސް....ތިމާގެކަމުގެ ގުޅުން އަބަދަށް އޮންނާނެ..އެގުޅުން ކަނޑައެއްނުލެވޭނެ......" ކައިޒާން އަތްތިލަ ޖަހައިލީ ޖީބަށެވެ. ސަލާމްކުރަންވެސް އޭނަ ދެކޮޅުހެދީއެވެ. ނޯޔާ އެގެއިން ނިކުމެގެން އައީ ހަލާކުވެފައިވާ ހިތަކާއިއެކުގައެވެ. އެކަމަކު އެކަމާއި އެހާ ބޮޑަށް ހިތާމަކުރަންވާނެހެއްޔެވެ؟ ދުނިޔެ ދައްކާ ކުލަވަރު ބަލާށެވެ. އެނަ އެންމެ ލޯބިވާ ދޮންބެވެސް ދުނިޔެއާއި ވަކިވެގެން ދަނީއެވެ. ވީއިރު ކުޑަ ދުވަސްކޮޅަކަށް ދުނިޔެއަށް އައިސްފައިވާ މެހުމާނުންނަށް ވީހިދު އޭނަ ބޭނުމީ ދޮންބެ ބުނިފަދައިން ރަގަޅު ދީނީ ކުއްޖަކަށް ވުމެވެ. އޭރުން ނަމާދާއި ގުރުއާނުން ހިތްހަމަޖެހުން ހޯދޭނެއެވެ.\nނާޔަލް ކޮށިއަރާގޮތްވާތީ ސިރިންޖުން ކާން ނުދެވިގެން ހޮޅިގުޅާ ހިސާބަށް ދިޔުމުން ނަތާލީގެ ހިތުގައި ބިރުވެރިކަން އުފެދުނެވެ. ނާޔަލްގެ ހާލު ގޯސްވަނީ އެލްޑީއެން ފަދަ ފާޑުފާޑުބޭސް ދޭތީ ކަމުގައި އޭނަ ހީކުރިއެވެ. ރަގަޅުވަމުން އައިސް ކުއްލިއަކަށް ހާލު ބޮޑުވާންވީ ކީއްވެބާވައޭ ސުވާލުކޮށް މައްސަލައަކަށް ހަދާ އަރައިރުންވިއެވެ. ޑޮކްޓަރު ނަތާލީއަށް ވިސްނާދިނުމުން ހިތުގައި ޖެހުނުލެއް ބޮޑުކަމުން ރޯންފެށިގޮތަށް ހުއްޓައެއް ނުލިއެވެ. އޭނަގެ ދަރިފުޅު އެހާ ބޮޑަށް ބަލިވާންވީ ކިއްވެހެއްޔެވެ؟ ނުލާހިކު ރީތިކޮށް އޮވެފާ ކުއްލިއަކަށް ދިރުވަން އުދަގޫވާނީ އެމީހުންނަށް ރަގަޅަށް ފަރުވާ ނުދެވޭތީއެވެ. ގިނަވަގުތި ނިދާފައި އޮންނަނީވެސް ދޭ ބޭހުގެ ބާރުގަދަކަމުންނެވެ. ދެރަވެގެންގޮސް ނަތާލީ ހަދާނެގޮތް ހުސްވެގެން އެންމެފަހުން މުސައްލަމަތީ އެތައް އިރެއްވާންދެން ދުޢާކުރަން އިނެވެ.\n"އިފް އެނީ ތިން ހެޕެންސް ކޯލް އަސް އިނގޭ...." ޑޮކްޓަރ ޒެވިއެލްއާއި ރިވާއު ކޮޓަރިން ނިކުންނަމުން ކެމީލާ ގާތު ބުނެލިއެވެ. ނާޔަލްގެ އަތުގައި ހިފަހައްޓާލައިގެން ނާޔަލްގެ މޫނަށް ބަލަހައްޓައިގެން ކެމީލާ އިނެވެ. ދެލޮލުގައި ކަރުނަ ނެތަސް މޮޅިވެރިކަމުގެ ތަސްވީރެކެވެ. ހިތާމައިން ފުރިފައިވާ ދެލޮލެވެ. މިހާރު ނާޔަލްއަށްޓަކާ ހެޔޮ ދުޢާކުރުން ނޫންގޮތެއް ނެތެވެ. ނާޔަލްއަށް ލިބެމުންދާ ދަތިތަކާއި އުދަގޫތައް ލުއިކޮށްދެއްވުން އެދިވެސް ދުޢާކުރެވުނެވެ. ނާޔަލް ފެންނަ ހިސާބުގައި ހިތްވަރުކޮށްލައިގެން ހުއްޓަސް އެކަނިވާވަގުތު އޭނަ ރުއިވަރު ދެނެވޮޑިގެންވަނީ ހެއްދެވި ފަރާތެވެ. ނާޔަލް ބަލިވިކަން އެނގުނީއްސުރެ ކޮންމެ ރެއަކުހެން ނިދެނީ ރޮއިފައެވެ. އެންމެން ނުކުތުމުން ކެމީލާ ނާޔަލްގެ އަތް ގެނެސް މޫނުގައި ޖެއްސިއެވެ. ހާދަ ފިންޏެވެ. ގަނޑުފެންކޮޅެއްފަދައެވެ.\nކެމީލާ ސިއްސުވައިލީ ކުއްލިއަކަށް ނާޔަލް ވަރުދެރަގޮތަކަށް ލޯ ހުޅުވާލާފައި ކޮޓަރީގެ ކަނަކާއި ދިމާލަށް ބަލަންފެށީމައެވެ. ފަނޑު ހިނިތުންވުމެއް ދިނެވެ. އެތަނުން ކެމީލާއަށް ނުފެންނަ ބަޔަކު ފެނިގެން އެމީހުންނަށް ބަލާފަދައިންނެވެ.\n"އެތަނުން ކާކު ފެންނަނީ؟ " ކެމީލާ ކަންބޮޑުވިއެވެ.\n"އިއްބާން އާއި ރާހަލް. އަންނާށޭ ބުނީ.." ނާޔަލް އުދަގުލުން ވާހަކަދެއްކިއެވެ. ކެމީލާގެ ހިތަށް ބިރުވެރިކަމެއް ވަނެވެ. އެއީ އެ އާއިލާއިން މަރުވެފައިވާ ދެ ޒުވާން ފިރިހެންކުދިންގެ ނަމެވެ. އޭނައަށް ނުފެނި ނާޔަލްއަށް އެމީހުން ފެންނާންވީ ސަބަބެއްނެތެވެ. ނާޔަލް އެކަހަލަ ވާހަކަދައްކަނީ ކީއްކުރަން ހެއްޔެވެ؟ އެގޮތަށް ވާހަކަދެއްކުމުން އޭނަ ދެރަވާވަރު އެނގޭނަމައެވެ. ކެމީލާގެ ލޮލުން ވެއްޓުނު ކަރުނަތިކިތައް ކޯތާފަތް މަތިން ތިރިއަށް ދެމިގަތެވެ. ނާޔަލްއަށް އެކަން އިހުސާސްވީ ކަން ނޭގެއެވެ. އެ ނަޒަރު އޭނައަށް ހުއްޓުނެވެ.\n"ދެރަނުވައްޗޭ..." ނާޔަލް މަޑުމަޑުން އަތް އުފުލާލާފައި ކެމީލާގެ ކޯތާފަތް ފޮހެލަދިނެވެ. މަންމަ ބުނާހެން މިރޭ ނާޔަލް ފެންނަލެއް ވަކިން ތާޒާވެފައި މޫނު އައްޔެވެ. މަޑުމަޑުން ބޯ ހިއްލާލާފައި އެނދުގެ ލެގޭބަޔަށް ލެނގިގެން އިށީނެވެ. ކެމީލާވެސް ކައިރިއަށް އަރާ އިށީނެވެ.\n"އެނގޭތަ؟ އަހަރެން ހިތް ދިނީ އަނބުރާ އަތުލާގޮތަކަށް ނޫން. ކެމް ދުނިޔެއާއި ވަކިވަންދެން މި ހިތް ކެމްއާއިއެކު ވާނެ................ " ނާޔަލްގެ ޖުމްލައިގާ ހާސް އަސަރާއި މާނަ ވިއެވެ. ނާޔަލް އެދުނީ އަބަދަށްޓަކާ ހިނިތުންވެލައިގެން ހުރުމަށެވެ. "ވެން ޔޫ ސްމައިލް އަހަރެންގެ މުޅި ދުނިޔެ ބްރައިޓްވޭ. އެހާ ރީތި ރީތި ސްމައިލްއެއް. ޕްރޮމިސްމީ ދެރަނުވާން. ހިތްވަރުކުރާން. އެންމެ ދީންވެރި ކުއްޖަކީ ތިއީ. ބިކޯޒް އޮފް ޔޫ އައި ޗޭންޖްޑް އައިމް ކްލޯޒާ ޓު މައި ކްރިއެޓާ. އިޓް މީންސް ދަ ވޯލްޑް ޓު މީ. މިހާރު އަހަރެންގެ ދަތުރު ނިމުމަކަށް އައިސްފި. ބޭނުމެއްނޫން އަހަރެންގެ ލޯބިވާ މީހުން ދޫކޮށްލާފައި ދުރަށް ދާން އެކަމަކުވެސް އެންމެ ލޯބިވާ ފަރާތާއި މީޓްކުރުންވެސް ވަނީ އުފަލަކަށް. ކެމް އަހަރެންގެ ފުރާނައާ. އަހަރެންދެކެ ލޯބިވަންޏާ މި ދެލޮލުން ކަރުނަ ނުހޮރުވާތި. ހަމައެކަނި އުފާވެރިކަމުގެ ކަރުނަ. އަބަދުވެސް އެންމެ ކައިރީ ހުންނާނަން. އަބަދުވެސް މިހަށިގަނޑުގެ އެއްބައި ކަމުގައި ވާނަން..................."\n"ދުވަހަކު ދުރަށް ނުދައްޗޭ..." ޖަޒުބާތުގެ އޮއިވަރުގާ ޖެހިގެން ކެމީލާއަށް ނާޔަލްއާއި ކައިރިވެވުނެވެ. ނާޔަލް ބަލިކަންވެސް ހަދާން ނެތުނެވެ. ނާޔަލްއަށްވެސް މިހުރިހާ ދުވަހު ނުލިބުނު ބާރެއް ލބުނުފަދައެވެ. ލޯބީގެ ބާރުގަދައީއެވެ. ނާޔަލް ކެމީލާގެ މޫނުގައި މަޑުމަޑުން ފިރުމައިލިއެވެ. އެތައް ފަހަރު ލޯބިވާ ވާހަކަ ބުނެލިއެވެ. އެތައް ވާހަކައެއް ދެއްކުމުގެ ހިތްވަރުވެސް ލިބުނެވެ. މިއީ ވަދާއުގެ ސަލާމްކަން ނާޔަލްއަށް ރޭކާ ލީ މާ ބޮޑަށް ވަރުބަލިވެ ހަކަތަ ހުސްވާންފެށުމުންނެވެ. މޫނު ދަލުން ފެންވެރުނެވެ. ނާޔަލް އެދުނީ ހޫނުފެނުން ފެންވަރުވާލަދިނުމަށެވެ. އޭރުން ތަންކޮޅެއް ވަރުޖެހިދާނެކަމުގައި ބުނެލިއެވެ. ނަމަވެސް ފާޚާނާއަށް ގެންދާނީ ކިހިނެއްހެއްޔެވެ؟ ހަށިގަނޑުގެ އެއްފަޅި ހަރަކާތްކުރަނީއެއް ނޫނެވެ. އަދި މިރޭ ވަރުދެރަކަމުން އެންމެފަހުން ލޯ ހުޅުވައިލާނެ ވަރެއްނެތެވެ. ރަގަޅުވަނީހެން ހީވެފައި މިވާން އުޅެނީ ކިހިނެއްހެއްޔެވެ. ކެމީލާ ހޫނުފެނުން ސްޕޮންޖްކޮށް ދިނެވެ. ތުންފަތުގައި ލިޕްބާމްލާފައި އިސްތަށިގަނޑުގައި ފުނާ އަޅުވާދިނެވެ. އެހުރިހާ ކަމެއްކޮށްދިންއިރު ކެމީލާގެ ހިތަށް ވެފައިވާވަރު ބަޔާންކޮށެއް ނުދެވޭނެއެވެ. ހިތުގައިވާ ރިހުން ކިތަންމެހާވެސް ގަދައެވެ. ނަމަވެސް ހިތުގެ އެންމެ ފުންމިނުގައި ރައްކާކުރެވިފައިވާ ނާޔަލްގެ އެކި ޖުމްލަތައް ތަކުރާރުކޮށް ހަދާންކޮށްދެނީ ނުރުއިމަށެވެ. ކެތްކުރުމަށެވެ. ނާޔަލް އަބަދުވެސް އޭނައާއިއެކު ވާނެއެވެ. އެ ހަނދާންތައް އޭނައާއިއެކު ވާނެއެވެ. ނާޔަލް ނެތް ދުނިޔެއެއްގައި އޭނައަކަށްވެސް ނޫޅެވޭނެއެވެ.\n"މަންމާ. ނާޔަލް. ހީޒް ސިކް........." ކެމީލާ ނަތާލީއަށް ގުޅިއެވެ. ފަސްމިނިޓްވެސް ނުވަނީސް ނަތާލީ އައީ ނިދަން ލައިގެން ހުރި ގައުނާއެކުގައެވެ. މޭކަޕް ކޮށްފައި ނެތަސް ނަތާލީގެ ރީތިކަން ފާޅުވާން ހުއްޓެވެ. މިނޫނީ މޭކަޕަކާއި ނުލައި ކެމީލާ އޭނަގެ މައިދައިތަ ދެކުނު ހަދާނެއްނުވެއެވެ. ނާޔަލް ދެލޯ މަރާލައިގެން އޮތްއިރު ނިދާފައިކަމުގައި ނަތާލީއަށް ހީކުރެވުނެވެ. ރީތިކޮށް ނިދާފައެވެ. ދުވާ މީރުވަހުން ސިކުނޑި ތާޒާވިއެވެ. ނާޔަލް އަބަދު ބޭނުންކުރާ އަގުބޮޑު ސެންޓުގެ ހިތްގައިމު ވަސް ކޮޓަރީގައި ހިފާލާފައިވިއެވެ. ނާޔަލްގެ އަތުގައި އަތްލިއިރު ގަނޑުފެންކޮޅެއްފަދައެވެ. ނަތާލީއަށްވެސް އެހެންގޮތެއް ހީކުރެވުނެވެ.\n"މަންމަގެ ނާޔަލް...." ނަތާލީއަށް ރޮވެންފެށުނެވެ.\n"ޑޯންޓް ކްރައި މަމް...." ނާޔަލް ދެލޯ ހުޅުވާލާފައި މަންމަގެ ކޯތާފަތް ފޮހެދިނެވެ. ނަތާލީ ރޯ ކޮންމެފަހަރަކު ތަކުރާރުކޮށް ނާޔަލްވަނީ މަންމަ ގާތު ނުރުއިމަށް އެދިފައެވެ. ނަމަވެސް ނަތާލީއަށް ނުރޮއި ހުރެވޭހެއްޔެވެ؟ ނާޔަލްގެ ހާލުދަށަށް ދާތަން މިފެންނަނީ ލޮލުގެ ކުރިމަތީގައެވެ. ވާހަކަދައްކަމުންގޮސް ނާޔަލްގެ ދެލޯ މެރި ޚަބަރު ހުސްވުމުން ކެމީލާ އަވަހަށް ޑޮކްޓަރުންނަށް ގުޅިއެވެ. ނާޔަލް ހޭނެތިފައި އޮތުމުން ވަގުތުން ގެންދެވުނީ ހޮސްޕިޓަލަށެވެ. ހޮސްޕިޓަލުގެ އައިސީޔޫގައި އެޑްމިޓްކޮށްގެން ފަރުވާދޭން ފެށިއެވެ. އެއް ދުވަސްވާންދެން ނާޔަލް އެގޮތަށް ޚަބަރުހުސްވެފައި އޮތެވެ. ކެމީލާ ބޭނުންވީ އެންމެފަހު ވަގުތުވެސް ނާޔާލްގެ އަތުގައި ހިފައިގެން އިނުމަށެވެ. ބޭސްކާކަށްވެސް ހަދާނެއްނެތެވެ. ފަރުވާކުޑަކޮށްލެވުނިއެވެ. ހިތް އެކިގޮތްގޮތަށް ތެޅޭގޮތުން ހުއްޓިދާނެހެން ހީވިއެވެ. ހިތަށް އުދަގޫވާ ހާލު ބެލުނީ ނާޔަލް ގުޅާފައިވާ މެޝިނަށެވެ. އެލާޓް އަޅާވަރުން ހިތަށް ވަންނަ ބިރުވެރިކަން އެހެން މީހަކަށް ނޭގޭނެއެވެ. އެންމެފަހުން ކެމީލާ ޚަބަރު ހުސްވެގެން ވެއްޓުނީއެވެ.\nކެމީލާ އެޑްމިޓްކުރީ އައިސީޔޫގައި ޖެހިގެން ހުރި އެނދުގައެވެ. ކެމީލާ ބޭނުންވީ އޭނައަށް ފެންނަ ހިސާބުގައި ނާޔަލް އޮތުމަށެވެ. އެންމެ ފަހު ވަގުތުވެސް ނާޔަލްގެ މޫނު ފެންނާން އެދުނެވެ.\nމެޝިންތަކާއި ގުޅާފައި އޮތްއިރު ކެމިލާއަށް އޭނަގެ ހާލު ރަގަޅުނޫންކަން އިހުސާސްކުރެވެއެވެ. އޭނަގެ ހިތްވެސް ރަގަޅަކަށް މަސައްކަތެއް ނުކުރެއެވެ. ވަރުބަލިކަމުގެ އިންތިހާއެވެ. ދެމީހުން އެއްކޮށް މަރުވެގެން ދަނީ ބާވައޭވެސް ހިތަށް އެރިއެވެ. ނާޔަލްގެ އާއިލާ މީހުންނާއި އެކުވެރިންތައް ފަހަރަކު މީހަކު ވަންނަމުން ދިޔަ މަންޒަރު ބަލަން އޮތްއިރު ކެމީލާގެ ލޮލުން ކަރުނަ ފާއްދާލައެވެ. ހަގީގަތުގައި ޑޮކްޓަރުން އުއްމިދުކަނޑާލީހެއްޔެވެ؟ ދޭނެ އިތުރު ފަރުވާއެއް ނެތީ ހެއްޔެވެ؟ ނާޔަލް އަބަދަށްޓަކާ ލޯ މަރައިލީހެއްޔެވެ؟\n"ޑޮކްޓަރ. ކެން އައި ހޯލްޑް ހިޒް ހޭންޑް...ޕްލީޒް ލެޓް މީ.....ޖަސްޓް ވަން ލާސްޓް ޓައިމް.." ކެމީލާ އާދޭހާއިއެކު ޑޮކްޓަރ ދާނިޔަލް ކައިރީ އެދުނެވެ. ދާނިޔަލް އެންމެފަހުން ކެމީލާ އޮތް އެނދު ގެންގޮސް ނާޔަލްގެ އެނދާއި ކައިރިކޮށްލަދިނެވެ. އިންސާނާގެ ހިއްސުތަކުގެ ތެރެއިން އެންމެފަހުން ދާނީ އިވުމުގެ ހިއްސެވެ. އަނގައިން ނުބުނެވި ފެނުން ދިޔަސް ލޯބިވާ ވާހަކަ އެންމެފަހު ވަގުތުވެސް ބުނަންވާނެއެވެ. ވާހަކަދައްކަންވާނެއެވެ. ކިޔާ އެއްޗެއް ލޯބިވާ ފަރާތަށް އަޑުއިވޭނެއެވެ. ކެމީލާއާއި ނާޔަލްގެ އަތް ގުޅުވައިލަދިނީ ނަތާލީއެވެ. ހިފެހެއްޓުމެއްނެތި ނަތާލީގެ ލޮލުން ކަރުނަ އޮހެމުންދިޔައެވެ. ޒުވާން ފިރިހެންދަރިފުޅު އެންމެ ފަހުގެ ނޭވާތައް ގުނަމުންދާއިރު ކެމިލާވެސް އެހާ ބައްޔެވެ.\n"އައި ވޯންޓް ކްރައި ނާޔަލް އައި ވިލް ބީ ސްޓްރޯންގް. ވަރަށް ލޯބިވޭ......" ކެމީލާ މަޑުމަޑުން ބުނެލިއެވެ.\nނާޔަލްގެ ލޮލުގެ ހިމަކޮޅުން ވެއްޓުނު ކަރުނަތިކި ބާލީހަށް ފޭދިގެން ދިޔައެވެ. އެއްޗެކޭ ބުނަން ތުންފަތް ހަރަކާތްކޮށްލިއެވެ. ނަމަވެސް ނާޔަލްއަށް އަނގައަކުން ނުބުނެވުނެވެ. ކެމީލާގެ ހިތް ކުދިކުދިވިހެން ހީވިއެވެ. ނާޔަލްގެ އަތުގައި ހިފާ ކުޑަކޮށް ތަޅުވާފައި ނާޔަލްއަށް ގޮވަންފެށިއެވެ. އަލުން ލޯ ހުޅުވަން ތަކުރާރުކޮށް އެދުނެވެ. ނާޔަލް ޖަވާބެއް ނުދިނުމުން ޑޮކްޓަރަށް ގޮވާލިއެވެ. އަހުމަދު މައިކަލްވެސް އެންމެފަހު ވަގުތު ނާޔަލްގެ ނިތްކުރީގައި ބޮސްދިންއިރު ދެލޯ ފެންކަޅިވިއެވެ. ކޮއްކޮ ދުނިޔެއަށް ދޫކޮށްފައި ދިޔަ ނިޝާނަކީ ހަމައެކަނި ނާޔަލްއެވެ. ހަޔާތުގެ އެންމެ ފަހު ހުޅުކޮޅު ނިވިގެން އެދަނީއެވެ.\n"ޕްލީޒް ޑޫ ސަމްތިން. ޕްލީޒް ޕްލީޒް.." ނަތާލީ ޑޮކްޓަރ ޒެވިއެލްގެ އަތުގައި ހިފާ ދަމަންފެށިއެވެ. " ހީޒް ޑައިން. ޕްލީޒް ޑޯންޓް ލެޓް ހިމް ޑައި........"\n"ޑޯންޓް ލެޓް........" ނަތާލީއަށް ރޮވި ވާހަކަ ނުދެއްކޭވަރުވިއެވެ. ނާޔަލްގެ އޮކްސިޖަން ދަށަށް ދާންފެށިއެވެ. އޮކްސިޖަން ތިރީހަށް ވެއްޓުމުން އެންމެނަށްވެސް ނާޔަލްގެ ހާލު ސީރިޔަސްވިކަން އެނގުނެވެ. ނަމަވެސް ނޭވާގެ މަޑުކަމާއިއެކު އުދަގޫކަމެއް ނާޔަލްގެ ފަރާތަކުން ނުފެނުނެވެ. މަޑުމަޑުންގޮސް ރީތިކޮށް ނިދާލަނީފަދައެވެ. ނޭވާލުން މަޑުވެ ލަސްވާންފެށިއެވެ. މެޝިނުގައިވާ ހިތުގެ ހަރަކާތްތައް ދައްކުވައިދޭ ރޮގު ސީދާވިތަން ފެނިފާ ނަތާލީއާއި އާއިލާ މީހުންގެ ރުއިމުގެ އަޑުގަދަވިއެވެ. ނާޔަލްގެ މޭމަތީގައި ތަތްކޮށްފައިވާ ބައިތައް ނައްޓަންފެށުމުން ނަތާލީ މަންމަގެ ދަރިފުޅާއޭ ކިޔާފައި ނާޔަލްގެ ގައި މައްޗަށް ވެއްޓިގަނެގްނ ހިތްފަޅައިގެން ދާހާ ބާރަށް ރޮއެގަތް އަޑު މުޅި ހޮސްޕިޓަލުގައި ގުގުމައިލިއެވެ. ނަތާލީގެ އެ އަސަރުން ފުރުފައިވާ ހަރަކާތްތައް ދެކުނު ހުރިހާލޯތައް ފެންކަޅިކޮށްލައިފިއެވެ.\nއަހުމަދު މައިކަލްއާއި އާއިލާ އެހެން މިހަކު ވެގެން ނަތާލީ ނާޔަލްއާއި ގަދަކަމުން ވަކިކޮށްލިއެވެ.\nއެހުރިހާ މަންޒަރެއް ދެކެން އޮތް ކެމީލާއަށް ރޯންވީކަމެއް ނޭގުނެވެ. ޝޮކެއްގައި އޮތް ކުއްޖެއް ފަދައިން އެސްފިޔަ ޖަހައިލަންވެސް ނޭގިފައި ނާޔަލްގެ މޫނަށް ބަލަން އޮވެވުނީއެވެ. ކެމިލާއަށް ނާޔަލްގެ މޫނު ފުސްވާންފެށިއެވެ. ހުރިހާތަނެއް އަނދިރިވާންފެށިއެވެ. ހޭއެރިއިރު އޮވެވުނީ އައިސީޔޫގައެވެ. އެތައް މެޝިންތަކަށް ގުޅާފައެވެ. ވަށައިގެން ހޯދާ ބަލައިލުމުން ފެންނަނީ މާސްކް އަޅާފައި ތިބި މީހުންނެވެ. މަޑުމަޑުންގޮސް ހުރިހާ ކަމެއް ހަނދާންވާގޮތްވިއެވެ. އޭނަގެ ނާޔަލް މިދުނިޔެއާއި ވަކިވެގެން ދިޔައީއެވެ. އެތައް ބޭހެއްގެ ސަބަބުން ސިކުނޑި ރަގަޅަށް މަސައްކަތްނުކުރާތީ އެހާ ބޮޑަށް ހިތަށް ދަތިކަމެއް ނުލިބުނެވެ. ބަޑުހައިކަމުގެ އިހުސާސްކުރެވެންފެށިއެވެ.\nޑޮކްޓަރ ދާނިޔާލްއާއި ޒަހުރާން އަދި ޒެފަން ކައިރިއަށް ޖެހިލިއެވެ.\n"ޔޫ ހޭޑް އެ ހާޓް ޓްރާންސްޕްލާންޓް....."\n"ޑިޑް ދޭ......ނާޔަލް..." ކެމީލާ ހިންދިރުވައިލިއެވެ.\n"ރިލެކްސް ކެމް. ހީޒް ވިތް ގޯޑް. ކެމްއަށް އެކަން އެނގެއެއްނު. ނާޔަލް ބުނި ދޯ ސްޓްރޯންގްވާށޭ. ނާޔަލްއަށްޓަކާ. އެނޑް ހީ ޑިޑް ސަމްތިން ބްރޭވް. އެކަން އެނގެން ބޭނުންތަ؟ ލޯބިވާ އަންހެންކުއްޖަކަށްޓަކާ ވަރަށް އަގުހުރި ހަދިޔާއެއް ދީފައި ނާޔަލް އެދިޔައީ. "\n"ނާޔަލްގެ ހިތް ޓްރާންސްޕްލާންޓްކުރަން ދީފައި. އެންމެ ލޯބިވާ ފަރާތުގެ ހިތަށް ފަރުވާތެރިވެ ބަލައިގެން ކެމް އުޅޭނެކަން އަހަރެމެންނަށް ޔަގީން. އެނގޭތަ؟ ނާޔަލް އެންމެފަހު ވަސިއްޔަތަކަށްވީ އޭނަގެ ހިތް ކެމްއަށް ދިނުން. އޭނަގެ ހިތް ކެމްއަށް ޓްރާންސްޕްލާންޓްކޮށް ދިނުން. ކެމް އޭނައަށްޓަކާ އުފަލުގައި ހުރެދިނުން. ކެމް ސިއްހަތު ރަގަޅު އަންހެންކުއްޖެއްގެ ގޮތުގައި ދުނިޔޭގައި ހުރުމަކީ ކެމް ދެކެ އެންމެ ލޯބިވި ޒުވާނާގެ އެންމެ ބޮޑު އެދުން. އަންހެންކުއްޖެއްދެކެ އެހާ ލޯބިވާ މީހަކު ހުރިކަމީ އެކުއްޖެއްގެ ނަސީބު. ކެމްއަށްޓަކާ ނާޔަލްގެ ހިތް ދިންކަމީ އަބަދަށްޓަކާ ކެމްއާއިއެކު ނާޔަލް ވާނެކަމުގެ ހެއްކެއް. އެލޯބި ނާޔަލް ސާބިތުކޮށްދީފި. ނާޔަލްއަށްޓަކާވެސް އުފަލުގައި ހުނަންނަން ވާނެ އިނގޭ..."\nކެމީލާއަށް މަޑުމަޑުން މޭގައި އަތް ޖައްސައިލެވުނެވެ. ހަގީގަތުގައިވެސް އޭނަގެ މޭގެ ތެރޭ ވިންދު މިޖަހާ ހިތަކީ އޭނަގެ ލޯބިވާ ނާޔަލްގެ ހިތް ހެއްޔެވެ؟ ނާޔަލްގެ ފަރާތުން މިދިނީ ކޮންފަދަ އަގުހުރި ހަދިޔާއެއް ހެއްޔެވެ؟ ކޮންފަދަ ލޯބި ކޮންފަދަ ފުރިހަމަ ހަދިޔާއެއްހެއްޔެވެ؟ ހިތުގެ ބަލިމީހަކަށްޓަކާ މިއަށް ވުރެ ރަގަޅު ހަދިޔާއެއް ނުވާނެއެވެ. ނާޔަލް ދުނިޔެ ދޫކޮށްފައި އެދިޔައީ އަބަދަށްޓަކާ އޭނަގެ ހިތް ކެމީލާއަށް ދީފައެވެ. ކެމީލާއަށް ދެލޯ މަރައިލެވުނެވެ. ކަރުނަތިއްކެއް ވެއްޓިގެން ދިޔުމުން އަވަހަށް ފޮހެލާފައި ކަރުނައިގެ ތެރެއިން ހިނިތުންވެލިއެވެ.\n"ތެންކިއު ބޭބީ....އަބަދަށްޓަކާ އަހަންނާއިއެކުވީ ކަމަށްޓަކާ...." ކެމީލާއަށް ހިތާހިތުން ބުނެވުނެވެ.\nމިފަދަ ސަޕްރައިޒެއް ހަދިޔާއެއް ދެވޭނީ މަދު މީހަކަށެވެ. ނަސީބުވެރިއަކަށެވެ. އެންމެ ލޯބިވާ ފަރާތުގެ ހިތް އެމީހެއްގެ ހަށިގަނޑުގައިވާއިރު ހަމަ ނާޔަލް ބުނިހެން އަބަދަށްޓަކާ ނާޔަލް އޭނައާއިއެކު ވާހެން ހީވިއެވެ. ކިތަންމެ ވަރަކަށް ނޯމަލް ވާން އުޅުނަސް ޖަޒުބާތީ ނުވާން އުޅުނަސް ކުރެވެމުން ދިޔައީ ތަފާތު އިހުސާސްތަކެވެ. އެ އިހުސާސްތަކުގައި ގެނބެމުން ދިޔަވަރަކަށް ނާޔަލްގެ ހިތަށް ގެއްލުމެއްވެދާނެތީ އުފާވާންވެސް ބޭނުންވިއެވެ. މުޅިންވެސް ވިސްނެނީ އެކަމާމެދުގައެވެ. އަބަދުހެން ހިތަށް އަރަނީ ނާޔަލްގެ ޖުމްލަތަކެވެ. އެތައްފަހަރު މޭގައި އަތް ފިރުމާލަން އަތް ނެގެއެވެ. ހެއްދެވިފަރާތަށް ހަމްދުކުރިއެވެ. ނާޔަލް ވަކިވެގެން ދިޔައިރުވެސް އޭނައާއެކު ނާޔަލްގެ ބަޔެއް ވުމުގެ ނަސީބު ދެއްވިކަމަށްޓަކައެވެ. ނަމަވެސް ލޯ ކަރުނުން ފުރުނެވެ. ނުރޯން ހިތްވަރުކުރިއިރުވެސް ރޮވުނެވެ.\n'ބީ ސްޓްރޯންގް... އޭރުން ފާސްޓްކޮށް ރިކަވާ ވާނީ..." ޑޮކްޓަރ އޯގާތެރިކޮށް ބުނެލިއެވެ.\n"އައި ވޯންޓް......."ކެމީލާ ކަރުނަތައް ފޮހެލަމުން ހިނިތުންވެލިއެވެ.\nގްލިއޯބްލާސްޓޯމާއިން ހަށިގަނޑުގެ އެހެން ތަންތަނަށް ކެންސަރު ނުފެތުރޭތީ ގުނަވަން ހަދިޔާކުރުން މައްސަލައަކަށް ނުވީއެވެ. ނާޔަލް ވަސިއްޔަތްކޮށްފައިވާގޮތަށް އޭނަ ދުނިޔެއަށް އެންމެ ފަހު ނޭވާލުމާއިއެކު ޑޮކްޓަރުންގެ ޓީމުން ވަގުތުން މަސައްކަތްފެށީ ނާޔަލްގެ ހިތް ނަގާފައި ކެމީލާގެ ހަށިގަނޑަށް ލެއްވުމަށެވެ. ހީނުކުރާހާ ކާމިޔާބު އޮޕަރޭޝަނަކަށްވިއެވެ. އެއްވެސް މައްސަލައެއްނުޖެހި އޮޕަރޭޝަން ކުރެވި ނާޔަލްގެ ހިތް ކެމީލާގެ ހަށިގަނޑުގައި ވިންދުޖަހަންފެށުމުން މުޅި ޓީމަށް ލިބުނު އުފާވެރިކަމާއި ހިތްހަމަޖެހުން ބަޔާންކުރަން ދަތްޗެވެ. ހިތް ބަދަލުކުރުމަށްފަހު ވިއްސަކަށް އަހަރުވާންދެންވެސް މައްސަލައެއްނެތި ދުނިޔޭގައި ހުރެވިދާނެއެވެ. ހުރިހާކަމަކަށްވުރެ ކުޅަދުންވަންތަކަން ބޮޑެވެ. އެގޮތުގައި ކެމީލާވެސް މުސްކުޅިވެ އަޖޫޒަކަށްވެ މުނިމާމަ ދަރިން ލިބެންދެން ނޫޅެވޭނެކަން އެނގެނި ކާކަށް ހެއްޔެވެ؟\nކެމީލާ ދެ ހަފްތާވަންދެން ހޮސްޕިޓަލުގައި އޮތްއިރު އާއިލާގެ އެންމެން ގެފަރާތުން ހިފެހެއްޓުމެއްނެތް ލޯތްބާއި އަޅާލުން ލިބުނެވެ. ސޯފިއާއި ޔާސިރު އަދި މާކަސް އުލާ ނާއީ ނޯޔާވެސް އެހާ ހެވެވެ. ޚާއްސަކޮށް ނަތާލީއަށް ނާޔަލްގެ ހިތް ކެމީލާއަށް ހަދިޔާކުރިކަން އެނގުމުން ޖަޒުބާތީ ވެވުނުވަރުން ރޮއިރޮއި ހަލާކުވާވަރުވިއެވެ. ކެމީލާދެކެން އެންމެ ލަހުން އާދެވުނީވެސް ނަތާލީއަށެވެ. ކެމީލާގެ މޭގައި އޮތީ ނާޔަލްގެ ހިތްކަން އެނގުމަށްފަހު ނަތާލީ ކެމީލާ އަމިއްލަ ދަރިއެއްފަދަ ލޯތްބެއްޖެހުނީއެވެ. ނާޔަލްއަކީ ކެމީލާކަމުގައި ދެކެވުނެވެ. ކެމިލާ ދެކެން ގޮއްސިއްޔާ އޭނައަށް ކެތެއްނުކުރެވޭނެއެވެ. އޭރުން ކެމީލާ ބަލިވެސް ވެދާނެ ނޫންހެއްޔެވެ. ދެހަފްތާވަންދެން ނަތާލީ ނުކައި ނުބޮއި ކަރުނަ އޮއްސަން ހަދައިގެން ހާލު ދެރަވެ އެޑްމިޓް ކުރާން ޖެހުނެވެ. ނަތާޝާއާއި އަހުމަދު މައިކަލް އަދި އާއިލާމީހުންނާއި އެކުވެރިންގެ ފަރާތުން ހިތްވަރު ހޯދައިގެން ތެދުވެ އުޅެވޭވަރު ވުމަށްފަހު އެންމެ ކުރިން ޒިޔާރަތްކުރީ ނާޔަލްގެ މަހާނަ ދޮށަށެވެ. ނާޔަލްގެ ބައްޕަގެ މަހާނައާއި އަދި އިއްބާން ރައްހާލް ފަދަ އާއިލާއިން ނިޔާވެފައިވާ ޒުވާނުންނާއިއެކު އަބަދަށްޓަކާ ނިދާލާފައިވާއިރު އަލުން ދުވަހަކު ނުފެންނާނެކަން އެނގި ނަތާލީ އަނެއްކާ ރޮއްވައިލިއެވެ. މަހާނައިގާ ބޯ އަޅާލައިގެން އިދެ ތަކުރާރުކޮށް އެދުނީ މާފުކުރުމަށެވެ. އަނގައިން ނުބުނެ ދުވަސްކޮޅެއްވީކަމަށްޓަކައެވެ. ދަރިފުޅުގެ ބަދަލުގައި ކެމީލާދެކެ ލޯބިވާނެކަމުގައެވެ.\nނަތާލީއަށް އާދެވުނުއިރު ކެމީލާ ގެއަށް ފޮނުވާލުމުން ދާންވެގެން ތައްޔާރުވަނީއެވެ. އެނދުގައި އިށީދެލައިގެން އިން ކެމިލާގެ މޫނުމަތި ފެންނަނީ ތާޒާކޮށެވެ. ވަރުބަލިކަމުގެ އަސަރެއްނުފެނެއެވެ. ނަތާލީއަށް ގޮސް ކެމީލާގެ ގައިގާ ބައްދައިލެވުނެވެ.\n"ދަރިފުޅާ ކެމް. މަންމައަށް އިތުރު އަންހެން ދަރިއެއް މާތް ﷲ ދެއްވައިފި. ނޯޔާއެކޭ ކެމްއެކޭ އެއްވެސް ތަފާތެއްނެތް.........." ނަތާލީ ގެ ދެލޮލުން ކަރުނަ އޮހިގަތެވެ. ނަތާލީ ކެމިލާގެ މޭގައި އަތް ޖައްސައިލިއެވެ. ދަރިފުޅުގެ ހިތުގެ އިހުސާސްވެލުމުން ވަކިން ގަދަޔަށް ލޮލުން ކަރުނަ އަންނާންފެށިއެވެ.\n"މަންމާ ނާޔަލްގެ ފުރާނައަށް ހަމަޖެހުމެއް ނުލިބޭނެ. މަންމަ ރުއީމައޯ އެންމެ ދެރަވަނީ ކެންސަރުގެ އުދަގޫތަކަށް ކެތްވާނެއޭ އެކަމަކު މަންމަ ރޯތަން ދެކެންކެތް ނުވާނެއޭ ނާޔަލް ބުނި. އިޓް ވިލް ހާޓް ހިމް. ޕްލީޒް ނުރޮއި. ނާޔަލް ދުނިޔޭގައި ނެތަސް ހިޒް ހާޓް ވިލް ކީޕް ބީޓިން އިންޝާﷲ. ނާޔަލްއަށްޓަކާ ހެޔޮ ދުއާކޮށް އެންމެން އެކީ ސުވަރުގޭގައި ބައްދަލުކުރުމަށް މަސައްކަތްކުރަން އެންމެން ވީ. ހުރިހާ ލޯބިވާ ފަރާތްތަކަށް އަބަދަށް އެކީ އުޅެވޭނީ ހަމަ އެކަނި ސުވަރުގޭގައި ނޮޓް ހިއާ. މަންމާ ހީ ވޯޒް ހެޕީ ދެޓް ހީޒް މީޓިން ހިޒް ކްރިއޭޓާ.....ހީ ވިލް ބީ ވެއިޓިން ފޯ އަސް........." ކެމީލާ ނަތާލީގެ ގައިގާ ބައްދާލަމުން ހިނިތުންވެލިއެވެ. އޭނަ ކިތަންމެ ދެރަވިޔަސް ވިސްނަނީ ޕޮޒިޓިވްކޮށެވެ. ނާޔަލްގެ ހިތަށް ކުޑަނަމަވެސް ގެއްލުމެއް ވެދާނެގޮތަކަށް ނޫޅެން އޭނަވަނީ އަޒުމް ކަނޑައަޅާފައެވެ. ނާޔަލްގެ ވަސިއްޔަތް އޭނަ ހަދާންނައްތައެއްނުލާނެއެވެ. ނާޔަލްއަށްޓަކާ އޭނަ ހިނިތުންވާނެއެވެ. އޭނަވަނީ ނާޔަލް ދުނިޔޭގައި ހުރިއިރު އެތައް އަހަރަކަށްވާވަރަށް ހިތާމަކޮށްފައެވެ. ޑޮކްޓަރުން ބުނިގޮތުން އޭނަގެ ހިތް ހަލާކުވީ އެހާ ހިތާމަ ބޮޑުވީމައެވެ. ނާޔަލްގެ ހަދިޔާ އަދި ހަނދާން އޭނަ ގެންގުޅޭނީ ހުރިހާ އެއްޗަކަށްވުރެ ލޯބިންނެވެ.\nކެމީލާވެސް އެންމެ ކުރިން ޒިޔާރަތްކުރީ ގަބުރުސްތާނަށެވެ. ޚަރީފު މޫސުމްގައި އޭނަވަނީ ނާޔަލްއައިއެކު ނާޔަލްގެ ބައްޕަގެ މަހާނައަށް ޒިޔާރަތްކޮށްފައެވެ. މެގްނޯލިއާ ގަހުގެ ފަތްތައް އެހިސާބަށް ވެރިފައިވާއިރު މަންޒަރު ނިކަން ހިތްގައިމެވެ. ގަބުރުސްތާނަކަށްވުރެ ސިފަވީ ރީތި ބަގީޗާއެކެވެ. މިފަހަރު އެތަންވަނީ ސްނޯއިން ފުރިފައެވެ. ކެމީލާ ހެޔޮ ދުޢާކުރިއެވެ. ކިތަންމެ ކެތްކުރިނަމަވެސް އެވަގުތު ލޮލުން އޮހިގަތް ކަރުނަތައް ނުހިފެހެއްޓުނެވެ. ނަމަވެސް ކެތްކުރެވޭނެ އެންމެ މައްޗަށް ކެތްކުރިއެވެ. ނާޔަލްއާއި ވާހަކަދެއްކިއެވެ. ލޯބިވާވަރު ބުނެދިނެވެ. ދުވަސްކޮޅަކަށް ނަމަވެސް އޭނައާއިއެކު ހުރެ ދުވަހަކު ޚިޔާލަށް ނުގެނެވޭނެހާ ލޯތްބާއި އުފާތައް ގެނެސްދިންކަމަށްޓަކާ ޝުކުރުކުރިއެވެ. އަދި ހިތަކީ ކެމިލާ އަމިއްލަ ފުރާނައަށްވުރެވެސް ލޯބިވާ ހަދިޔާއެއްކަމުގައި ބުނެލީ ފެންކަޅިވެފައެވެ.\nގެއަށް ދިޔުމާއެކުހެން ނާޔަލްގެ ވިލްއާއި ބެހޭގޮތުން އެނގުމުން އިތުރަށް ޖަޒުބާތީވެވުނެވެ. ނާޔަލްގެ ހުރިހާ ގެތަކާއި އަގުބޮޑު ކާރުތައް އޮތީ ކެމިލާގެ ނަމަށް ބަދަލުކޮށްފައެވެ. ނިއުޔޯކްގައި ހުރި ޕެންޓްހައުސްއާއި ސްވިޒަލޭންޑް އަދި ފްރާންސްގައި ހުރި ގެވެސް މެއެވެ. ނާޔަލްގެ ކުންފުނީގެ ހިއްސާދާރަކަށްވެސް ކެމީލާ ވީއެވެ. ކެމީލާ މުއްސަދި ބިލިއަނަރަކަށްވުމަށްފަހު ކެންސަރާއިބެހޭ ކަންތައްތަކަށް ފަންޑުކުރުމުގެ އިތުރުން ފަގީރު ގައުމުތަކުގައި މިސްކިތްތަކާއި ސްކޫލް ހޮސްޕިޓަލްތައް އިމާރާތްކުރުމަށް އެހީތެރިވެދެއެވެ. ޚާއްސަކޮށް އިސްލާމީކަންތައްތަކަށް ވަކިން ޚާއްސަ ސަމާލުކަމެއްދެއެވެ. ޔަތީމްކުދިންނާއި ފަގީރުކުދިން އަދި މުސްކުޅިންނަށްޓަކާ ގެތައް އަޅަން އެހާ ފައިސާ ޚަރަދުކުރެއެވެ. ދިރިއުޅުމަށް އެހާ ބޮޑު ބަދަލެއް އައިއިރު އޭނަގެ މަންމަ ސޯފިއާއާއި ބައްޕަ ޔާސިރު ވަނީ އަލުން ކައިވެނިކޮށްފައެވެ. ނަތާލީ ޚިޔާރުކުރީ ކެމީލާ ފަދައިން އެކަނި ދިރިއުޅުމަށެވެ. އެންމެ ލޯބިވި އަލީ މައިކަލްއަށްޓަކައެވެ.\nޚަރީފު މޫސުމްގެ އެންމެ ނަލަ ދުވަހެކެވެ. ރަންކުލަ ރީދޫ އަދި ރަތްކުލައިގެ ފަތްތައް މެދުނުކެނޑި ވާރޭފަދައިން ވެހި މުޅި ބަގީޗާތެރެ ދޫލަ އަޅާލައިފިއެވެ. ފަޒާގައި ދުންފިނީގެ އަސަރު ކޮންމެވެސް ވަރަކަށް ހިފާލާފައި އޮތެވެ. ކެމީލާގެ އެއްމާ ބަނޑު ތިން ކުދިންކަމަށްވާ ލައުން ލިލީ އަދި ލިއަމްގެ ދެވަނަ އުފަން ދުވަހެވެ. އެކުދިން ނަލަ ހައްދާލައިގެން ބޭރަށް ގެނައިއިރު ސޯފިއާއާއި ނަތާލީ އެކުދިންގެ އިސްތިގުބާލުގައި މަޑުކޮށްލައިގެން ތިއްބެވެ. ސަލާމް ގޮވާލީ ނިކަން ޅަ އަޑަކުންނެވެ. ލައުންއާއި ލިއަމް ނާޔަލްގެ ކާބަން ކޮޕީއެއްފަދައެވެ. އެވަރުގަދަ ބުމައާއި ރީތި އަޅި ދެލޮލެވެ. ކުޑައިރުވެސް ތޫނުކަމެއް ލިބިފައިވެއެވެ. އެންމެވެސް އުރާ ބައްދާލާ ހެދީ ނިކަން ލޯބިންނެވެ. އަދި އެކުދިންގެ ބޮޑުބޭބެ މާކަސްއާއި ނާއީ އަދި ނޯޔާއާއި އުލާގެ އިތުރުން މާމައާއި ޔާސިރުވެސް އެކުދިން ގައިގާ ބައްދާލާ އުރާލާހަދަން ކިއޫގައި ތިއްބެވެ. ނަތާޝާއާއި އަހުމަދު މައިކަލް އަދި އާއިލާގެ މެމްބަރުން ތައް މަޑުމަޑުން ގިނަވާންފެށިއެވެ. އެންމެން އެކުދިންނާއިއެކު ފޮޓޯތައް ނެގިއެވެ. އުފާވެރި ޕާޓީއެކެވެ.\nނާޔަލްއާއި ކެމީލާގެ ތިން ކުދިންނަކީ "މިރެކްލް"އެކެ ބުންޏަސް ދޮގަކަށް ނުވާނެއެވެ. ނާޔަލް ގެ ލޯބީގެ ނިޝާންތަކެއް މިގޮތަށް ދުނިޔެއަށް ދޫކޮށްފައި ގޮސްދާނެކަމަށް އެއްވެސް ބަޔަކުހީކޮށްފައި ނެތެވެ. ކެމީލާވެސް އެފަދަ ކަމަކަށް އުއްމީދެއްނުކުރެއެވެ. ނާޔަލް އެންމެ ބޮޑަށް ބަލިވި ރޭ ކުއްލިއަކަށް ރަގަޅުވެ ވާހަކަދައްކާ ކެމީލާއާއިއެކު ހޭދަކުރި އުފާވެރި ވަގުތުތަކުގެ ފޮނި މޭވާ މިގޮތަށް ފެނިދާނެކަމަށް ކެމިލާ ހިޔެއްނުކުރެއެވެ. އެ ރީތި ހަދާންތަކުގެ ނިޝާންތައް ދުނިޔެއަށް އަންނަން އުޅޭކަން އެނގުނީ ހިތުގެ ޓްރާންސްޕްލާންޓަށްފަހު ކެމީލާ ޕީރިއެޑް މިސްވެ ގޮތްގޮތްވާން ފެށުމުން ޓެސްޓް ހެދުމުންނެވެ.\n"އިޓްސް ޕޮޒިޓިވް....." ކެމީލާއަށް އެދުވަހު އުފަލުން ރޮއިގަނެވުނެވެ. ވަގުތުން ހުރި ތަނަށް ޝުކުރުގެ ސަޖިދައަށް ތިރިވިއެވެ. ހަޔާތުގައި ލިބުނު އެންމެ ބޮޑު އުފާ ހިއްސާކުރަން ނާޔަލް ހުރިނަމައޭ ހިތަށް އެރިއެވެ. ނޫނެކެވެ. ނާޔަލްވަނީ އޭނައާއި އެންމެ ކައިރީގައެވެ. އަބަދަށްޓަކާ ހިތުގައި ފޮރުވާފައެވެ. އޭނަ ދިރިހުރިހާ ހިނދަކު ނާޔަލްވެސް އޭނައާއެކު ވާނެއެވެ. ކެމީލާ މޭގައި ފިރުމައިލަމުން ހިނިތުންވެލީ ނިކަން ލޯބިންނެވެ. ނާޔަލް ދުނިޔޭގައި ހުރިނަމަވެސް ވާހަކަދައްކާހާ ލޯބިން ވާހަކަދެއްކިއެވެ. އެ ޚަބަރުދޭހިތުން ވަގުތުން ނާޔަލްގެ މަހާނައަށް ޒިޔާރަތްކުރިއެވެ.\nކެމީލާ ހީކުރީ މުޅި އުމުރަށް އެކަމާ ރިގްރެޓްކުރަން ޖެހޭނެކަމަށެވެ. ބޭސްކައިގެން ދޭތެރެ ދުރުކުރުމުން ނާޔަލް އެކިފަހަރު މަތިން ދަރިން ހޯދަން ބޭނުންވެގެން ދެއްކި ހުރިހާ ވާހަކަތަކެއް އޭނަގެ ހިތުގައި ވެއެވެ. އެކަމާއި އަސަރުކުރާގޮތްވެއެވެ. އެހެން ހުއްޓާ މިލިބުނީ ރަހުމަތެކެވެ. ކުދިންގެ ބައްޕަ ދުނިޔޭގައި ނެތަސް އެކުދިންނަށްޓަކާ ކެމީލާ މިހުރީ ގުރުބާން ވާން ތައްޔާރަށެވެ. ބައްޕަގެ ފޮޓޯތަކާއި ވީޑިއޯތައް ދައްކާ އެކުދިންނަށް ބައްޕައަކީ ކާކުކަން ކެމީލާވަނީ ރަގަޅަށް އޮޅުން ފިލުވާދީފައެވެ. ބައެއްފަހަރު ރަގަޅު މުއުމިނުންނަށް ތެދު ހުވަފެން ފެނެއެވެ. އެފަދަ ކަމެއް ނާޔަލްއަށް ތަޖުރިބާކުރެވުނުކަން އެނގުނީ ބަނޑުބޮޑުކަން އެނގުނުފަހުންނެވެ. އަލަމާރި ހާވަނިކޮށް ފެނުނު ސިޓީއެއްގައެވެ. ނާޔަލްގެ ސިޓީގައި އޮތީ އޭނައަށް ލޯބި ކުދިންކޮޅެއް ލިބެން އުޅޭކަމަށް ހުވަފެނުން ފެނިފައިވާ ކަމަށާއި ކުދިން ރަގަޅަށް ތަރުބިއްޔަތުކޮށް ބަލާބޮޑުކޮށް ދިނުމަށެވެ.\nޕާޓީ ނިމުމަށްފަހު ކެމީލާ ކުދިންކޮޅު ގޮވައިގެން މިސްރާބުޖެހީ ގަބުރުސްތާނަށެވެ. މެގްނޯލިއާ ގަސްތަކުން ވެރިފައިވާ އެތައް ހާސް ފަތްތަކުގެ ދޫލައިން ބިންގަނޑު ފޮރުވާލާފައިވާއިރު ޕާކެއްފަދައެވެ. ނާޔަލްގެ މަހާނަމަތީގައިވެސް ފަތްތަކެވެ. ކެމިލާ އެކުދިންނާއެކު ފޮޓޯތައް ނެގިއެވެ. ވީޑިއޯވެސް ކުރިއެވެ. ލިލީ މަހާނަ މަތީ މޫނު ކޮޅު ޖައްސާލަމުން ރޮވިފައި "ޑޭޑީ އައި ލަވް ޔޫ" އޭ ބުނިވަގުތު ކެމީލާގެ ލޯ ފެންކަޅިވިއެވެ. ކޮންމެ ކުއްޖަކު ގެނެސް މޭގައި ޖައްސާލާފައި ހިތުގެ ތެޅުމުގެ އަޑު އިވޭހެއްޔޭ ކެމީލާ އެހިއެވެ. ކެމީލާ ބުނީ އެއީ ބައްޕަގެ ހިތުގެ އަޑުކަމުގައެވެ. އަބަދަށްވެސް ބައްޕަ އެކުދިންނާއިއެކު ވާނެކަމުގައެވެ. އެންމެފަހުން ކެމީލާ ނާޔަލްގެ މަހާނަ ކައިރީ ކުޑަކަކޫ ޖައްސާލައިގެން އިށީނެވެ.\n"ހަނީ. ކޮންފަދަ ތަފާތު ލޯތްބެއް ތިވީ. މިއީ ދުނިޔޭގައި މަދުން ނޫނީ ހިނގާނެކަމެއްނޫން. އެހާވެސް ރެއާ. އެންމެންވެސް ހިތްދީފީމޭ ބުނާނެ. އެކަމަކު އެއީ ހަގީގަތެއްނޫން. އަނގައިން ބުނެލިކަމުގައިވިޔަސް ހިތް ނަގާފައެއް ނުދެވޭނެ. އަހަރެންގެ ނާޔަލްއަށް އެކަނި އެކަން ސާބިތުކޮށްދެވުނީ. ހިތް ދީފައި ދެވުނީ. ޔޫ ގޭވް ޔޯ ހާޓް ޓު މީ. އިޓްސް ސޯ ޕްރެޝަސް ބޭބީ. ދުނިޔޭގައިވާހާ އެއްޗަކަށްވުރެ އަގު ބޮޑު. ދެން އެންމެ ޕްރެޝަސް ހަދިޔާއަކީ މި ލޯބިލޯބި ތިންކުދިން. އެއީ ރަހުމަތެއް. ކޮންފަދަ ރީތި ހަދިޔާތަކެއް. ލަވް ޔޫ ސޯ މަޗް. ވިލް ލަވް ޔޫ ފޯ އެވާ މައި ޕްރެޝަސް ޑާލިން. ޔޫ ގޭވް މީ ސޯ މަޗް ހެޕިނަސް އެންޑް ލަވް. ވިލް ލާސްޓް ފޯ އެ ލައިފް ޓައިމް. ގިޔާމަތާއި ހަމަޔަށްވެސް މި ލޯތްބަށް ފަނޑުކަމެއް ނާންނާނެ. އެކަމަކު އަހަރެންގެ ހިތުގައި އަބަދަށްޓަކައިވަނީ ނާޔަލްއޭ ނުބުނެވޭނެ. ސަބަބަކީ މިހާރު އަހަރެންގެ މޭގައި މިވަނީ އަހަރެންގެ ހިތެއްނޫން. އަހަރެންގެ ހިތްވަނީ ނާޔަލްއާއިއެކު ގޮސްފައި. އައި ޕްރޮމިސް ޔޫ ދިސް. ދެން އިތުރު އެއްވެސް މީހަކަށް ކެމް ނުލިބޭނެ. އަބަދަށްޓަކާ އިންތިޒާރުކުރާނީ މަރުވެގެން އަހަރެންގެ ލޯބިވާ ނާޔަލްއާއިއެކު ވާނެ ދުވަހަކަށް. އައިމް އޮންލީ ޔޯސް. އިރާދަކުރެއްވިއްޔާ ގިޔާމަތްދުވަހުވެސް އައި ވިލް ބީ ވިތު ޔޫ...........ލޯބިވޭ.. ވަރަށް ވަރަށް ލޯބިވޭ....." ކެމީލާ ނާޔަލްއަށް ހެޔޮ ދުޢާކުރިއެވެ. އާއިލާގެ އެހެން މެމްބަރުންނަށްވެސް މެއެވެ. އެންމެފަހުން ތިންކުދިން ގޮވައިގެން ދާން ހިނގައިގަންނަމުންވެސް ކެމީލާ މޭގައި އަތް ޖައްސައިލަމުން ހިނިތުންވެލިއެވެ. ނާޔަލްގެ މޭގައިވެސް އަތް ޖައްސައިލާނެހާ ލޯބިންނެވެ. މިއީ ތަފާތު ލޯތްބެކެވެ. އެހެން އެއްވެސް ލޯބިވެރިޔަކަށް ލޯބިވެރިޔާގެ ހިތް މިގޮތަށް ހާސިލެއް ނުކުރެވޭނެއެވެ.\nއޭނަ ދިރިހުރިހާ ހިނދަކު އޭނަގެ ލޯބިވެރިޔާގެ ހިތް އޭނަގެ މޭގައި ވިންދު ޖަހަމުންދާނެއެވެ. އުފަލަކީ އެއީއެވެ.


25 ނޮވެމްބަރ 2018 - 09:14 22 comments\nރީނާ ޖަވާބެއް ނުދިނުމުން މަންމަ ފޯނު ބޭއްވި އަޑު އިވުނެވެ. ބޭއްވިލެއް ބާރުކަމުންނެވެ. އަހަންނަށް ހަމަނޭވާ ލެވުނެވެ. ކޮޓަރިއަށް ދާން ހަމަ ހިނގައިގަތްތަނާ އަނެއްކާ ފޯނު ރަނގަބީލުވާން ފެށިއެވެ. މަންމައަކީ ހިތުގެ މައްސަލަ ހުންނަ މީހެކެވެ. ގިނައިން ނިދި ބޭނުންވާ މީހެކެވެ. ހޭލެވިއްޖެއްޔާ ފަސޭހައިން ނިދޭ މީހެއް ނޫނެވެ. އަހަންނާ ހެދި މަންމައަށް ބޮޑު ބުރައެއް އުފުއްލަންޖެހުމަކީ އަހަރެން ވަރަށް ދެރަވި ކަމެކެވެ. ރުޅިއައި ކަމެކެވެ. ރީނާ ދެކެ ފޫހިވާން މެދުވެރިވި އިތުރު ސަބަބަކަށް އެ ކަން ވެސް ވިއެވެ. އަހަރެން ދެކެ ރީނާ ލޯބިވުމަކީ މައްސަލައެއް ނޫނެވެ. އެކަމަކު ދަންވަރު ގޭގެއަށް ގުޅާއިރު އެހެން މީހުންނަށް އުނދަގޫވާނެ ވަރު ރީނާއަށް ވިސްނެންޖެހޭނެއެވެ. އެއްފަހަރު މަންމަ ފޯނު ނަގައިފިއެވެ. ވާހަކަދައްކައިފިއެވެ. ދެވަނަ ފަހަރަށް އެ ނަންބަރަށް ގުޅުމުން އަހަންނަށް އެނގުނު އެއްޗަކީ ރީނާއަކީ އަމިއްލައެދުން ބޮޑު، އެހެން މީހުންގެ އިހުސާސްތަކަށް އިހުތިރާމުނުކުރާ މީހެއްކަމެވެ. އަނެއްކާ ވެސް ގޮސް މަންމަ ފޯނުނެގިއެވެ. އަހަރެން ކޮޓަރީގެ ދޮރުފަތުގައި ކަންފަތްޖެހީމެވެ.\n"ހަލޯ!" މަންމަގެ އަޑު ތަންކޮޅެއް ބާރުވިއެވެ. "ހަލޯ! ވާހަކަނުދައްކަންޏާ ކީއްކުރަންތަ ތި ގުޅަނީ؟ ކާކުތަ ތި ހޯދަނީ؟ ދަންވަރު ގޭގެއަށް ގުޅައިގެން ކޮން އުނދަގުލެއްކުރާކަށް؟"\nރީނާ ވާހަކައެއް ނުދެއްކިއެވެ. އަނެއްކާ ވެސް މަންމަ ފޯނު ބޭއްވި އަޑު އިވުނެވެ. އެ ފަހަރު ކުޑަ ހިތްހަމަޖެހުމެއް ވެސް ލިބުނެވެ. ރީނާ ވާހަކަނުދެއްކީތީއެވެ. ދެއްކި ނަމަ ނުވަތަ ހޯދަނީ ކާކުކަން ބުނި ނަމަ މަންމަގެ އެތައް ސުވާލަކަށް އަހަރެން ޖަވާބުދޭން ޖެހުނީހެވެ. ދަންވަރުދަޅައިގައި "ބަސްއަހާ ފިޔޮއް" ހޯދަން އަންހެނަކު ގުޅައިގެން ނުވާނެއެވެ. އަނެއްކާ ރީނާ ގުޅިއެވެ. އެއީ ތިނެއް ނުވަތަ ހަތަރުވަނަ ފަހަރެވެ. އެ ފަހަރު ބައްޕަ ވެސް ހޭލިއެވެ.\n"ހަލޯ!" މަންމައަށް ބުނެވޭ އެންމެ ބާރަކަށް ބުންޏެވެ.\n"ކާކާތަ ދަންވަރުދަޅައިގަ ތި ވާހަކަދައްކަނީ؟" ބައްޕަގެ މަޑުމައިތިރި ރާގުގައި ބައްޕަ ސުވާލުކުރިއެވެ.\nރީނާ ފޯނުން ވާހަކަނުދައްކައި ފޯނު ބޭއްވުމުން މަންމަ ފޯނު ޖެހި އަޑުއިވުނެވެ.\n"އަހަރެންތަ މީހަކާ މި ވާހަކަދައްކަނީ؟ ޔަގީނޭ މި ސައުކަތު ހޯދަންކަން އެ ގުޅަނީ،" މަންމަ ރުޅިއައިސްފައި ބުނި އަޑު އިވުނެވެ. "އެހެންނޫނީ މި ގަޑީގަ މި ނަންބަރަށް ކީއްކުރާކަށްތަ އެ ގުޅަނީ؟ ނިދޭ ވަރެއް ނޫނޭ."\nބައްޕައަކީ މަޑުމަޑުން ހުންނަ މީހެކެވެ. ބާރަކަށް ވާހަކައެއް ނުދައްކާނެއެވެ. އެކަމަކު މަންމައަކީ ބައްޕަގެ ތޭރަވަނަ ކައިވެންޏެވެ. މަންމަޔާ ކައިވެނިކޮށްގެން ހުރެ ވެސް އެހެން މީހަކާ ބައްޕަ ކައިވެނިކުރިއެވެ. ފަހުން އެ މީހާ ވަރިކުރީއެވެ. އެހެންކަމުން ބައްޕައަށް މަންމަ ޝައްކު ނުކުރާންވީ ސަބަބެއް ނެތެވެ. މަންމަ ދެކޭގޮތުގައި ބައްޕަ ފަނަރަވަނަ ކައިވެންޏެއް ވެސް ކޮށްފާނެއެވެ. އެ ފޯނުކޯލަކީ އޭގެ ކޮޅުމައްޗެވެ.\n"ކާކުތަ މި ގަޑީގަ މަށަށް ގުޅާނީ؟" ނިދިއަޑަކުން ބައްޕަ ބުންޏެވެ. "އަހަންނަށް ގުޅަންޏާ އަހަރެންގެ ފޯނަކަށްނު ގުޅާނީ. ކީއްކުރަން ތި ނަންބަރަށް ގުޅަންވީ؟"\n"ދެން އަހަންނަށްތަ އެ ގުޅަނީ؟" ކުރިޔަށް ވުރެ ރުޅިއައިއްސަ މަންމަ ސުވާލުކުރިއެވެ. "މީހަކު ނިދިޔަދެނީކީ ނޫން. ވާހަކައެއްދައްކަނީކީ ނޫން. މީ ދެން ކިހާ ބޮޑު އުނދަގުލެއް. މީހުންނަށް ދުއްޕާންކުރަން މި ނޫން ގަޑިއެއް ނޭނގުނީތަ؟ ބަލާބަލަ ގަޑި."\n"މަ ކީއްކުރަންތަ ގަޑިއަށް ބަލަނީ؟" މާސޫމުކަމާ އެކުގައި ބައްޕަ ބުންޏެވެ. "މި ބުނަނީނު އަހަންނަކަށް ނުގުޅާނޭ. ތި ފޯނުގެ އަޑަކާހެދި މަށަށް ވެސް ނުނިދިގެން މި އުޅެނީ."\nނިދި މަދުވެއްޖެއްޔާ ބައްޕަގެ ބޮލުގަރިއްސާނެއެވެ. ގޭސްވެ ބަނޑުގައި ވައިހެދޭނެއެވެ. ނިދުމަށް ފަހު، ވަރަށް މުހިންމުކަމެއް ޖެހިގެން ނޫނީ ބައްޕައަށް ނުގޮވަން އޮންނަނީ ބުނެފައެވެ. ދަންވަރު ތިމާގެ މީހަކު ނިޔާވިޔަސް އެ ވަގުތު ބައްޕައަކަށް އެ ޚަބަރެއް ނުދޭނެއެވެ. ހަމަނިދި ނުލިބިއްޖެ ނަމަ ބައްޕަގެ މުޅި ދުވަސް ޚަރާބުވާނެއެވެ. ވީމާ، ކުށެއް ނެތް ބައްޕަ އެ މަޅިން ސަލާމަތްކުރަން އަހަރެން ކިތަންމެހާ ވެސް ބޭނުމެވެ. އެހެންނަމަވެސް، ބައްޕަ އެ މަޅިން ސަލާމަތްކޮށްފިއްޔާ އަހަރެން މަޅީގައި ބެދޭނެއެވެ. މަންމައާއި ބައްޕަ ކޯޅެން ބައިތިއްބައިފައި އަހަރެން ދިޔައީ އަހަރެންގެ ކޮޓަރިއަށެވެ. އޭރު އަހަރެންގެ މޯބައިލް ފޯނަށް ރީނާގެ ކޯލެއް އާދެއެވެ. އަހަރެން ހިތަށްއެރިއެވެ. ޖަވާބެއްދީގެން ނޫނީ އޭނަ މައިތިރިއެއް ނުވާނެއެވެ. އަހަންނަކަށް ނުނިދޭނެއެވެ. މައިންބަފައިން ނިދިޔަކަނުދޭނެއެވެ. އެންމެފަހުން، ހިތާދެކޮޅަށް ފޯނު ނެގީމެވެ.\n"ލޯބީ!" ހިތް ކުދިކުދިވެފައިވާ އަޑަކުން ރީނާ ބުންޏެވެ. "ލޯބި ރުޅިއައީތަ؟ ރީންދެކެ ރުޅިނާދެބަލަ ލޯބީ!"\nރީނާގެ އަޑުގައިވާ ނިޔަނެތިކަމާއި ހިތްދަތިކަން އިންތިހާއެވެ. އަހަރެން ބުނަންވީ ކީކޭ ހެއްޔެވެ؟ އަހަރެންގެ ރުޅިމަޑެވެ. ހަތަރުދަމު އަހަންނަށް ޖެއްސުންކޮށްފައި އަރުބެދެން ވެސް ވީ ރީނާގެ ހެއްޔެވެ؟ ނުވަތަ އަހަރެންގެ ހެއްޔެވެ؟ އޮފީހުގައި އަހަންނަކަށް މަސައްކަތެއް ނުކުރެވެއެވެ. ފަތިސްވާއިރު ވެސް ނިދާކަށް ނުއޮށޯވެވެއެވެ. އަޑުގެކޮޅަށް ހަޅޭއްލަވައިގަތަސް އަހަރެންގެ ހިތެއް ނުފުރޭނެއެވެ. އަހަރެން ހުރީ އެހާ ރުޅިއައިސްފައެވެ. ދަންވަރުގެ ވަގުތުކަމުން ހަޅޭއްލަވައިގަންނަން ނުކެރުނީއެވެ.\n"ލޯބި ރުޅިނައިސްބަލަ!" ރީނާ ބުންޏެވެ. "އަޅެ ޕްލީޒް ލޯބީ! ލޯބި ދެރައެއް ނުވޭތަ އަހަންނަށް މި ހާލު ޖައްސާކަށް؟"\nހަޅޭއްލަވައިގަންނަން އަނގަހުޅުވައިލައިފައި ފުން ނޭވައެއް ބޭރުކޮށްލީމެވެ. ލޯމަރައިލައިގެން އިރުކޮޅަކު އިނީމެވެ.\n"ރުޅިއެއް ނާދެއޭ އިނގޭ!" އަކުރުތަކުގެ ދެ ފަރާތުގައި ރޭނދާއަޅައިފައި މެދަށް ޓައީއެއް ޖަހައިފައި އަހަރެން ބުނީމެވެ. "އެއްގޮތަކަށް ވެސް ރުޅިއެއްނާދޭ! ދެރަވެފަ މިހިރީ!"\n"އަޅެ އައިއެމް ސޮރީއޭ ދެން.." އާދޭހާއެކުގައި ރީނާ ބުންޏެވެ. "ލޯބި ރުޅިއައިސްގެން ދިޔައިމަ އެއްޗެއް ނުވެސް ކެވުނު. ނުވެސް ނިދުނު. މައި ހާޓް އިޒް ބްރޯކަން ލޯބީ!"\nރީނާގެ ތުއިކަމާއި ރަނޑުކަން ބަލާކަށް ނުވަތަ އަހާކަށް ވެސް އަހަރެން ބޭނުމެއް ނޫނެވެ. އެކަމަކު ނިދަން ބޭނުމިއްޔާ އަހަރެންނަށް އޮތް ގޮތަކީ ރީނާ ހައްދައިލުމެވެ. ވެނަށް އެއް ފައި ދިނުމެވެ.\n"ކާކު މި ގޭގެ ލޭންޑްލައިނަށް އެ ގުޅަނީ؟" އަހަރެން އެހީމެވެ.\n"ކާކުތަ ލޭންޑްލައިނަށް ގުޅަނީ؟" ދެނަހުރިކަމަށް ވެސް ނަހަދައި ރީނާ ބުންޏެވެ. "ލޯބި ނަންބަރަށޭ މި ގުޅަނީ."\nކެތްތެރިކަމުގެ އެ ވަރު ބޮޑު އިމްތިހާނެއްގައި އަހަރެން ދުވަހަކު ވެސް ނުއިށީންނަމެވެ. ރުޅިއައިސްގެ ގޮސް އަހަރެންގެ އަތް ތުރުތުރުއެޅިއެވެ. އެކަމަކު ހުރިހާ އަކުރެއްގެ ކޮޅު ކީހައިފައި، ކަންތަކާއި ދާރަތައް މޮއްކުރީމެވެ.\n"މި ގޭ ފޯނަށް އެ ގުޅަނީ ކާކުބާއޭ؟" އަހަރެން އެހީމެވެ.\nރީނާއަކަށް ނޭނގުނެވެ. އަހަރެންގެ މޯބައިލު ނަންބަރު ނޫން ނަންބަރަކަށް ރީނާ ގުޅިކަމަކަށް ނުވިއެވެ. އަހަރެން ހިތަށްއެރިއެވެ. ދަންވަރުދަޅައިގައި ބޭކާރު ބަހުސަކަށް ދިޔުމުގެ ބޭނުމެއް ނެތެވެ. ގުޅަނީ ރީނާކަން އަހަންނަށް ކަށަވަރެވެ. އެކަމަކު ރީނާ އެއްބަހެއް ނުވާނެއެވެ.\n"ލޯބި އަހަންނަށް ޝައްކުނުކޮށްބަލަ!" ރީނާ އެދުނެވެ. "ޕްލީޒް! އަހަރެން ހާދަ ޓަޔަޑްވެފައޭ މީނީ. ހެނދުނުއްސުރެ ލޯބިޔާ ޓޯކްކުރަން.."\n"ހޫނ! ދެން މާދަމާ ވާހަކަދައްކާނީ ދޯ! ދެން ހިނގާ ބާއްވަމާ!" ފުށަށް ވުރެ އަކުރުތައް މަޑުކޮށްގެން އަހަރެން ވާހަކަދެއްކީމެވެ. "ތިހާ ޓަޔަޑްވެފަ ހުރިއްޔާ ދެން ނިދާލާ އިނގޭ. ގުޅާނަން މާދަން އިނގޭ! އޯކޭ؟"\n"ކޮންއިރަކުން؟" ރޮވިފައިވާ އަޑަކުން ރީނާ އެހިއެވެ.\nފަސޭހައިން އަހަންނަކަށް ސަލާމަތެއް ނުވެވުނެވެ. އެއް ޖަވާބުދޭއިރަށް އަނެއް ސުވާލު އުފައްދައެވެ. އެހެންނަމަވެސް ފޯނުކަނޑައިލެވޭކަށް ނެތެވެ.\n"ދެން މާދަމާ ކޮންމެވެސް ގަޑިއެއްގަ ދޯ!" އަހަރެން ބުނީމެވެ.\n"މޯނިން ބްރޭކްފަސްޓަށް ގޮއްސަތަ ލޯބީ؟" ހިތުގައިޖެހިފައިވާ އަޑަކުން ރީނާ އެހިއެވެ.\n"ދެން މި ގަޑީގަ ނިދީމަ ކިހިނެއް ހެނދުނު ހޭލާނީ ދޯ؟" އަހަރެން ބުނީމެވެ. "މެންދުރު ގުޅާނަން. އޯކޭ!"\n"ކިހާ އިރަކު؟" ރީނާ އެހިއެވެ.\nއަޑުގެކޮޅަށް ހަޅޭއްލަވައިގަންނަން އަނގަ ހުޅުވައިލައިފައި ވެސް ހަޅޭއްލަވައިގަންނާކަށް ނުކެރުނެވެ. ނޭވައެއްގެ ސިފައިގައި ރުޅިގަނޑު ނޭފަތުން ބޭރުކޮށްލައިފައި ރުޅިގަނޑު ކޮންޓުރޯލު ކޮށްލީމެވެ.\n"ދެން ވަން އެހާކަންހާއިރު ގުޅާނަން." އަހަރެން ބުނީމެވެ.\n"ރެޑީވެގެން ހުންނަންވީ؟" ރީނާ އެހިއެވެ.\n"އާނ!" އަހަރެން ބުނީމެވެ. "ދެން ބާއްވަނީ އިނގޭ."\nރީނާ ރުއްސުމަށް ފަހު ފޯނު ބޭއްވީމެވެ. ނިދަން އޮތްއިރު ހިތަށްއެރިއެވެ. ދެން ރީނާޔާ އެކަންޏަކު ބައްދަލެއް ނުކުރާނަމެވެ. ލޯބީގެ ކުޅިސަމާ ކުޅޭކަށް ރީނާއަކަށް ދެނެއް ފުރުސަތެއް ނުދޭނަމެވެ. އަހަރެން ބޭނުންވަނީ ރީނާޔާ ވީހާ ވެސް ދުރުވާށެވެ. ގުޅުން ބަދަހިކުރާކަށް ނޫނެވެ. އެހެންނަމަވެސް، ކޮންމެކޮންމެ މީހަކު ގޮވައިގެނެއް އަހަންނަކަށް ނުދެވޭނެއެވެ. އެކުގައި ގެންދަން އަހަރެން ބޭނުންވަނީ، ކުއްލިހާލަތުގައި އަހަރެން ރައްކާތެރިކޮށްދެވޭނެ ކަހަލަ މީހެކެވެ. ޖެހިލުމެއް ނެތި ކަންކަންކުރެވޭ ބައެކެވެ. ދަންނަ ހުރިހާ އެންމެންގެ ތެރެއިން ވެސް އަހަންނަށް އެންމެ ކަމުދިޔައީ ހަނާއާއި ޝިފްނީނެވެ. އެއީ އަހަރެންގެ ބޭބެގެ ދަރިންނެވެ. ފުރާވަރުގެ ދެ އަންހެންކުދިންނެވެ. އާންމުކޮށް އެހެން މީހުންނާ ހިއްސާނުކުރާ ވާހަކަތައް އެ ކުދިންނާ އަހަރެން ހިއްސާކުރަމެވެ. ޒިޔާދާޔާ ރައްޓެހިވުމާއި ރުޅިވުމުގައި ވެސް ހަނާއާއި ޝިފްނީން މުހިންމު ދައުރެއް އަދާކުރިއެވެ. ހީކުރީމެވެ. އެ ކުދިންގެ ކުރިމަތީގައި ރީނާ ފާޑުފާޑަކަށް ނޫޅޭނެއެވެ.\nހެނދުނުހެނދުނާ ހަނާއަށް ގުޅީމެވެ. އެހީއަށް އެދުނީމެވެ.\n"ރީނާ ކަންތައް ވަރަށް ބޮޑުވެގެން މިއުޅެނީ،" އަހަރެން ބުނީމެވެ. "އެބަޖެހޭ އޭނަޔާ މީޓުކުރަން ދާން. ބޭނުމެއް ނޫން އެކަނި ދާކަށް. ބޭނުމެއް ނޫން ރީނާގެ މަޅީގަ ޖެހޭކަށް. ތި ދެ ބޮޑީގާޑުންގެ އެހީ ވަރަށް ބޭނުންވޭ! އަހަރެން ސަލާމަތްކޮށްދީފިއްޔާ އޮންނާނެ ވަރަށް ވަރުގަދަ ކެއުމެއް."\n"އާނ! ތިހެންވިއްޔާ މައްސަލައެއް ނޯންނާނެ،" ވަރަށް ފޯރީގައި ހަނާ ބުންޏެވެ. "ނިކަން ހުރެބަލަ މި ފަހަރު ކުޅިދައްކާލާނަން. އެއްޗެއް ބުނެފިއްޔާ ފުކަކަށް ހަދައިލާނަން."\nއަހަރުމެން ދިޔައީ އާންމުކޮށް އަހަރުމެން ބައްދަލުކުރާ ރެސްޓޯރަންޓަށެވެ. އެ ތަނަކީ ގިނަ ވަގުތު ފަޅުކޮށްއޮންނަ ތަނެކެވެ. އެ ރެސްޓޯރަންޓުގެ މޭޒު ކައިރީގައި ހުންނަނީ ތަންކޮޅެއް ދިގު ގޮނޑިތަކެކެވެ. ލެނގޭ ބައި ހުންނަނީ ފަހަތް ނިވާވާ ވަރަށް އުސްކޮށެވެ. ހީކުރީމެވެ. އެ ދުވަހުގެ ބައްދަލުވުމަކީ ފަހު ބައްދަލުވުމަށް ހެދޭނެއެވެ. އަހަރުމެން އެ ތަނަށް ދިޔައީ، ބުނެފައިވާ ގަޑިއަށް ވުރެ މާ ކުރިންނެވެ. އެކަމަކު އަހަރުމެން ދިޔައިރު އެ ތަނުގެ ދޮރުމަތީގައި ރީނާ ހުއްޓެވެ.\nއިތުރު ލިޔުންތައް ދިގު ވާހަކަ ވާހަކަ: ބޯވަ ބިންމާ އިބްރާހީމް ވަހީދު


Sunny Leone enme gayaa vanee koahcheh dheke kan engeytha? – Iru\nކިއާރާ އާއި ސިދާރްތު އުޅެނީ ރައްޓެހިވެގެން؟\nގޯހަރު ދިން މަސާޖަކުން ސިދާތު އަށް ނުނިދުނީ ކިރިޔާ!\nޝާޝާ· 17 ސެޕްޓެމްބަރު 2020\nބޮލީވުޑް އެކްޓްރެސް ސަނީ ލިއޯނީ މިވަގުތު ދިރިއުޅުމެދުންދަނީ އޭނާގެ ފިރިމީހާ ޑެނިއެލް ވެބާ އާއި އެމީހުންގެ ދަރިންނާއެކު އެމެރިކާގެ ލޮސް އެންޖަލިސް ގައެވެ. އަދި ދާދިފަހުން ސަނީ ވަނީ އާ ކާރެއް ގަނެ، އޭގެ ފޮޓޯއެއް އިންސްޓަގްރާމުގައި ހިއްސާކޮށްފައެވެ. ހަމައެހެންމެ ސަނީ ވަނީ އޭނާ އެ ކާރުދެކެ ލޯބިވާ ވަރު ވެސް ކިޔައިދީފައެވެ. “މި ކާރު ދުއްވާ ކޮންމެ ފަހަރަކު އަހަންނަށް ބުނެދޭން ނޭނގޭ އުފާވެރި ކަމެއް ލިބޭ”، މަޒެރާޓީ ކާރާއެކު ނަގާފައިވާ ފޮޓޯގެ ކެޕްޝަންގައި އޭނާ ލިޔެފައިވެއެވެ.\nއެއާއެކު ‘އީޓައިމްސް’ ނޫހުން ވަނީ ސަނީއަށް ގުޅައި، އޭނާއާ ކާރާ ދެމެދު އޮތް ގުޅުމުގެ ތަފްސީލެއް ހޯދައިފައެވެ. އެގޮތުން 39 އަހަރުގެ އެކްޓްރެސް ވަނީ ކާރަކީ އޭނާގެ ހަޔާތުގައި ކިހާ މުހިއްމު އެއްޗެއް ކަން ކިޔައިދީފައެވެ.\n“ރާގިނީ އެމްއެމްސް” ގެ ބަތަލާ ހާމަކުރިގޮތުގައި، އޭނާގެ ހިތުގައި ކާރަށް ލޯބި އުފެދުނީ ވަރަށް ޒުވާން ދުވަސްވަރުގައެވެ. އަދި އާމްދަނީ ލިބޭ މަސައްކަތެއް ކުރަން ފެށީންސުރެ ސްޕޯޓްސް ކާރު ގަތުމުގެ ޝައުގު އުފެދުނު ކަމަށް ބުންޏެވެ. އޭގެތެރެއިން ވެސް މަޒެރާޓީ ބްރޭންޑް އޭނާއަށް އެންމެ ކަމުދަނީ، ކާރު އިސްޓާޓު ކޮށްލާ ވަގުތު އިންޖީނުން އިވޭ އަޑުފައްގަނޑުން ކަމަށް ބުންޏެވެ. “އިންޖީނު އިސްޓާޓު ކޮށްލާ ކޮންމެ ފަހަރަކު އަހަރެންގެ މޫނުމައްޗަށް ހިނިތުންވުމެއް ވެރިވޭ”.\nކަންގަނާ އާއި ސްރީދޭވީގެ ވީޑިއޯއެއް ވައިރަލް ވެއްޖެ\nމީގެ އިތުރުން ސަނީ ވަނީ އޭނާ ކުރިއަށް ގަންނަން ބޭނުންވާ ކާރުތައް ވެސް ހާމަކޮށްފައެވެ. އޭގެތެރޭގައި ހިމެނެނީ މަޒެރާޓީ ގްރާންޓުރިސްމޯ، 1957 ޕޯޝޭ 356 ސްޕީޑްސްޓަރ ކޮންވާޓިބަލް އަކާއި2ޑޯ ބެންޓްލީ އެކެވެ.\nމަޝްހޫރު މީހެއްގެ ޑުރައިވަރަކަށް ވާނަމަ ވާނީ ކާކުގެ ޑުރަވައިރަކަށްތޯ އެހުމުން ސަނީ ބުނީ ޖެނިފާ ލޮޕޭޒް ކަމަށެވެ.


Barca Dhookoh Griezmann Enburi Atletico Ah – adduLIVE\nބާސާ ދޫކޮށް ގްރިޒްމަން އެނބުރި އެތްލެޓިކޯ އަށް\nSep 01, 2021, 09:55 ހަސަން ރަޝީދު\nބާސެލޯނާ އަށް ކުޅެމުން އައި ފްރާންސްގެ ފޯވާޑް އެންޓޮއިން ގްރިޒްމަން އަލުން އެނބުރި އެތްލެޓިކޯ މެޑްރިޑަށް ބަދަލުވެއްޖެއެވެ.\nއުމުރުން 30 އަހަރުގެ ގްރިޒްމަން އެތްލެޓިކޯ އަށް ބަދަލުވީ އެއް އަހަރު ދުވަހުގެ ލޯނު އެއްބަސްވުމެއްގެ ދަށުންނެވެ. ލޯނުގެ މުއްދަތު ހަމަވުމުން 40 މިލިއަން ޔޫރޯ އަށް އެތްލެޓިކޯ އިން އޭނާ ގަންނަން ޖެހޭނެ ކަމަށް އެއްބަސްވުމުގައި ބުނެފައިވެއެވެ.\nއެތްލެޓިކޯ ދޫކޮށް ގްރިޒްމަން ބާސާ އަށް ބަދަލުވީ 2019 ވަނަ އަހަރު 107 މިލިއަން ޕައުންޑުގެ އަގަކަށެވެ. އޭނާ ވަނީ އެ ކްލަބަށް ކުޅެދިން 102 މެޗުގައި 35 ގޯލު ކާމިޔާބުކޮށް ސްޕެނިޝް ކަޕެއް ކާމިޔާބުކޮށްފައެވެ.\nގްރިޒްމަން އަކީ ރޭ ނިމިގެންދިޔަ ޓްރާންސްފާ މާކެޓުގައި ބާސާ ދޫކޮށްލި 11 ވަނަ ކުޅުންތެރިޔާ އެވެ. އެގޮތުން ބާސާ ދޫކޮށްލި ކުޅުންތެރިންގެ ތެރޭގައި އެ ކްލަބުގެ ކުރީގެ ކެޕްޓަން ލިއޮނަލް މެސީ ވެސް ހިމެނެއެވެ.\nގްރިޒްމަން ފޮނުވާލުމަށްފަހު ބާސާ އިން ވަނީ ސެވިއްޔާގެ ފޯވާޑް ލޫކް ޑި ޔޮންގް ލޯނެއްގެ ދަށުން ގެނެސްފައެވެ. އަދި އެތްލެޓިކޯ އިން ވަނީ އެޓީމުގެ މިޑްފީލްޑަރު ސައުލް ނިގޭޒް އެއް އަހަރު ދުވަހުގެ ލޯނެއްގެ ދަށުން ޗެލްސީ އަށް ފޮނުވާލާފައެވެ.


vnews - Manma ge dharus - Emmen rohvaalaifi\n"މަންމަ"ގެ ދަރުސް - އެންމެން ރޮއްވާލައިފި\nމަޝްހޫރު ދީނީ އިލްމުވެރިޔާ އައްޝައިޚް އާދަމް ޝަމީމު ބިން އިބްރާހިމް -- ފޮޓޯ: އަސުރުމާ\nމަޝްހޫރު ދީނީ އިލްމުވެރިޔާ އައްޝައިޚް އާދަމް ޝަމީމު ބިން އިބްރާހިމް މިރޭ ދެއްވި "މަންމަ" ދަރުހުން ގިނަ ބަޔަކު ރޮއްވާލައިފިއެވެ.\nދަރުބާރުގޭގައި މިރޭ ބޭއްވި ދަރުސްގައި ޝައިޚް އާދަމް ޝަމީމު ވަނީ އިސްލާމް ދީނުގައި މަންމައަށް ދީފައިވާ މަގާމާއި ގުޅޭގޮތުން ވަރަށް ތަފްސީލްގޮތެއްގައި ވާހަކަފުޅު ދައްކަވާފައެވެ. އެގޮތުން އިސްލާމް ދީނުގައި މަންމަގެ މަގާމާއި، މަންމައިން އެމީހުންގެ ދަރިންނަށްޓަކައިވާ ގުރުބާނީގެ ވާހަކަތައް ވަނީ ބަޔާންކޮށްދެއްވާފައެވެ. އަދި މަންމައަށް ހެޔޮކޮށް ހިތުމުގެ މާތްކަމާއި، މަންމައިންނަށް އިހާނެތިކޮށް ހިތުމުގެ ނުބައިކަމާއި ގުޅޭގޮތުން ޝައިޚް ވަނީ ދަރުސްގައި އަލިއަޅުވާލާފައެވެ.\nމަންމައިން ދުނިޔޭގައި އުފުލާނެ އެންމެ ބޮޑު އެއް ބުރައަކީ ދަރިފުޅު އުފަންކުރަން ކުރާ މަސައްކަތްކަން ފާހަގަކުރައްވާ ޝައިޚް ވިދާޅުވީ ހަމައެކަނި މިކަމަށް ވިސްނާލުމުންވެސް މަންމަގެ މުހިންމުކަން އެ މަންމައަށް އޯގާތެރިކޮށް ހިތަންޖެހޭނެ މިންވަރު ހާމަވާކަމަށެވެ. ދުނިޔޭގައި އިންސާނާ އިހްސާސްކުރާ ތަދުތަކުގެ އެންމެ ވޭންހުރި ތަދަކީ ދަރިއަކު އުފަންވާއިރު، އެ މައިމީހާ އުފުލާ ވޭންކަމަށް ޝައިޚް ވިދާޅުވިއެވެ.\n"މި ތަދުގެ މިސާލަކީ އިންސާނާގެ ގުނަވަންތަކުގެ ކަށިގަނޑުތަކުގެ ތެރެއިން 20 ކަށިގަނޑު އެއްފަހަރާ ބިންދާލުންފަދަ ތަދެއް. އެއްފަހަރާ 20 ކަށިގަނޑު ބިންދާލުންފަދަ ވޭން މައިމީހާގެ ގައިގައި އަޅާފަދަ ކަމެއް އެއީ. ކޮންފަދަ ގުރުބާނީއެއްތޯ." ޝައިޚް އާދަމް ޝަމީމުގެ ދަރުސްގެ ވިދާޅުވެފައިވެއެވެ.\nޝައިޚް ވިދާޅުވީ މަންމައިންނަށް މިއަދު އިހާނެތިކޮށް ހިތެމުންދާކަމަށާ ތިމާ ލޯބިވާ މަސައްކަތާއި، ލޯބިވާ މީހުންނަށްޓަކައި އެތަށް ވަގުތުތަކެއް ހޭދަކުރަމުންދާއިރު، މަންމައިނަށް ދޭނެ ވަގުތެއް މިއަދު ބައެއް ފަރާތްތަކަށް ނެތްކަމަށެވެ.\nތިމާގެ އަތްމަތިދަތިވެ، ދިރިއުޅުން ދަތިވެއްޖެނަމަ އެއީ މަންމައާއިމެދު އެމީހެއް އިހާނެތިކޮށް ހިތުމުގެ ނަތީޖާކަމަށާ މިއިކަންކަމެއް ދިމާވެއްޖެނަމަ އަވަހަށް މަންމައާއިމެދު އަމަލުކުރެވޭގޮތާއިމެދު ތިމާގެ ވިސްނާލުމަށް އިލްމުވެރިން އިރުޝާދު ދެއްވާކަމަށް ޝައިޚް އާދަމް ޝަމީމު ވިދާޅުވިއެވެ.\nޝައިޚް އާދަމް ޝަމީމު ވިދާޅުވީ މަންމައިންނަކީ އަޖައިބެއްފަދަ އޯގާތެރި ބައެއްކަމަށެވެ. މަންމައިންނަކީ ދުނިޔޭގައި މާތްﷲ ލައްވަވާފައިވާ އެންމެ މުގައްދަސް އެންމެ މާތް އިންސާނާކަމަށާ އެހެންކަމުން މަންމައިނަށް ހެޔޮކޮށް ހިތަށްޖެހޭކަމަށް މިރޭގެ ދަރުސްގައި ޝައިޚް އާދަމް ޝަމީމު ވިދާޅުވިއެވެ.\nޝައިޚް ވިދާޅުވީ ކަން މިހެން އޮތްނަމަވެސް މިއަދު ބައެއް މީހުން އެމީހުންގެ މަންމައިން ދެކެ ފޫހިވާކަމަށާ އެ މަންމައިން ދެކެ ފަކުރު ގަންނަކަމަށެވެ.\nމަންމައިންގެ އަތުގައި ހިފާލައިގެން މީހުން އުޅޭ ތަނެއްގައި ހުރުމަކީ ބައެއް މީހުންނަށް ލަދުވެތިކަމެއްކަމަށާ މަންމައިގެ ގައިގައި ހުންނަ ހިތްހަމަނުޖެހޭ ސިފަތަކުގެ ވާހަކަތައް ދައްކާ މަންމަ ދެކެ ލަދުގަންނަކަމަށް ބުނަމުންދާކަމަށެވެ.\n"ލޮބުވެތި އަޚުންނާއި އުޚުތުންނޭ. އެމަންމައިންގެ ޒީނަތްތެރިކަން ގެއްލިފައިވާނަމަ އެކަން މެދުވެރިވީ ތިބާއަށްޓަކައި. މަންމަ މިހިސާބަށް ދިޔައީ ކާކަށްތޯ؟ އެ މަންމައަކީވެސް ޒުވާން އުމުރުގައި ހާދަ ޒީނަތްތެރި މީހެކޭ. ނަމަވެސް އެ މަންމަ ދެއްތޯ ދަރިފުޅަށްޓަކައި ގުރުބާވީ.2އަހަރު ދުވަސްވަންދެން ދަރިފުޅަށް ގާތުންދޭއިރު، މަންމަގެ ހުންނާނީ ކޮންކަމެއްތޯ.؟9މަސްދުވަސްވަން ދެން ދަރިފުޅު ބަނޑުގައި އުފުލާއިރު، އެމަންމަގެ ހުންނާނީ ކޮންކަމެއްތޯ." ޝައިޚް ވިދާޅުވިއެވެ.\nޝައިޚް ވަނީ ދަރުސްގައި މަންމައިންނަށް ހެޔޮކޮށް ހިތުމަށް ހުރިހާ އެންމެންނަށް ގޮވާލައްވާފައެވެ. އަދި މިރޭވެސް މަންމަގެ ގާތުގައި ލޯބިވާ ވާހަކަ ބުނުމަަށާއި، މަންމައާއިއެކު ވަގުތު ހޭދަކުރަން ފެށުމަށް ޝައިޚް ވަނީ ގޮވާލައްވާފައެވެ. އަދި މަންމަ ދުނިޔޭގައި ނެތްނަމަ އެ މަންމައަށްޓަކައި ހެޔޮ ރަހުމަތް ލެއްވުން އެދި ދުއާކުރުމަށް ގޮވާލައްވާކަމަށެވެ.\nމީގެ އިތުރަށް ޝައިޚް އާދަމް ޝަމީމު ވަނީ ހުރިހާ ފިރިންނަށް އެ ފިރިންގެ އަނބިންނަށްޓަކައި ހެޔޮ ބަޔަކަށްވުމަށް ގޮވާލައްވާފައެވެ.\nމިރޭގެ ދަރުހަށް އެތަށް ސަތޭކަ ބަޔަކު ޖަމާވެފައިވާއިރު، އެތަށްހާސް ބަޔަކު ވަނީ މި ދަރުސް އެކި ވަސީލަތްތައް މެދުވެރިކޮށް ބަލާފައެވެ. ދަރުސްގެ ހާޒިރީންނާއި، ވަގުުތުން މި ދަރުސް ބެލި އެތަށް ބަޔަކު ވަނީ ދަރުސް ކުރިއަށްދިޔައިރު ރޮއެފައެވެ. އަދި ދަރުސްގެ ފުރިހަކަން ހުރިހާ ފަރާތްތަކުން ވަނީ ފާހަގަކޮށްފައެވެ.


vnews - Drama series IMSHA mirey VTV in.\nސިލްސިލާ ޑްރާމާ "އިމްޝާ" މިރޭ ވީޓީވީން\nޑްރާމާ ސިލްސިލާ "އިމްޝާ"\nރަމަޟާންމަހަށް ޚާއްސަކޮށްގެން ވީޓީވީން މިއަހަރު ފަސް އެޕިސޯޑްގެ މައްޗަށް އެކުލެވޭ ޑްރާމާ ސިލްސިލާއެއް ގެނެސްދިނުމަށް ވަނީ ހަމަޖެހިފައެވެ.\n"އިމްޝާ" މިނަމުގައި ގެނެސްދޭ ޑްރާމާ ސިލްސިލާގެ ފުރަތަމަ އެޕިސޯޑް މިރޭ 10:00 ގައި ވީޓީވީން ދެއްކުމަށް ވަނީ ހަމަޖެހިފައެވެ.\nބިރުވެރި ވާހަކައެއްގެ މައްޗަށް ބިނާކޮށް ތައްޔާރުކޮށްފައިވާ މި ޑްރާމާ ސިލްސިލާއަކީ މަޝްހޫރު އެކްޓަރު އަހުމަދު ސައީދު ޑައިރެކްޓަރުކުރާ ޑްރާމާއެކެވެ.\nޑްރާމާއާއި ގުޅޭގޮތުން ވީނިއުސްއާއި ވާހަކަދައްކަމުން ވީޓީވީގެ އެސިސްޓަންޓް މެނޭޖަރު އަދި މަޝްހޫރު ޕްރޮޑިއުސަރު އިސްމާއީލް ޝަފީގު ބުނީ ރަމަޟާންމަހާއި ދިމާކޮށް ވީޓީވީގެ ބެލުންތެރިންނަށް ޑްރާމާއެއް ގެނެސްދިނުމަކީ ވަރަށް ބޭނުންވިކަމެއްކަމަށެވެ. ވީޓީވީގެ ޚިދުމަތް ފުރަަތަމަ ދޭންފެށި ފުރަތަމަ އަހަރުތަކުގައި ޑްރާމާ ސިލްސިލާތަކެއް ގެނެސްދީފައިވާނެކަމަށާ ނަމަވެސް މިއީ އަހަރުތަކަކަށްފަހު ވީޓީވީން އަމިއްލަ ޑްރާމާ ސިލްސިލާއެއް ގެނެސްދޭ ފުރަތަމަ ފަހަރުކަން ޝަފީގު ވަނީ ފާހަގަކޮށްއެވެ.\nޝަފީގު ބުނީ "އިމްޝާ" ޑްރާމާއަކީ ބެލުންތެރިންނަށް ކަމުދާނެ ޑްރާމާއަކަށްވާނެކަމަށް އުންމީދުކުރާކަމަށެވެ. މި ޑްރާމާއަކީ ސަސްޕެންސުން ފުރިގެންވާ ޑްރާމާއެއްކަމަށާ ވީޓީވީގެ މެނޭޖްމަންޓުން ސައީދުގެ މަސައްކަތާއިމެދު ވަރަށް ހިތްހަމަޖެހޭކަމަށެވެ.\n"މިއީ ބިރުވެރި ހާދިސާތަކެއްގެ މައްޗަށް ތައްޔާރުކޮށްފައިވާ ޑްރާމާއެއް. ކުރިންވެސް ފާހަަގަކޮށްލެވުނުގޮތަށް މިއީ ބިރުވެރި ސަސްޕެންސުން ފުރިގެންވާ ޑްރާމާއެއް. މިއީ ވާހަކަ ލިޔުންތެރިޔާ އަހުމަދު ނާފިއު ލިޔެފައިވާ ވާހަކައަކަށް ސައީދު ތައްޔާރުކުރި ސްކްރީންޕްލޭއަކަށް ހަދާފައިވާ ޑްރާމާއެއް. އުންމީދުކުރަނީ މި ޑްރާމާ ބެލުންތެރިންނަށް ކަމުދާނެކަމަށް." ޝަފީގު ބުންޏެވެ.\n"އިމްޝާ" ޑްރާމާއިން ގިނަ ތަރިންތަކެއް ފެނިގެންދާނެއެވެ. އެގޮތުން މަލީހާ ވަހީދު (މަލް) އަލީ އާޒިމް (ދޮން އައްޔަ) ނުޒުހަތު ޝުއައިބު (ނުޒޫ) ނެށުންތެރިތާ އަލީ ޝާހިދު (ސްޓެޕް އައްޔަ) އަދި މުހައްމަދު ރިފްޝާން (ރިއްޕެ)ގެ އިތުރަށްވެސް މިހާރު ފިލްމީ ދާއިރާގައި އަލަށް ހަރަކާތްތެރިވާން ފެށި ބައެއް ތަރިން ފެނިގެންދާނެއެވެ. އެގޮތުން މަޝްހޫރު ބޮޑުބެރު ނެށުންތެރިޔާ ނަލަ މޯޑްވެސް މި ޑްރާމާއިން ފެނިގެންދާއެވެ.\n"އިމްޝާ"އަށްފަހު ވީޓީވީގެ އަމާޒަކީ ވީޓީވީ މެދުވެރިކޮށް އާންމުންނަށް ކުރިއަށް އޮތްތާވެސް ޑްރާމާ ސިލްސިލާތައް ގެނެސްދިނުމެވެ.\nއެކަމަށްޓަކައި ވީމީޑިއާގެ މެނޭޖްމަންޓުން މަސައްކަތް ކުރަމުން ގެންދާނެކަމަށް ޝަފީގު ބުންޏެވެ.\nއަދި ރާއްޖޭގެ ފިލްމީ ދާއިރާއަށް ކުރިއެރުވުމަށް ވީމީޑިއާއިން ދެވެން އޮތް އެހީތެރިކަމެއްދީ ދެ ފަރާތުގެ ދެމެދުގައި އޮތް ގުޅުން އިތުރަށް ވަރުގަދަކުރުންކަމަށްވެސް ޝަފީގު ބުންޏެވެ.


HPA In Inthihaabaai Behey Guide Line Fonuvaifi - Vaguthu\nކޮވިޑް-19ގެ މި ހާލަތުގައި ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީގެ ކޮމިޓީތަކުގެ އިންތިހާބު ބާއްވާނަމަ އަމަލު ކުރަން ޖެހޭ ގައިޑްލައިން ތައްޔާރުކޮށް ހެލްތް ޕްރޮޓެކްޝަން އެޖެންސީ (އެޗްޕީއޭ)އިން އިލެކްޝަން ކޮމިޝަނަށް ފޮނުވައިފިއެވެ.\nއާންމު ސިއްހަތުގެ ކުއްލި ނުރައްކަލުގެ ހާލަތު އުވާނުލިޔަސް އިންތިހާބު ބޭއްވޭ ގޮތަށް ވަގުތީ ގާނޫނަށް އިސްލާހު ގެނައުމުގެ ބިލް ރައްޔިތުންގެ މަޖިލީހުން މިއަދު ވަނީ ފާސްކޮށްފައެވެ.\nމި ބިލް ފާސްކޮށްފައިވާއިރު، އިލެކްޝަން ކޮމިޝަނުން މިއަދު ވަނީ އެޗްޕީއޭއިން، ޑްރާފްކޮށް ފޮނުވި ގައިޑްލާއިނާއި ގުޅޭގޮތުން މަޝްވަރާ ކުރުމަށް ބައްދަލުވުމަށް ބޭއްވުމަށް ނިންމާފައެވެ. މި ބައްދަލުވުން އޮތީ މާދަމާ ހެނދުނު އެވެ.\nއެންމެ ފުރަތަމަ މިދިޔަ އަހަރުގެ އޭޕްރީލް މަހު ބާއްވަން ނިންމި ކައުންސިލް އިންތިހާބު އަހަރެއްހާ ދުވަހަށް ފަސްވެގެން ދިޔައީ ކޮވިޑް-19 އާ ގުޅިގެންނެވެ.\nއިލެކްޝަން ކޮމިޝަނުން ދެން ނިންމީ މި އަހަރުގެ މާޗު މަހު އިންތިހާބު ބާއްވަން މަސައްކަތް ކުރިއެވެ. އެކަމަކު ފެބްރުއަރީ މަހާ ހަމައަށް ސިއްހީ ކުއްލި ހާލަތު ދަންމާލާފައިވާއިރު، އިލެކްޝަނުން ވަނީ މާޗު މަހު އިންތިހާބު ނުބޭއްވޭނެ ކަމަށް ނިންމައިފައެވެ.\nމާދަމާ އޮންނަ ބައްދަލުވުމުގައި އިންތިހާބު ބާއްވާނެ ތާރީހާއި ގުޅޭގޮތުންވެސް މަޝްވަރާ ކުރުން އޮންނާނެ ކަމަށް އެޖެންޑާގައި ވެއެވެ.\nޖެނުއަރީ 19, 2021 23:03\nބަލަގަ ޝައިތާނީ ހުނުމެއް. ގައުމު ހަލާކު ކުރުމުގަ ކުރީގަ.\nޖެނުއަރީ 20, 2021 02:22\nއަދަކީ އިއްޔެއެއްނޫނެވެ. އަދު އިއްޔެއަށް ނުވިޔަސް އިއްޔެ ކަންކުރި މީހުން އަދުވެސް ތިބީ ހަމައެކަމުގައެވެ. ވަރަށް އުފަލުގަ ކަމަށް ފެނެއެވެ. ޒަމީރު އެގޮތް ގަބޫލް ނުކުރިޔަސް ފަރުވާލެއް އޮތްހެނެއް ނުވާހާވެއެވެ. މީގެންވެސް މިދޭހަވަނީ މާތްﷲ ގެ މިންވަރު ފުޅެވެ.\nޖެނުއަރީ 20, 2021 09:25\nޖެނުއަރީ 20, 2021 09:55\nމަކަރާ ހީލަތުން ފުރިފައިވާ ހިޔަޅު ދަތްޕިލަ އެއް ޗި ޗި ޗި ވޯޓް ވަގު\nޖެނުއަރީ 20, 2021 12:15\nޤައުމުގެ ހާލަތު ދުނިޔޭގެ ހާލަތު އެނގިހުރެ އިގްތިސޯދު ހަމައަކަށް ނޭޅޭހިނދު، އެހެންނަމަވެސް އަމިއްލަ އެދުން ކުރިއަށް ވިސްނީމާ ދެން ވާނެ ގޮތެއް އަކަކަށްވެސް ނޭނގޭނެ....ދޯ.....\nކިހާ ހަރަދެއްދެއްތޯ....މުސާރަ ބޮޑު،ކައުންސިލުން ގިނަ.... ބޮޑު ހަރަދެއް.....އާދައިގެ ރަށްރަށުގެ އިތުރުކުރެވޭ ކައުންސިލް ތަކާއި މުސާރައިގެ ސަބަބުން ސާޅިސް ފަސްވަރަކަށް ހާސް ރުފިޔާ ހަރަދުވޭ.....އެ ފައިސާ ހަރަދުކޮށްގެން މަރުކަޒަށް އިތުރު ޑޮކްޓަރެއް ގެނައުން މާ ރަގަޅު ...ނޫނީ އިޖްތިމާއި ފައިދާ ވާކަހަލަ ކަމެއް ކުރުން.... ކީއްތޯ\nޖެނުއަރީ 20, 2021 14:36\nއަކުރަމް އަނެއްކާވެސް މެންބަރަކަށްވީތޯ؟ ފޮޓޯފުޅު@ ޕަކާސް


SunOnline: MTCC ah 248 million rufiya ge aamdhanee eh\nއެމްޓީސީސީ އަށް 248 މިލިއަން ރުފިޔާގެ އާމްދަނީއެއް\nމިއަހަރުގެ ދެވަނަ ކުއާޓަރުގައި އެމްޓީސީސީ އަށް 248 މިލިއަން ރުފިޔާގެ އާމްދަނީ އެއް ލިބިއްޖެއެވެ.\nއެ ކުންފުނިން އާންމުކޮށްފައިވާ މިއަހަރުގެ ދެވަނަ ކުއާޓަރުގެ މާލީ ތަފާސްހިސާބުތައް ދައްކާގޮތުން މިއީ މިއަހަރުގެ ފުރަތަމަ ކުއާޓަރުގައި އެކުންފުންޏަށް ލިބުނު 354 މިލިއަން ރުފިޔާ އާއި އަޅާބަލާއިރު 106 މިލިއަން ރުފިޔާ މަދު އަދަދެކެވެ.\nއެމްޓީސީސީ އަށް ދެވަނަ ކުއާޓަރުގައި ސާފު ފައިދާގެ ގޮތުގައި ލިބިފައިވަނީ 15 މިލިއަން ރުފިޔާއެވެ. ފުރަތަމަ ކުއާޓަރުގައި ސާފު ފައިދާގެ ގޮތުގައި އެކުންފުންޏަށް 53 މިލިއަން ރުފިޔާ ލިބިފައިވެއެވެ.\nއެމްޓީސީސީ އިން ބުނީ ކުންފުނީގެ ވިޔަފާރިއަށް ކޮވިޑް19ގެ ސަބަބުން އަސަރުކޮށްފައިވާ ކަމަށެވެ. ކޮވިޑް19ގެ ފުރަބަންދާއެކު ޓްރޭޑް އަދި ދަތުރުފަތުރުގެ ސެކްޓާ އިން 50 ޕަސެންޓުގެ ދަށްވުމެއް އާމްދަނީ އަށް އައި ކަމަށާއި ފުރަތަމަ ކުއާޓާރާ އަޅާ ބަލާޢިރު ދެވަނަ ކުއާޓަރުގައި އެކުންފުނީގެ އާމްދަނީ 30 ޕަސެންޓް ދަށްވެފައިވާ ކަމަށް އެމްޓީސީސީ އިން ބުންޏެވެ.\nކޮވިޑް19ގެ ސަބަބުން އެކުންފުނީގެ ޕްރޮޖެކްޓުތަކަށް ބޭރުން ގެންނަ ސާމާނު ގެނައުމުގައއްޔާއި ރަށްތަކަށް އެތަކެތި ފޮނުވުމުގައިވެސް ލަސްތައް ދިމާވިކަމަށް އެމްޓީސީސީ އިން ބުންޏެވެ.\nމީގެ އިތުރުން ކޮވިޑާއެކު އެކުންފުނީގެ ޓްރޭޑިން ޑިޕާޓްމެންޓަށް ފުރަތަމަ ފަހަރަށް ގެއްލުމާ ކުރިމަތިލާން ޖެހިފައިވާ ކަންވެސް އެ ކުންފުނިން ފާހަގަ ކުރެއެވެ.\nއެމްޓީސީސީ އިން ބުނީ އަހަރުގެ ބަކީ ހަމަހަކީވެސް ދަތި އުނދަގޫ ދުވަސްތަކަކަށް ވެދާނެ ކަމަށާއި، ކުންފުނީގެ ފައިނޭންޝަލް ފޯކާސްޓްތައް ރިވައިސްކޮށް، ކޮވިޑް19ގެ ހާލަތުގައި ކުންފުނީގެ މަސައްކަތްތައް ކުރިއަށް ގެންދާނެ ގޮތުގެ ޕްލޭންތައް އެކުލަވާލާފައިވާ ކަމަށެވެ.


މިނިމަމް ވޭޖް ގުނާނީ އެލަވެންސްތައްވެސް ހިމަނައިގެން – Haftha\nFri, 21 January, 2022, 6:16 am\nމިނިމަމް ވޭޖް އިއުލާންކުރުމަށް ހޮޓެލް ޖެންގައި ބޭއްވި ރަސްމިއްޔާތުގައި މިނިސްޓަރު ފައްޔާޒް ވާހަކަދައްކަވަނީ -- ފޮޓޯ: ހަފްތާ\nމިނިމަމް ވޭޖް ގުނާނީ އެލަވެންސްތައްވެސް ހިމަނައިގެން\nމިނިމަމް ވޭޖް ނުވަތަ އެންމެ ކުޑަ އުޖޫރަ ގުނާނީ މުވައްޒަފަށް ލިބޭ އެލަވެންސްތައްވެސް ހިމަނައިގެން ކަމަށް އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nމިނިސްޓަރު ފައްޔާޒް އެހެން ވިދާޅުވީ މިނިމަމް ވޭޖް އިއުލާން ކުރުމަށް ހޮޓެލް ޖެންގައި މިއަދު ބޭއްވި ރަސްމިއްޔާތުގައި ވާހަކަދައްކަވަމުންނެވެ. މިނިސްޓަރު ވިދާޅުވީ، މިނިމަމް ވޭޖް ގުނުމުގައި ވަޒީފާގެ ގޮތުން މުވައްޒަފަށް ލިބެން ޖެހޭ އިންކައިންޑް ބެނިފިޓްތައް ނުހިމެނޭނެ ކަމަށެވެ. އިންކައިންޑް ބެނިފިޓް ތަކަކީ ވަޒީފާއާ ގުޅިގެން ފައިސާ ނޫން ގޮތްގޮތަށް ލިބެން ޖެހޭ އެލަވެންސް ތަކެވެ. އެގޮތުން، ބައެއް ކުންފުނިތަކުން ދޭ ކެއުން ބުއިމުގެ ހަރަދު ހިމެނޭނީ އޭގެ ތެރޭގައެވެ.\nއެހެން ނަމަވެސް، މިނިމަމް ވޭޖް ގުނާނީ ވަޒީފާއާ ގުޅިގެން ލިބޭ ފިކްސްޑް އެލަވެންސްތައް ހިމަނައިގެން ކަމަށް މިނިސްޓަރު ވިދާޅުވިއެވެ.\n“ކަނޑައެޅިގެން ކޮންޓްރެކްޓުގައި ލިޔެވިގެން ދެވޭ ފިކްސްޑް އެލަވެންސްތައް އެއީ އަޅުގަނޑުމެން މުސާރަ، މިނިމަމް ވޭޖް ގުމުގައި ބަލާނެ އެއްޗެއްގެ ގޮތުގައި ކަނޑަމިއަޅަނީ. އޭގެ މާނައަކީ ވަޒީފާ އަދާކުރާ ފަރާތްތައްވެސް ކުރިއަށް ކޮންމެ މަހަކު މިއީ ފިކްސްޑްކޮށް ތިމަންނައަށް ލިބޭނެ އަދަދެއް ކަމަށް ކަނޑައެޅިގައިވާ އަދަދެއްކަމަށް ވެއްޖެއްޔާމު އެއީ މިނިމަމް ވޭޖެ ގުނުމުގަ ބެލޭނެ އެއްޗެއް” މިނިސްޓަރު ވިދާޅުވިއެވެ.\nއަމިއްލަ ކުދި ވިޔަފާރިތަކަށް ދިނުމަށް މިނިމަމް ވޭޖު ބޯޑުން ލަފާދީފައިވާ އަދަދު ވަނީ ކުޑަކޮށްފަ އެވެ. އަމިއްލަ ކުދި ވިޔަފާރިތަކަށް ބޯޑުން ލަފާދީފައި އޮތީ ގަޑިއިރަކަށް 24.04 ރުފިޔާގެ މަގުން މަހަކަށް 5،000 ރުފިޔާ އެވެ. ނަމަވެސް މިނިސްޓަރު މިއަދު އިއުލާން ކުރެއްވި ވޭޖަކީ ގަޑިއިރަކަށް 21.63 ރުފިޔާގެ މަގުން މަހަކަށް 4،500 ރުފިޔާ އެވެ. އެއީ 500 ރުފިޔާގެ ދަށްވުމެކެވެ.\nމިނިސްޓަރު ވިދާޅުވީ އެގޮތަށް ނިންމަފައި ވަނީ، އެ އަދަދު ފަސްހާސް ރުފިޔާގެ ގޮތުގައި ކަނޑައަޅައިފި ނަމަ އެކަމުގެ ސަބަބުން ކުދި ވިޔަފާރިތަކަށް ބޮޑެތި ގޮންޖެހުންތަކާ ކުރިމަތިލާން ޖެހިދާނެ ކަމަށް، މިނިމަމް ވޭޖް ކަނޑައެޅުމުގެ ކުރިން ހެދި ދިރާސާތަކުން ދައްކާތީ ކަމަށެވެ. އަދި އެ އަދަދުތައް ކަނޑައެޅުމުގައި ކޮވިޑިގެ ހާލަތަށް ރިއާޔަތްކޮށްފައި ވާނެ ކަމަށް ވިދާޅުވިއެވެ.\nފާހަގަ: އިކޮނޮމިކް މިނިސްޓަރު ފައްޔާޒު އިސްމާއިލް, މިނިމަމް ވޭޖް\nKameh kureemey bunan wegen kuraa kameh dhw.


BREAKING: Brazil Ge Raees Covid-19 Ah Fassi Vehje - Vaguthu\nބްރެޒިލްގެ ރައީސް ކޮވިޑް-19 އަށް ފައްސިވެއްޖެ\nބްރެޒިލްގެ ރައީސް، ޖައިރް ބޮލްސޮނާރޯ ކޮވިޑް-19 އަށް ފައްސި (ޕޮޒިޓިވް) ވެއްޖެއެވެ.\nމަސްދަރުތަކާއި ހަވާލާދީ ބްރެޒިލްގެ ނޫސްތަކުގައި ބުނެފައިވާ ގޮތުގައި ބޮލްސޮނާރޯ ކޮވިޑް-19 އަށް ފައްސިވެފައިވާކަން ހާމަވީ، އޭނާގެ ތަރުޖަމާނަށް ވައިރަސް ޖެހިފައިވުމުން ހެދި ޓެސްޓުތަކުންނެވެ.\nބޮލްސޮނާރޯ އަށް ކޮވިޑް-19 ޖެހުމާއި ގުޅޭގޮތުން ބްރެޒިމްގެ ސަރުކާރުން އަދި ރަސްމީ އެއްޗެއް ބުނެފައެއް ނުވެއެވެ.\nމިއީ ޤައުމެއްގެ ރައީސަކު މި ވައިރަސް އަށް ފައްސިވި ފުރަތަމަ ފަހަރެވެ. ނަމަވެސް އީރާނުގެ ދެ ނައިބު ރައީސުން މީގެ ކުރިން މި ވައިރަސް އަށް ފައްސިވެފައި ވެއެވެ. މީގެ އިތުރުން ބައެއް ޤައުމުތަކުގެ ކެބިނެޓް މިނިސްޓަރުންނާއި ޤާނޫނު ހަދާ މަޖިލީހުގެ މެމްބަރުންވެސް މި ވައިރަސް އަށް ފައްސިވެފައި ވެއެވެ.\nބްރެޒިލްގެ ރައީސަށް ކޮވިޑް-19 ޖެހިފައިވާކަން ހާމަވެފައިވާއިރު އެޤައުމުން މިހާތަނަށް މި ވައިރަސް ޖެހުނު މީހުންގެ އަދަދު 85 އަށް އަރައެވެ. މިއަދު އެކަނިވެސް އެޤައުމުން 8 މީހަކު ވަނީ މި ވައިރަސް އަށް ފައްސިވެފައެވެ.\nމިހާތަނަށް އެޤައުމުން ކޮވިޑް-19 ޖެހިގެން މީހަކު މަރުވެފައި ނުވީނަމަވެސް، ދެމީހަކަށް ސީރިއަސް ހާލުގައި ފަރުވާދެމުންދާ ކަމަށް ރިޕޯޓްތައް ބުނެއެވެ.\nޑްރައިވިން އާއި ގުޅޭ އިމްތިހާނު ހެދުން ވަގުތީގޮތުން މެދުކަނޑާލައިފައިވާ ސަބަބު ހާމަކޮށްފި\nމާޗް 13, 2020 20:08\nނަތަންޔާހޫ ޓްރަމްޕް އަދި މޮދީ ހަލާކު ކުރައްވާށި\nތި ފައްސި ކިޔުން ހުއްޓާލަބަލަ. ބޮލަށް އައްސިއަރާހެން ހީވަނީ.\nމާޗް 13, 2020 20:14\nތި ފައްސި ކިޔުން ހުއްޓާލަބަލަ. ބޮލަށް އައްސި އަރާހެން ހީވަނީ.\nދެކަމެއް ފާހަންގަ ކޮއްލާނަން އެކެއް ބުރެޒިލްގެ ރައީސް ކޮވިޑް19 އަށް ޕޮޒިޓިވް ކަމަށް ފެތުރޭ ޙަބަރަކީ ދޮގެއް . ޑެވަނަކަމަކަށް އައްސި ފައްސި ކިޔުން ހުއްޓާލައްވަވާ މީކީ ތިޔަ ސަކަރާތަށް އެއްމެ ރަނގަޅު ވަގުތެއް ނޫން\nމާޗް 15, 2020 00:04\nޢެބުނާހެން ކޮން ފައްސިއެއް ނައްސިއެއްތަ؟ ޢެކަޑަމީން ވެސް މިހިއްމު ކަންކަން ފަހަތަށް ޖެެެސުމަށްފަހު މިކަހަލަ މާ މިހިއްމު ނޫން ބަސް ހަދަން މީ ވެސް ކަމެއް ދޯ މިކުރަނީ


ސައިފް އަޒްހަރު 22 ޖެނުއަރީ 2021\nވެރިކަމުގެ ދައުރު ހަމަކުރައްވާ ވަޑައިގަންނަވާ ރައީސް، އަލަށް ވެރިކަމާ ހަވާލުވެވަޑައި ގަންނަވާ ރައީސަށް އެޑްރެސްކުރައްވައި ނޯޓެއް ނުވަތަ ސިޓީއެއް ދެއްވުމަކީ އެމެރިކާގައި އާދަކާދައިގެމަތިން ކުރާ ކަމެކެވެ.\nއެގޮތުން، ވައިޓްހައުސް ދޫކުރައްވާ ވަޑައިގަންނަވާ ރައީސްގެ ނޯޓު ނުވަތަ ސިޓީއެއް ބާއްވަނީ ވައިޓްހައުސްގައި ހުންނަ އެމެރިކާގެ ރައީސްގެ އޮފީސް ހުންނަ އިމާރާތުގައި "އޯވަލް އޮފީސް" ގެ ނަމުން ނަންދީފައި ހުންނަ ޚާއްސަ އޮފީހުގެ ސީދާ ރައީސްގެ މޭޒުކޮޅު ނުވަތަ ރިސޮލިއުޓް ޑެސްކްމަތީގައެވެ.\nއެނޯޓު ނުވަތަ ސިޓީ އުރައިން ކަނޑުއްވައި ވިދާޅުވާނީ، ޚުދު އަލަށް އޮފީހަށް ވަޑައިގަންނަވާ ރައީސް އަމިއްލަފުޅަށެވެ.\nއެމެރިކާގެ ރިޔާސީ އިންތިޚާބުގެ ކަންކަން ހިނގައިދިޔަ ގޮތުންނާއި، ރިޔާސީ އިންތިޚާބުގެ ބަލި ޓްރަމްޕް ގަބޫލު ނުކުރެއްވުމާއި، އަދި ޖޯ ބައިޑެން ރައީސްކަމުގެ ހުވާ ކުރެއްވި ރަސްމިއްޔާތުގައިވެސް ޓްރަމްޕް ބައިވެރިވެވަޑައި ނުގަތުމުން ގިނަމީހުން ހީކުރީ، ޓްރަމްޕް އެފަދަ ނޯޓެއްވެސް ނުބާއްވާނޭ ކަމަށެވެ.\nސަބަބަކީ، ޓްރަމްޕް ގަބޫލުކުރައްވާ ގޮތަކީ، ރިޔާސީ އިންތިޚާބު ކާމިޔާބު ކުރެއްވީ އޭނާކަމަށް ވުމުންނެވެ. އަދި ޖޯ ބައިޑެންއަށް އިންތިޚާބު ކާމިޔާބުކުރެވުނު ކަމަށް ބުނަނީ ވޯޓު "ވަގަށްނަގައިގެން" ކަމަށް ޓްރަމްޕް ގަބޫލުކުރައްވާތީއެވެ.\nއެމެރިކާގެ ގަޑިން ބުދަދުވަހުގެ މެންދުރު 12:00 ގައި ޖޯ ބައިޑެން އެމެރިކާގެ ރައީސްކަމުގެ ހުވާ ކުރެއްވިއިރު، ޑޮނަލްޑް ޓްރަމްޕް، އޯވަލް އޯފީހާއި އަދި ވައިޓްހައުސްވެސް ދޫކުރައްވައި އާއިލާއާއެކު ވޮޝިންޓަނުން ފުރާވަޑައިގެންނެވީ ބައިޑެން ހުވާކުރެއްވުމުގެ3ގަޑިއެއްހާއިރު ކުރިންނެވެ.\nބައިޑެން ހުވާކުރެއްވުމުގެ ވަގުތު ގާތްވަމުން އަންނަނިކޮށް، ބައިޑެންއަށް އެޑްރެސް ކުރައްވައި ޓްރަމްޕް، އޯވަލް އޯފީހުގައި ހުންނަ ރައީސްގެ މޭޒުކޮޅުމަތީގައި ސިޓީއެއް ބޭއްވިކަމުގެ ޚަބަރުތައް ފެތުރިގެންދިޔައެވެ.\nނަމަވެސް، ސިޓީ އުރައެއްގައި ބަންދުކޮށްފައި އޮތުމުން އޭގައިހުރި ވާހަކަތަކެއް އެކަކަށްވެސް ނޭނގުނެވެ. ހުރެދާނެކަމަށް ހީވާ ވާހަކައެއްވެސް ބުނެދޭކަށް ނޭނގުނެވެ. އެއީވެސް، ކަންކަން ހިނގައިދިޔަ ގޮތުންނެވެ.\nރައީސްގެ މޭޒުކޮޅުމަތީގައި ޓްރަމްޕް ބޭއްވި ސިޓީ އުރައިން ކަނޑުއްވައިގެން ވިދާޅުވީ ޚުދު ރައީސް ޖޯ ބައިޑެންއެވެ.\nރައީސްކަމުގެ މަގާމާ ހަވާލުވެވަޑައިގެން، ނޫސްވެރިންގެ ހާޟިރުގައި އެގްޒެކެޓިވް އަމުރުތަކުގައި ސޮއިކުރައްވަން އޯވަލް އޮފީހުގައި ރައީސްގެ މޭޒުކޮޅުގައި އިންނަވައިގެން ބައިޑެންވަނީ ޓްރަމްޕްގެ ސިޓީގެ ވާހަކަ ދައްކަވާފައެވެ. ވިދާޅުވީ، ކުރީގެ ރައީސް ޓްރަމްޕްގެ ފަރާތްޕުޅުން ލިބިވަޑައިގެންނެވީ "ވަރަށް ދީލަތި ސިޓީއެއް" ކަމަށެވެ.\nއެހެން ނަމަވެސް، ޓްރަމްޕަށް ކުރައްވާ އިހްތިރާމެއްގެ ބޮޑުކަމުން، މިދަނޑިވަޅުގައި އެ ސިޓީގައި ހުރި ވާހަކަތައް ހާމަކުރައްވަން ބޭނުންފުޅު ނުވާ ކަމަށް ބައިޑެން ވިދާޅުވިއެވެ.\nއެމެރިކާގެ މީޑިއާއިން ބުނެފައިވަނީ، ބައިޑެންއަށް ލިއުއްވި ސިޓީ، ޓްރަމްޕް އޭނާގެ ގިނަ އެހީތެރިންނަށްވެސް ދައްކާފައެއް ނުވެއެވެ. އެހެންކަމުން، އޭގައި ލިޔެފައި ހުރި ވާހަކަތަކެއް އެމީހުންނަކަށްވެސް ނޭނގެއެވެ.\nޓްރަމްޕްގެ ސިޓީއާ ގުޅޭގޮތުން މިހާރުގެ ޕްރެސް ސެކްރެޓަރީއާ ނޫސްވެރިން ސުވާލު ކުރުމުން ވިދާޅުވީ، އެއީ ޓްރަމްޕްގެ އަމިއްލަފުޅު ސިޓީއެއް ކަމަށާއި، އެ ސިޓީއާ ގުޅޭގޮތުން މިވަގުތަށް ހަމަކުރެވެންއޮތީ ރައީސް ޖޯ ބައިޑެން ވިދާޅުވި ވަރަށް ކަމަށެވެ.\n2017 ވަނަ އަހަރު އޮބާމާ، ޓްރަމްޕަށް އެޑްރެސް ކުރައްވައި ބޭއްވި ސިޓީގައި ހުރި ވާހަކަތަކުން ކުރި އަސަރެއްގެ ބޮޑުކަމުން ޓްރަމްޕް ވަގުތުން އޮބާމާއަށް ފޯނުން ގުޅުއްވަން މަސައްކަތް ކުރެއްވިއެވެ. އޭރު އޮބާމާ ވައިޓްހައުސްއިން ނުކުމެވަޑައިގެން ދަތުރުކުރައްވަމުން ގެންދެވީ މަތިންދާ ބޯޓުގައެވެ. ޓްރަމްޕްގެ ކޯލް މިސްވީއެވެ.\nއޮބާމާގެ ސްޓާފުން ފަހުން ވައިޓްހައުސްއަށް ގުޅުމުން ވައިޓްހައުސްގެ ސްޓާފުން ވިދާޅުވީ، ޓްރަމްޕް ސީދާ އޮބާމާއަށް ފޯނުން ގުޅުއްވީ، އޮބާމާ ބޭއްވި ސިޓީގައި ހުރި ވާހަކަތަކަށް ޝުކުރު އަދާކުރެއްވުމަށް ކަމަށެވެ.\nއަރުޝީފަށް ނެގީ 22/01/2021 00:51\nއެންމެފަހުން އަޕްޑޭޓްކުރީ 22/01/2021 00:51\nމިޙްނާ ނާސިހު 18 މިނެޓު ކުރިން\nމިޙްނާ ނާސިހު 26 މިނެޓު ކުރިން\nޝަފްނާ ހުސައިން 26 މިނެޓު ކުރިން\nޝަފްނާ ހުސައިން 45 މިނެޓު ކުރިން


އެޑްމިން – Page 95 – Liyuntheringe Gulhun\nVisitors online  84:users  0guests  46bots  38The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n26 އޯގަސްޓް 20142 ޚިޔާލުބަހާއި އަދަބު, ޝަޚްޞިއްޔަތުއެޑްމިން\nތަފާތު ރޮނގުތަކުން ދިވެހި މުޖުތަމަޢަށް ނުހަނު ބޭނުންތެރި ޚިދުމަތްކޮށްދެއްވައިފައިވާ ބައެއް ފަރާތްތައް ދުނިޔެ ދޫކުރެއްވުމުން އެފަރާތެއްގެ ޛިކުރާ އައުކޮށް ހެޔޮދުޢާކޮށް އަދި އެފަރާތެއްގެ ޚިދުމަތުގެ އަގު ވަޒަންކުރުމަށްޓަކައި މިނެދޭނާޅިން މިނާ ދެވައްތަރެއްގެ ނާޅި ދިވެހިންގެ ބަޔަކު ގެންގުޅެމުންދާތީ ފެނެއެވެ. (ނާޅިއަކީ ގޮވާމުގެ ބާވަތްތައް މިނާން ގެންގުޅޭ ހަތަރު ލާހީގެ މިންވަރު ނުވަތަ ގާތްގަޑަކަށް ދެރާތާ ހުންނަ އެއްޗެކެވެ. ރާތަލަކީ4ގަލުގެ ބަރުދަނެވެ. ނުވަތަ4ތޯލާގެ ބުރަދަނެވެ. ނުވަތަ 454 ގްރާމެވެ.) އެއްވައްތަރެއްގެ ނާޅިއަކީ އޭގެ ފޫނުވެއްޓި ސަލާމަތުން އޮތް ނާޅިއެކެވެ. އަނެއްވައްތަރުގެ ނާޅިއަކީ އޭގެ ފޫވެއްޓިފައިވާ ނާޅިއެކެވެ. މިނާޅީގެ އެތެރޭގައި އެއްވެސްއެއްޗެއް ހަރެއްނުލާނެއެވެ. ދިޔަރެސް (27)\n25 އޯގަސްޓް 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3870\nމޫސާ ޞާޢިދު(20 އޮގަސްޓް 2014 (ބުދަ) ދުވަހު ޝާއިޢުކުރި ބަޔާ ގުޅޭ)\nފިރާޝާ ގެޔަށް އައިއިރު، ދަރިފުޅު އަޒްހާން އުޅެނީ މުޢާޒަށް ގުޅައިގެނެވެ. ކައިރީގައި ފިރާޝާގެ ކޮއްކޮ ނާދިޔާވެސް ހުއްޓެވެ. “ބައްޕީ…މަންމީ އަތުވެއްޖެ….މަންމީ އަތަށްދެނީ.” ފިރާޝާ ވަނުމާއެކު، އަޒްހާން ފިރާޝާ އަތަށް ފޯނު ދިނެވެ. ފިރާޝާ ނިކަން ޖެހިލުންވެފައި ހުރެ ފޯނު ކަންފަތުގައި ޖައްސާލިއެވެ.\nއޭރުގެ ފަތްފުށްތަކުން…. (82)\n25 އޯގަސްޓް 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 1894\nإ . ش\nދިވެހި އަދަބީ ދުނިޔޭގައި އޮނަރަބްލް އަލްއުސްތާޛު އިބްރާހީމް ޝިހާބު (ރަޙިމަހުﷲ) ނުވަތަ إ . ش އަކީ، ކޮންބޭފުޅެއްކަން ތާރަފުކުރުމަށް މާގިނަ ޖުމުލަތަކެއް ބޭނުންވާނޭކަމަކަށް ނުދެކެމެވެ. އެމަނިކުފާނަކީ، ކުޅަދާނަ ލިޔުންތެރިއެކެވެ. އެއަށްވުރެ ކުޅަދާނަ ޅެންވެރިއެކެވެ. އަދި އެއަށްވުރެވެސް ކުޅަދާނަ ވާހަކަދެއްކުންތެރިއެކެވެ. ކުޑަކުދިންގެ ހިތުގައި ދިވެހިބަހަށް ލޯބި އަށަގެންނެވުމަށް ކުރެވިދާނެ ކަންކަން\n24 އޯގަސްޓް 2014ބަހާއި އަދަބު, އަދަބިއްޔާތުއެޑްމިން\nފަތުޙުﷲ އަޙްމަދު ރަޝީދު، ހއ. އިހަވަންދޫ\n“ފޮނިފޮނި ދިވެހިބަސް މިއީ މަތިވެރި ފަޚްރަކަށްވުމުން…”، “ދެއްވާށެ ކުޑަކުދިންނަށް ހިތްޤައިމު ފޮނި އުފާތައް، އެންމެންގެ ލޯބި ލިބިގެން، ބޮޑުވާނެ ރަންދުވަސްތައް” މިއީ ދެ ޅެންވެރިއެއްގެ ދެ ޚިޔާލެވެ. ދެ މުނާސަބާ ގުޅުން ހުރި ޝާއިރީ ދެ ބަސްކޮޅެވެ. އެހެނަސް، ދެ ޚިޔާލު އެއްކޮށްލައި ފުން ނަޒަރަކުން ވިސްނައިލައިފިނަމަ، ފުން މާނަތަކެއް ދޭހަވާ ދެ ޢިބާރާތެވެ. އެއް ވާހަކައަކީ، ކުޑަކުދިންނަށް ބޭނުންވާ އޯގާތެރިކަމާއި ލޯބި އެންމެ ފުރިހަމަ މާނައިގައި އެކުދިންނަށް ދެވިއްޖެނަމަ އެކުދިންގެ ރަން ދުވަސްތައް ދާދިއަވަހަށް އުދަވާނެ ވާހަކައެވެ. އަނެއް ވާހަކައަކީ، ފޮނިފޮނި ދިވެހިބަސް މިއީ މަތިވެރި ފަޚުރަކަށްވީ ވާހަކައެވެ. ދެ ވާހަކަ އެއްކޮށްލުމުން ނުކުންނަ ނަތީޖާއަކީ، ދިވެހިންގެ ފަޚުރުވެރި ދިވެހިބަސް ‘ފުރިހަމަ މާނައިގައި’ ކުޑަކުދިންނަށް އުނގައިދެވިއްޖެ ނަމަ އެކުދިންގެ ހިތުގައި ދިވެހިބަހަށް ލޯބި އަށަގަނެގެންދާނެ ވާހަކައެވެ. އެހެންކަމުން، ކުޑަކުދިންގެ ހިތުގައި ދިވެހިބަށް އޮންނަ ލޯބި އަށަގެންނެވުމަށް ކުރަންޖެހޭ ކަމަކީ ‘ފުރިހަމަ މާނައިގައި’ އެކުދިންނަށް ބަސް އުނގަންނައިދިނުމެވެ. މިޒަމާނުގައި ‘ފުރިހަމަ މާނައިގައި’ ބަސް އުނގަނައިދެވޭނީ ވަރަށް ގިނަގުނަ ކަންތައްތަކެއް ފުރިހަމަ ކުރެވިގެންނެވެ. ފަރުދީ ފެންވަރުން ފެށިގެން ޤައުމީ ފެންވަރާ ހަމައަށް މިންނަތް ބުރަ މަސައްކަތްތަކެއް ކޮށްގެންނެވެ. އައު ޚިޔާލުތަކެއްގެ މައްޗަށް އައު ގޮތްތަކެއް އެކަށައަޅައި ތަންފީޒުކޮށްގެންނެވެ. އިސްލާމް ދީނަކީ ހަމައެކަނި ދީނެއްނޫނެވެ.\n24 އޯގަސްޓް 2014ފިޤްހު, ދީނާއި ދުނިޔެއެޑްމިން\nޙަސަން ޒަހީންއިސްލާމްދީނަކީ ހަމައެކަނި ދީނެއްނޫނެވެ. އެއީ ދިރިއުޅުމުގެ ހުރިހާކަމަކަށް ހައްލު ހޯދައިދީފައިވާ ދިރިއުޅުމުގެ ފުރިހަމަ ނިޒާމެކެވެ. އިސްލާމްދީނާ ބީރައްޓެހި، އިސްލާމް ދީން ނުދަންނަ މީހުން ޤަބޫލުކުރާ ގޮތުގައި ދީނާއި ދައުލަތަކީ ދޭއްޗެކެވެ. ސިޔާސަތަކީ ރައްޔިތުންގެ ޙައްޤުތައް ހޯދަދިނުމަށް ގައުމުތަކުގެ ވެރީންގެ މައްޗަށް ލާޒިމުކުރާ ކަންތައްތަކެވެ. އެ ކަންކަން ފުރިހަކޮށްދިނުމުގައި ދީނެއް ބޭނުމެއް ނުވާނެއެވެ. މިއީ އަލްމާނީ ފިކުރުގެ ބައެއް މީހުން ޤަބޫލުކުރާ ގޮތެވެ. އެހެންނަމަވެސް އިލްމާއި ފިކުރު ހެޔޮ ގޮތުގައި ބޭނުންކުރާ ޣައިރު މުސްލިމުންވެސް ޤަބޫލުކުރާ ގޮތުގައި އިސްލާމް ދީނުގައި ދިރިއުޅުމުގެ ހުރިހާ ކަމެއް ބަޔާންވެގެން ވެއެވެ. މަންމަޔާއި ބައްޕައަށް ކުރާ ހެޔޮ ދުޢާ\n23 އޯގަސްޓް 2014ބަހާއި އަދަބު, ވަޒަން ބަހުރުވައެޑްމިން\nރާގު: ފަޖުރުލީ ފަތިހަކަށް ނަޔާ އަމާން\nދެއްވަވާށި ތަރްބިޔަތު އެރީތި މާތް މަންމަޔާއި ބައްޕަޔަށް ޤަދަރް ކުރާން އަންނަހެން މަ ބޮޑުވަމުން ވަމުން ޒުވާން ހެޔޮ ދުޢާ އެމީހުނަށް އަބަދު ކުރާން\n23 އޯގަސްޓް 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3999\nފާޠިމަތު ނަހުލާ(17 އޮގަސްޓް 20141 (އާދީއްތަ) ދުވަހު ޝާއިޢުކުރި ބަޔާ ގުޅޭ)“ޝަހުދަށް ބޭކާރުދޯ!” މީނާ ކުޑަހިނިތުންވުމެއް ތުންފަތްމައްޗަށް ވެރިކުރުވި ނަމަވެސް، އެހިނިތުންވުމުގައި ވަނީ ރިހުމުގެ އަސަރެވެ. ދެލޮލުގައިވަނީ ކަރުނައިގެ އަސަރެވެ.\nޝަހުދަށް އެކަން ފާހަގަކުރެވުނެވެ. މަޑުމަޑުން މީނާގެ ވާހަކަތަކުގެ މިޞްރާބު ބަދަލުވަމުންދާހެން ޝަހުދަށް ހީވިއެވެ. އެވާހަކައާއިގެން ކުރިއަށްދާކަށް ޝަހުދު ބޭނުމެއް ނޫނެވެ. މިހާރު ޝަހުދުވަނީ އެފަދަ އެއްވެސް ވާހަކައެއް ނުދައްކަން ނިންމާފައެވެ. އެ އަސަރުތަކާއި އެ ޖަޒުބާތުތަކުގެ ތެރެއަށް ނުވަންނަން އޭނާ އެދަނީ އިންތިހާއަށް މަސައްކަތް ކުރަމުންނެވެ. އެކަން ނާކާމިޔާބުވާކަށް އޭނާ ބޭނުމެއް ނޫނެވެ.\n22 އޯގަސްޓް 2014ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 3379\nއިދާރާ ލިޔުންތެރީންގެ ގުޅުމުގެ މެންބަރު އަދި “ލިޔުންތެރިޔާ” މަޖައްލާއާއި ވެބްސައިޓަށް ތާރީޚީ މުހިންމު ލިޔުންތަކެއް ލިޔުއްވަމުން ގެންދެވި، ގދ. މަޑަވެލީ ޒޫރިޔާގޭ އަލްފާޟިލް ޢަލީ ނަޞީރު ރޭ ދަންވަރު ދެމިއޮތުގެ ޢާލަމަށް ދަތުރު ކުރެއްވި ޚަބަރު އަޅުގަނޑުމެން އެހީ ފުން ހިތާމައާއެކުގައެވެ. މުއްލާ ނަޞީރުއްދީނުގެ ވާހަކަ – 9\n22 އޯގަސްޓް 20141 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3969\nފަހު ފުރުޞަތު (3)\n(22 އޮގަސްޓް 2014 (ހުކުރު) ދުވަހު ޝާއިޢުކުރި ބަޔާ ގުޅޭ)\nމުއްލާ އިތުރު ފުރުޞަތެއް ފަހިވެދާނެކަމުގެ އުއްމީދުގައި ފަހު ފުރުޞަތުގެ ބޭނުން ކޮށްފިއެވެ. އޭނާގެ އަތުގައި އޮތް ފަސްސަވީސް އަސްރަފީ ތަށްޓަށް ވައްޓާލައިފިއެވެ. އަދި ޑައިސްކޮޅު ވައްޓާލުމުން ނަސީބަކުން އޭނާގެ ނަންބަރާ ދިމާވެއްޖެއެވެ. އެވަގުތު އަނެއްކާވެސް އެއްކަލަ އިސްތަށިގަނޑު ރަތްކޮށްފައިހުރި މީހާ އެތާނގައިހުރި ހުރިހާ ފައިސާއާއެކު އިތުރު ފުރުޞަތެއް ނެގުމަށް ހުށަހަޅައިފިއެވެ. މުއްލާވެސް އެކަމާ އެއްބަސްވެއްޖެއެވެ. އެފަހަރު ޑައިސްކޮޅު ވައްޓާލީ އަނެއް މީހާއެވެ. އޭނާއަށް އެފުރުޞަތު ގެއްލުނީއެވެ. އޭގެފަހުން އެތައްފަހަރަކު ޑައިސްކޮޅު ވައްޓަމުން ދިޔައިރުވެސް އެމީހާއަށް ކާމިޔާބުވާގޮތެއް ނުވިއެވެ. ކޮންމެފަހަރަކުވެސް އިތުރުފައިސާ އޭނާއަތުން ގެއްލި މުއްލާއަށް ލިބޭގޮތް ވަމުންދަނީއެވެ. އަނެއްކޮޅުން އިސްތަށިގަނޑު ރަތްކޮށްފައިހުރި މީހާ އޭނާގެ ނަސީބު ދިމާވޭތޯ އެއްފަހަރަށްވުރެ އިތުރަށް އަނެއްފަހަރު ފައިސާ ބަހައްޓަމުން ގެންދަނީއެވެ. އެކަމަކު މިހާރު ނަސީބުވެރިޔަކީ މުއްލާ ނަޞީރުއްދީނެވެ.\nވިއްސާރަ ދުވަސްދުވަހު ދޫނި ގޮވުން އިތުރުވުން!\n22 އޯގަސްޓް 20142 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 4929\nތިރީގައި އެވަނީ އަޅުގަނޑުގެ އަޚް ސިރާޖަށް ދިމާވި ކަމެކެވެ. “ހަމަ ތިޔަ ކިޔައިދެއްވި ގޮތަށް، އަޅުގަނޑުމެންގެ ވެބް ސައިޓަށް ލިޔުއްވަންވީ ނޫންހޭ” ނަންގަތުމުން ބުނުއްވީ “ސަމީރު ލިޔެލާށޭ” މިހެންނެވެ. ވީމާ އޭނާ ކިޔައިދެއްވި ގޮތަށް ލިޔެވޭތޯ އަޅުގަނޑު ބަލާނަމެވެ. 1234567891011121314151617181920212223242526272829303132333435363738394041424344454647484950515253545556575859606162636465666768697071727374757677787980818283848586878889909192…9394959697…9899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Sweden balikoh German amilla baaru hoadhaifi\nސްވިޑެން ބަލިކޮށް ޖަރުމަން އަމިއްލަ ބާރު ހޯދައިފި\nސްވިޑެން އަތުން 1-1 ން މެޗު އެއްވަރު ވާން ދަނިކޮށް، ފަހު ވަގުތު ޓޯނީ ކްރޫޒް ކާމިޔާބު ކުރި ލަނޑުން 2-1 މޮޅުވެ ވޯލްޑްކަޕު ދެ ވަނަ ބުރަށް ދިއުމުގެ އަމިއްލަ ބާރު، އެންމެ ފަހުގެ ޗެމްޕިއަން ޖަރުމަނުން ހޯދައިފި އެވެ.\nފުރަތަމަ މެޗުގައި މެކްސިކޯ އަތުން ބަލިވި، ޖަރުމަން މެޗުން މޮޅުވުމުން، ފަހު މެޗުގައި ދެކުނު ކޮރެއާ ބަލިކޮށް ދެ ވަނަ ބުރަށް ދިއުމުގެ ބާރު ޖަރުމަނަށް އެބައޮތެވެ. އެ ގުރޫޕްގެ ދެ ވަނަ ޓީމުގެ ގޮތުގައި، ދެ ވަނަ ބުރަށް ދިއުމުގެ ފުރުސަތު ޖަރުމަނާއި ސްވިޑެންއަށް އެބައޮތެވެ.\nކޮރެއާ އަތުން މޮޅުވެ ހޯދި ތިން ޕޮއިންޓާއެކު، ޖަރުމަނާ ދެކޮޅަށް ސްވިޑެން ނިކުތީ ވަރުގަދަ ރޫހެއްގަ އެވެ. ސްވިޑެންގެ ފުރަތަމަ ލަނޑަކީ، ޖަރުމަންގެ ފަހަތުން ހެދުނު މިސްޓޭކެއްގެ ފައިދާ ނަގައިގެން އޮލާ ޓޮއިވޮނެން ކާމިޔާބު ކުރި ލަނޑެކެވެ. ޖަރުމަންގެ މިޑްފީލްޑާ ކްރޫޒް ފަހަތަށް ދިން ބޯޅަ ޑިފެންޑަރު އެންޓޯނިއޯ ރޫޑިގާއަށް ލިބުމުގެ ކުރިން ޓޮއިވޮން ވަނީ އެ ބޯޅަ ގޯލް ތެރެއަށް ވައްދާލަފަ އެވެ.\nޖަރުމަނުން، މެޗުގެ ނަތީޖާ ހަމަހަމަ ކުރީ، ދެ ވަނަ ހާފު ފެށިގެން ތިން ވަނަ މިނެޓްގައި މާރިއޯ ގޯމޭޒް ތަނަވަސް ކޮށްދިން ފުރުސަތަކުން، މާކޯ ރޮއިސް އެވެ. ދެ ވަނަ ހާފުގައި ޖަރުމަނުން ވަނީ ސްވިޑެންގެ ގޯލަށް ގިނަ ހަމަލާތަކެއް ފޮނުވލާފަ އެވެ. އަދި ސްވިޑެންއިން ވެސް ފުރުސަތު ތަނަވަސް ކުރި އެވެ.\nމެޗުގެ އެންމެ ފަހު 10 މިނެޓްގައި ޖަރުމަނުން ވަނީ، ފުލުފުލުގައި، ސްވިޑެންގެ ގޯލަށް އަމާޒުކޮށް ގިނަ ބޯޅަތަކެއް ފޮނުވާލާފަ އެވެ. މެޗުގެ 88 ވަނަ މިނެޓްގައި މާރިއޯ ގޯމޭޒް ބޮލުން ފޮނުވާލި ބޯޅަ ސްވިޑެންގެ ކީޕަރު ވަނީ ކޯނަރަކަށް ބޭރު ކޮށްލާފަ އެވެ.\nމެޗުގެ 82 ވަނަ މިނެޓްގައި، ޖަރުމަންގެ ޖްރޯމް ބޯޓެންއަށް ވަނީ ދެ ވަނަ ރީނދޫ ކާޑަކާއެކު ރަތް ކާޑު ދައްކައި ދަނޑުން ފޮނުވާލާފަ އެވެ. ޖަރުމަންގެ މޮޅު ކޮށްދިން ލަނޑު، ޓޯނީ ކްރޫޒް ކާމިޔާބު ކުރީ 95 ވަނަ މިނެޓްގައެވެ. އޭރިއާގެ އަރިމަތިން އޭރިއާގެ ބޭރުން ލިބުނު ހިލޭ ޖެހުން ޓޯނީ ކްރޫޒް ޖައްސާލީ ރޮއިސް އަށެވެ. ރޮއިސް އެ ބޯޅައިގައި ޓަޗް ކޮށްލުމުން ކުރޫޒް ވަނީ އުންޑައެއް ހެން ގޯލް ތެރެއަށް ބޯޅަ ފޮނުވާލާފަ އެވެ.\nސްވިޑެން ވޯލްޑް ކަޕް 2018 ޖަރުމަން\nޖަރުމަން ޓީމު ތެރޭގައި ކަންބޮޑުވުން، ކޯޗު އިތުބާރާއެކު\nސްވިޑެން ބަލިކޮށް އިންގްލެންޑް ސެމީ ފައިނަލަށް\nމީ އިންގްލެންޑަށް އޮތް ރަނުގެ ފުރުސަތެއް